ኤርትራ ኣብ ቀዳማይ መድረኽ ቅድድም ብሽክለታ ዋንጫ ኣፍሪቃ ተዓዊታ

ሎሚ ሕዳር 21 ኣብ ኤርትራ ዝጀመረ ቀዳማይ መድረኽ ቅድድም ብሽክለታ ኣፍሪቃ: ኤርትራ ኣብ ክልቲኡ ጾታ ቀዳመይቲ ብምዃን ተዓዊታ።  ኣብቲ 18 ኪ .ሜ ዝሸፈነ ውድድር ደቂ ኣንስትዮ ኤርትራ ቀዳመይቲ: ኢትዮጵያ ካልኣይቲ: ደቡብ ኣፍሪቃ ሳልሳይቲ ብምዃን ክዕወታ ከለዋ: 36 ኪ.ሜ ዝሸፈነ ውድድር ደቂ ተባዕትዮ ድማ ኤርትራ ቀዳመይቲ፡ሩዋንዳ ካልኣይቲ: ኢትዮጵያ ድማ ሳልሳይቲ ብምዃን ተዓዊተን ኣለዋ። ምሉእ ትሕዝቶ ኣብዚ ምስማዕ ይክኣል። No media source currently available


ኤርትራ ንፈላማ ጊዜ ዋንጫ ቅድድም ብሽኽለታ ኣፍሪቃ ከተተአናግድ’ያ። እቲ ዓለምለኸ ማሕበር ብሽክለታ ኣፍልጦ ዘለዎ ውድድር ካብ 21 ክሳብ 25 ሕዳር ክካየድ’ዩ።  አብቲ ውድድር ዝሳተፉ አባላት ዝተፈላለዩ ጋንታታት ካብ ሶኑይ ጀሚሮም ኣስመራ ዝኣተው ክኮኑ ከለው እቲ ውድድር ድማ ሎሚ ምሸት ኣብ ሆቴል ኣስመራ ፓላስ ብወግዒ ተኸፊቱ’ሎ። ምሉእ ትሕዝቶ ኣብዚ ምስማዕ ይክኣል። No media source currently available


"ኣብ ኢትዮጵያ ንዝመጹ ለውጢታት ንምትዕንቓፍ ለይትን መዓልትን ዝደኸሙ እኩያን ኣለው" ቀ/ሚ ኣብይ ኣሕመድ

ኣብ ኢትዮጵያ ንዝመጹ ለውጢ ንምትዕንቓፍ ለይትን መዓልትን ዝደኸሙ እኩያን ኣለው ክብሉ ቀ/ሚ ኣብይ ኣሕመድ ሓቢሮም። እቶም ቀዳማይ ሚንስትር ነዚ ዝበሉ ጉባኤ መራሕቲ ሕብረት ኣፍሪቃ ብሰላም ምዝዛሙ ኣመልኪቶም ኣብ ዘውጽእዎ ናይ ጽሑፍ መግለጺ’ዩ። ቀ/ሚ ኣብይ ኣሕመድ ዘመሓላለፍዎ መልእኽቲ ህዝቢ ኢትዮጵያ ተቐባሊ ጋሻ ምኳኑ ዳግም ምርግጋጹ ብምግላጽ ምስጋና ኣቕሪቦም። ሕዳር 17 ን 18 ኣብ አዲስ አበባ ዝተካየደ ጉባኤ መራሕቲ ሕብረት ኣፍሪቃ ብሰላምን ዕውትን ኩነታት ምዝዛሙ ኣብ ዝገለጽሉ እዋን ነዚ ድማ ንህዝቢ ኢትዮጵያ ብፍላይ ድማ ንነበርቲ ከተማ አዲስ አበባ ኣመስጊኖም። ምስዚ ብዝተሓሓዝ ብስርቕን መግሃስቲ ሰብኣዊ መሰላትን ዝተጠርጠሩ ላዕለዎት ወታሃደራዊ ሓላፍትን ሰበ ስልጣን ጸጥታን ኣብ ትሕቲ ቐይዲ ዝኣትውሉ ዘለው ስጉምቲ’ውን ጠቒሶም። ቀ/ሚ ኣብይ ኣብቲ መግለጺ ምስቲ ስጉምቲ ማእሰርቲ ብዝተሓሓዝ ሓለዋ ጸጥታ ከምዝጸንዕ ተጌሩ’ሎ ኢሎም። ነዚ ምጽናዕ ሓለዋ ምክንያት ኮይኑ ዘሎ ነቲ ለውጢ ንምትዕንቓፍ ዝስርሑ አካላት ስለዘለው ምዃኑ ሓቢሮም። ቀ/ሚ አብይ ኣሕመድ ወሲኾም ኸምቲ ንለውጢ ለይትን መዓልትን ዝደክም ዘሎ ነቲ ለውጢ ንምትዕንቃፍ ለይትን መዓልትን ዝደኽሙ እኩያት ‘ን ምህላዎም ካባና ዝተሰወረ ኣይኮነን ኢሎም። ዕንቅፋት ፈጢሮም ንናይ ሃገርና ምስሊ ንምብልሻው ድማ ብምንም ተአምር ዕድል ኣይክንህቦምን ኢና ኽብሉ’ውን ተስሚዑ’ሎ። ምሉእ ትሕዝቶ ኣብዚ ምስማዕ ይክኣል። No media source currently available


ኦነግ ኣብ አዲስ አበባ ዝነበረ ቤት ጽሕፈቱ ዳግም ኸፊቱ

ግንባር ነጻነት ኦሮሞ አብ አዲስ አበባ ከባቢ ጉለሌ ዝነበረ ናይ ቀደም ቤት ጽሕፈቱ ሎሚ ድሕሪ 26 ዓመታት ብወግዒ ተኸፊቱ። ምክፋት’ቲ ቤት ጽሕፈት እቲ ውድብ ምስ መንግስቲ ካብ ዝገበሮ ስምምዓት ሓደ ምኳኑ ተገሊጹ’ሎ። ግንባር ነጻነት ኦሮሞ ምስ ምኽባር ዜጋታት ዝሰርሑ ውድባት ሓቢሩ ንምስራሕ ድልው ምዃኑ ኣብቲ አጋጣሚ ገሊጹ’ሎ።


መስመራት ሑመራ - ኡምሓጀርን ራማ -ዓዲዃላን ኣብ ቀረባ እዋን ንኽክፈቱ ዘተ ነካይድ ኣለና ክብሉ ምክትል ምምሕዳር ክልል ትግራይ ሓቢሮም

ኢትዮጵያን ኤርትራን ዘራኽቡ መስመራት ሑመራ - ኡምሓጀርን ራማ -ዓዲዃላን ኣብ ቀረባ እዋን ንኽክፈቱ ርክብ ህዝቢ ንህዝቢ ንምሕያል አመራርሓ ደረጃ ዘተ ነካይድ ኣለና ክብሉ ምክትል ርእሰ ምምሕዳር ትግራይ ዶክተር ደብረፅዮን ገብረሚካኤል ሓቢሮም። እቶም ምክትል ርእሰ ምምሕዳር ኣብ እዋናዊ ጉዳይ ጠሚቱ ኣብ ዝሃብዎ መግለፂ ኣብ ራያን ዞባ ምዕራብ ትግራይን ዝገበርዎ ዑደት ጠሚቱ እውን መብርሂ ሂቦም እዮም። ኣብ መንጎ ክልላት ትግራይን ኣምሓራን ርክብ ንምሕያል ርክብ ህዝቢ ምስ ህዝብን ርክብ ኣመራርሓን ኣብ ዶብን ከባቢኡን እውን ይካየድ ኣሎ ኢሎም። ምሉእ ትሕዝቶ ኣብዚ ምስማዕ ይክኣል። No media source currently available


ኢትዮጵያዊያን ኣይሁድ ናብ እስራኤል ናይ ምስዳድ መሰሎም ብዝምልከት ናይ ተቓውሞ ሰልፊ አካይዶም

ብኣማኢት ዝቑጸሩ ኢትዮጵያዊያን ኣይሁድ መንግስቲ እስራኤል ንዘሕለፎ ውሳነ ኢምግሬሽን ብምቅዋም ትማሊ ሶኑይ ኣብ ከተማ አዲስ አበባ ሰልፊ አካይዶም። እቶም ሰልፈኛታት እዚ ውሳነ መንግስቲ እስራኤል ስድራቤታት ኣብ ክልተ ሃገራት ዝመቕል’ዩ ይብሉ። ኣብዚ ሕጂ እዋን ኣስታት 135,000 ኢትዮጵያዊያን ኣይሁድ ኣብ እስራኤል ይነብሩ፡ ኣስታት 8,000 አባላት ስድራቤት እዞም ኢትዮጵያዊን ድማ ነቲ ብ’ኣልያ’ ዝፍለጥ መስርሕ ኢምግሬሽን ንምፍጻም ይጽበዩ ኣለው። ኣብ ዝሓለፈ ወርሒ ጥቕምቲ መንግስቲ እስራኤል ንኣስታት 1,000 ኢትዮጵያዊያን ኣይሁድ ናብ ኣብ እስራኤል ዘለው ኣባላት ስድራቤቶም ክሕወሱ ድሕሪ ምፍቓዱ ሓደ ስድራ ቤት ጥራይ ናብ እስራኤል ክኸዱ ምኽኣሎም እዞም ኢትዮጵያዊያን ኣይሁድ ይገልጹ።  ካብ 1970ታት ጀሚሩ ብኣሽሓት ዝቑጸሩ ኢትዮጵያዊያን ኣይሁዱን ናብ እስራኤል ክስደዱ ጸኒሖም እዮም እንተኾነ ካብ ቐረባ እዋን ጀሚሩ ሕግታት መንግስቲ እስራኤል ንዋሕዚ ኣፍሪቃዊያን ስደተኛታት ናብታ ሃገር ከጓትቶ ጸኒሑ’ዩ። ሃይማኖታዊ ሕጊ እስራኤል ነዞም ካብ ኣመንቲ ክርስትና ናብ ኣመንቲ ኣይሁድ ዝተቐየሩ ኢትዮጵያዊያን ኣይሁድ ከም ኣይሁድ ኣይቖጽሮምን ስለዚ ድማ አባላት ስድራቤቶም ኣብ ኽንዲ “ኣልያ” ብሕጊ ኢምግሬሽን ብምርካብ ስድራቤት ናብ እስራኤል ክኣትው ኣለዎም ይብል። ይኹን ደአ እምበር ኽሳብ 2013 አባላት ስድራቤት ኣብ እስራኤል ዝርከቡ ኢትዮጵያዊያን አይሁዱ ብዘይ ጸገም ናብታ ሃገር ክኣትው ምጽንሖም ይፍለጥ። ነቐፍቲ ብወገኖም እዚ ውሳነ መንግስቲ እስራኤል ኣድልዎ እዩ ክብሉ ብትሪ ነቲ ስጉምቲ ይቓወሙ።


ኣህጉራዊ መዓልቲ ቆልዑ ኣብ ኤርትራ ተዘኪሩ

ኣህጉራዊ መዓልቲ ቆልዑ “ንነባሪ ምዕባለ ቆልዑ መብጽዓና ነሕድስ”ኣብ ትሕቲ ዝብል መሪሕ ቴማ ሎሚ 20 ሕዳር 2018 ኣብ መላእ ኤርትራ ብዝተፈላለዩ መሰናድኦታት ብድምቀት ተዘኪሩ።  ምሉእ ትሕዝቶ ኣብዚ ምስማዕ ይክኣል። No media source currently available


አከባብራ ዒድ ኣል መውሊድ ኣልነቢ ኣብ ኤርትራ

ዒድ መውሊድ ኣልነቢ ሎሚ 20 ሕዳር 2018 ኣብ ኤርትራ ብምዕሩግ ኣገባብ ተኸቢሩ።ኣብቲ ኣብ ከተማ ኣስመራ ኣብ መስጊድ ጃምዕ ኣልከለፋ ኣልራሽዲን ዝተኻየደን ላዕለዎት ሰበ-ስልጣን መንግስቲ፡ኣብ ኤርትራ ዝመደበሮም ኣምባሳደራትን ዲፕሎማት፡መራሕቲ ሃይማኖት እስልምናን ክርስትናን ምእመናን እስልምናን ዝተረኽብሉ ስነ-ስርዓት፡ዋና ኣካያዲ ስራሕ ሙፍቲ ኤርትራ ሼኽ ሳልም ኢብራሂም ኣልሙኽታር ኤርትራ ምስ ጎረባብቲ ሃገራት ታሪኻዊ ስምምዕ ሰላም፡ዕርቅን ምሕዝነትን ድሕሪ ምኽታማን ኣብ ድሮ ንልዕሊ 9 ዓመታት ዝጸንሐ እገዳ ምልዓሉ ይኽበር ብምሕላዉ ናይ ሎሚ ዓመት ዒድ ኣል መውሊድ ንሓጎስ ህዝቢ ዘበርኽ ከምዝኾነ ኣዘኻኺሮም።  ብተመሳሳሊ ዒድ መውሊድ ኣልነቢ ኣብ ኢትዮጵያ ብክብ ዝበለ ድምቐት ተኸቢሩ’ሎ። ምሉእ ትሕዝቶ ኣብዚ ምስማዕ ይክኣል። No media source currently available


ኣደፓ መፍትሒ ዝለዓል ሕቶ መንነት ክልላት ብመንገዲ ሕገ መንግስቲ ምስ ዝምስረቱ እዮም ኢሉ

ኣብ ክልል ኣምሓራ ዝተፈላለዩ ከባቢታት ዝተልዓሉ ሕቶታት ዶብን መንነትን ክምርምር ዝፀንሐ ናይ ኣምሓራ ዴሞክራሲያዊ ፓርቲ/ኣዴፓ/ ናይ ኢትዮጵያ ክልላት ዝተኸለላሉ ብመሰረት ሕገ መንግስቲ ኣይኮነን ክብል ገሊፁ። ናይ ኣምሓራ ዴሞክራሲያዊ ፓርቲ/ኣዴፓ/ ኣብ ቀረባ ኣብዘካየዶ ውድባዊ ኣኼባ ዘቕረቦ መፍትሒ ሓሳብ ወግዓዊ ገይሩ’ሎ።ወሃቢ ቃል ኣዴፓ ኣቶ ምግባሩ ከበደ ሕቶ መንነት ብዝምልከት መርገፂ ኣዴፓ ናይ ኢትዮጵያ ክልላት ዝተኸለሉ ብመሰረት ሕገ መንግስቲ ኣይኮነን ዝብል እዩ ኢሎም። “ሕገ መንግስቲ ዝፀደቐ ኣብ 1987 ዓ.ም እዩ።ሎሚ ዘለዋ ክልላት ኢትዮጵያ ኸኣ እቲ ሕገ መንግስቲ ቅድሚ ምፅዳቑ ብዝተሰርሐ ናይ ክልላት ኣወዳድባ እየን ተጣይሸን።እዚ ሕገ መንግስቲ መሰረት ተገይሩ ይፈፀም ኢና ንብል።ሕገ መንግስቲ መሰረት ገይሩ ይካለል ኢሉ እቲ ጉባኤ ክውስን ከሎ ኣብቲ ሕገ መንግስቲ ብመሰረት ዝተቐመጡ ሰለስተ ናይ ክልል መኸለሊ መዐቀኒታት ከይጎደሉ ኣብ ግብሪ ክውዕሉ ኣለዎም።ሓደ ቋንቋ እዩ፤ካልኣይ ኣቀማምጣ/ኣሰፋፍራ፣ሳልሳይ መንነት እዩ፤ራብዓይ ድማ ድልየት እዩ።” ንሶም ወሲኾም ዝኾነ ይኹን ሰብ ኣነ ክመሓደር ዘድልዮ ኣብዚ ክልል እዚ እዩ፤ ብዘይምልከተኒ ክልል ክመሓደር ኣይደልን ኢሉ ብድልየቱ ክውስን ኣለዎ ኢሎም።ህዝብታት ብድልየቶም ከይወሰኑ ምኽላል ንዴሞክራሲ ይጎድእ እዩ፤ናይ ህዝቢ ቅሬታ ይልዓል ዘሎ እውን በዚ ምኽንያት እዩ ኢሎም። ናይ ራያ ይኹን ናይ ወልቃይት ሕቶ ዝልዓል ዘሎ እቶም ህዝብታት ኣብ ዘይዘተዩሎም ውሳነ ብምዃኑ ሕገ መንግስቲ መሰረት ተገይሩ ክፍታሕ ኣለዎ፤እቲ ፀገም እውን ናይቲ ሕገ መንግስቲ ፀገም ኣይኮነን እኳድኣስ እቲ ዕንቅፋት ፀረ ዴሞክራሲያዊነት እዩ ኢሎም። “ዝተሓንፀፀ ፈዴራሊዝም ኣብ ግብሪ ኣብ ምውዓል ዝመፀ ፀረ ዴሞክራሲያዊ ሽግር እዩ ነዚ ናይ ክልል ኣምሓራን ሽግር ከይፍታሕ ዝገበረ፡ ስለዚ ዴሞክራሲያዊ ይኹን እንተድኣ ተባሂሉ ሕገ መንግስቲ ብዘቐመጦ መዐቀኒ ፌደራሊዝም ክጣየሽ ይግባእ።ሕቶ ወልቃይት ግቡእ ሕቶ ኮይኑ እንተተረኺቡ ክፍታሕ ዝኽእል፤ሕቶ ራያ ትኽክለኛ ሕቶ ኮይኑ ክሳብ ዝተረኽበ ክፍታሕ ዝኽእል በዚ መንገዲ እዩ።ህዝብታት ቋንቋና፣መንነትና፣ኣሰፋፈርና ኣምሓራ እዩ እንተይሎም ናብ ኣምሃራ፣ትግራይ ኢና ዝበሉ ድማ ናብ ትግራይ ይኸይድ።” እዚ ውሳነ እዚ ክሳብ ክንደይ የኽይድ ዝብል ሕቶ ዝቐረበሎም ኣቦ ወንበር ጉዳይ ሕቶ መንነት ወልቃይት ኮሎኔል ደምቀ ዘውዴ እቲ ሕገ መንግስቲ ብዝግባእ ክፈትሖ እዩ ኢሎም። “ብናተይ እምነት እቲ ሕገ መንግስቲ ክፈትሖ እዩ ዝብል እምነት ኣለኒ።ምኽንያቱ ወልቃይት ፀገዴ ብቋንቋ ኢና ከሊልናዮ እዮም።ህዝቢ ወልቃይት ፀገዴ ግን ንሕና ኣይተሓተትናን፤ብሓይሊ ኢና ከይድና፤ንሕና ኣምሓራ ኢና እናበልና ትግራይ ኢኹም ተባሂልና መምርሒ ተዋሂቡና።ስለዚ ሕገ መንግስታዊ መሰልና ተጣሒሱ’ሎ ኢና ንብል ዘለና።” ኣብ ዩኒቨርስቲ ኣዲስ ኣበባ መምህር ኮሌጅ ሕግን ምሕደራን ኣባል ኮሚቴ ሕቶ መንነት ህዝቢ ራያን ዶ/ር ሲሳይ መንግስቴ ናይ ኣዴፓ ውሳነ ነቲ ሕቶ ይምልስዶ ይኸውን ዝብል ሕቶ ቀሪቡሎም ህዝቢ ሓሳቡን ድልየቱን ክገልፅ እንተድኣ ተፈቒዱሉ በቲ ዘሎ ሕጊ ክምለስ ይኽእል እዩ ኢሎም። ድምጺ ኣሜሪካ ዘዘራረቦም ተንተንቲ ናይ ወልቃይት ይኹን ናይ ራያ ሕቶ መንነት ፍቓድ ክልል ትግራይ ዝሓትት እዩ ይብሉ።ክልላዊ መንግስቲ ትግራይ ኣብ ሕቶ ዶብን መንነትን ዘለዎ መርገፂ ክምልሳ ዝተሓተታ ሓላፊት ጉዳያት ኮሚኒኬሽን ክልል ትግራይ ወ/ሮ ሊያ ካሳ “ብተባራሪ ወረ ዝልዓል ተዘይኮይኑ ምስ መንነት ተኣሳሲሩ ብሰነድ ዝተደገፍ ጭቡጥ ሕቶ ናብ ክልል መንግስቲ ዝቐረበ የለን።ክሳብ ዘይቀረበ ኸኣ መርገፂ ክልል መንግስቲ እንታይ እዩ ዝብል ነቲ ሰነድ ክሳብ ዘይርኣና መርገፂና ክነቐምጥ ኣይንኽእልን እየን” ኢለን። ምሉእ ትሕዝቶ ኣብዚ ምስማዕ ይክኣል። No media source currently available


ቢሮ ሕርሻን ልምዓት ገጠርን ትግራይ ብዝረአ ዘሎ ዘይእዋናዊ ዝናብ ሓረስቶት ምህርቶም ክእኽቡ ጸዊዑ

ኣብ ትግራይ ኣብዚ ሐጂ እዋን ግዚኡ ዘይሓለወ ዝናብ ስለዘሎ ሓረስቶት ምህርቶም ከይባኽን ብቕልጡፍ ክእክቡ ቢሮ ሕርሻን ልምዓት ገጠርን ትግራይ ፀዊዑ። ማእከል ግልጋሎት ሜቴሮሎጂ እቲ ክልል ከምዝገለፆ እቲ ዝናብ ወርሒ ሕዳር እውን ክቕፅል እዩ ክብል ኣፍሊጡ። ምሉእ ትሕዝቶ ኣብዚ ምስማዕ ይክኣል። No media source currently available


አብ ከባቢ ሞያሌ ዝተፈጥረ ጸገም ጸጥታ ህይወት ሰብን ንብረትን ከምዝጠፍአ ተገሊጹ

ኣብ ኢትዮጵያ ከባቢ ሞያሌ ኣብ ቀረባ ብዝተፈጥረ ጎንጺ ኣብ ህይወትን ንብረትን ክብ ዝበለ ጉድኣት ከምዘውረደ ይግለጽ ኣሎ። ምምሕዳር ክልል ኦሮምያ ብወገኑ እቲ ጉዳይ ቅድሚ ሎሚ ብዝነበሩ ምምሕዳራት ክዕረዩ ዝነበሮም ጸገማ’ዮም፡ ካብኡ ሰጊሩ ዝመጹ’ዮም ኢሎም ኣለው። ነበርቲ’ቲ ከባቢ ነዚ ጸገም ዝፈጠሩ ካብ ክልል ሓሙሽተ ዝመጹ ሰባት’ዮም መጥቓዕቲ ዝፍጸሙ ዘለው ክብሉ የማርሩ። ናይ ክልል ኦሮምያ ምክትል ሓላፊ ክፍሊ ጸጥታን ጉዳያት ሓለዋን ኮነሬል አበበ ገረሱ እቲ ጉዳይ ቅድሚ ሎሚ ዝነበሩ ምምሕዳራት ይፍጸሙ ካብ ዝነበሩ ዝተመሓላለፈ’ዩ ኢሎም። ምሉእ ትሕዝቶ ኣብዚ ምስማዕ ይክኣል። No media source currently available


ኣብ ትሕቲ ቀይዲ ዝኣተው ሓላፊ ስለያን ደሕንነት ነበር ናብ ቤት ፍርዲ ቀሪቦም

ኣብ ኢትዮጵያ ፖሊስ ብከቢድ ምግሃስ ሰብኣዊ መሰላት ጠርጢረዮም ዝበሎም ናይ ሃገራዊ ስለያን ደሕንነትን ሓላፊ ነበር ሎሚ ናብ ቤት ፍርዲ ቀሪቦም። ፖሊስ ሎሚ አቶ ያሬድ ዘሪሁን ናብ ፈደራል ላዕለዋይ ቤት ፍርዲ ምድብ ልደታ 10ይ ተረኛ መጋባእያ ገበን ኣብ ዘቅረቦም እዋን አሰቃቂ ተግባራት ስቅያት ብምፍጻም ተጠርጢሮም ኣብ ትሕቲ ቀይዲ ምእታዎም ገሊጹ’ሎ። እዞም ሓላፊ ሃገራዊ ስለላ ነበር ብጥርጣረ ኣብ ልዕሊ ዝተታሕዙ ዜጋታት ካብ ማሕረምቲ ክሳብ ብኤሌትሪክ አሳቅዮም ጥራይ ነብሶም አንጠልጢልካን ገልቢጥካ ምግራፍን ዓይኖም ሸፊንካ ናብ ጫካ ምድርባይን ኣብ ኦም ሰቂልካ ምግራፍን ዝአመሰሉን ተግባራትን ብምፍጻም ከምዝጠርጠረምን መርትዖታት ከምዘለውን ነቲ ቤት ፍርዲ ገሊጹ። ምሉእ ትሕዝቶ ኣብዚ ምስማዕ ይክኣል። No media source currently available


"ገበነኛታት ገና ካብ በዓትታቶም ክወጹ’ዮም" ቀ/ሚ ኣብይ ኣሕመድ

ገበነኛታት ገና ካብ በዓትታቶም ክወጹ’ዮም ክብሉ ቀዳማይ ሚንስተር ዶ/ር ኣብይ ኣሕመድ ኣፍሊጦም። እቶም ቀዳማይ ሚንስተር ነዚ ዝበሉ ብመሰረታዊ ምግሃስ ሰብኣዊ መሰላትን ተጠርጢሮም ይተሓዙ ዘለው ሰባት ብዝምልከት ኣብ ዝውጽእዎ መግለጺ ገበነኛታት ናይ ምህዳንን ናብ ፍርዲ ናይ ምቅራብ ከይዲ ተጀሚሩ ደአ እምበር ኣይተወደአን ኢሎም። ቤት ጽሕፈት ቀዳማይ ሚንስተር ናብ ሬድዮ ድምጺ ኣሜሪካ ኣብ ዝለአኾ ዘውጽኦ ናይ ጽሑፍ መግለጺ ንካንሰር ብሓባር ንከላከል ዝብል ኣርእስቲ ዝሓዘ’ዩ። ምሉእ ትሕዝቶ ኣብዚ ምስማዕ ይክኣል። No media source currently available


ማእሰርቲ ላዕለዎት ሓለፍቲ መንግስታዊ ትካልን ሰበስልጣን መንግስትን ብዝምልከት ምሁራት እንታይ ይብሉ?

ናይ ሜቴክ ዋና ዳይርከተር ሜጀር ጀነራል ክንፈ ዳኘውን ምኽትል ሃገራዊ ኣገልግሎት ድሕነት ኣቶ ያሬድ ዘሪሁንን ዝርከቡዎ ሓለፍቲ ትካላት መንግስቲ፣ላዕለዎት ሰበስልጣን መንግስቲ ዝነበሩን ውልቀ ሰባትን ብግዕዝይናን ብመግሃስቲ ሰብኣዊ መሰላትን ተጠርጢሮም ኣብ ትሕቲ ቁፅፅር ይውዕሉን ቤት ፍርዲ ይቐርቡን ኣለው። ንብረትን ሃፍትን መንግስቲ ዘጠፋፍኡን ንሰብኣዊ መሰላት ዝግሃሱን ኣብ ትሕቲ ቁፅፅር ምውዓሎም ግቡእ እዩ፤ኣብ ሓደ ወገን ዘተኮረ ከይኸውን ግን ስግኣት ኣለኒ ይብሉ ኣብ ዩኒቨርስቲ መቐለ ምምህር ሕግን ዲን ኮሌጅ ሕግን ስነ መንግስትን ኣቶ ገብረህይወት ሓዱሽ።ኣብ ዩኒቨርስቲ መቐለ መምህር ኣቶ ኣብርሃ ሃይለዝጊ ብወገኑ ንተጠርጠርቲ ምእሳር ግቡእ’ዃ እንተኾነ እዚ ሕዚ ዝካየድ ዘሎ ማእሰርቲ ግን ኮነ ኢልካ ንትግራዋይ ንምድኻም ዝዓለመን ፖለቲካዊ መበገሲ ዘለዎን ስጉምቲ እዩ ይብል።ብሓቂ እንተኾይኑ ህይወት ሰብ ዘጥፍኡ ገበነኛታት ኢሉ ዝወፀውዖም ስልጣን ክወሃቦ ከይኮነስ ክሕተቱ ነይሩዎ ይብል። እቲ ዝቐርብ ዘሎ ክሲ ኣብ ሓቂ ዝተመስረተ ምዃኑ መርትዖ ስለዘይብለይ ክፈርድ ኣይክእልን ዝበለ ኣብዚ ኣብ ክፍለ ግዝኣት ሜሪላንድ ፍሬድሪክ መምህር ኮሌጅ ኣቶ ኣሰፋ ዘብርኣብሩክ እዩ።ኣብ ልዕሊ ሓለፍቲ ቦርድ ሜቴክ ስጉምቲ ከይተወስደ ኣብ ልዕሊ ሓለፍቲ ናይቲ ትካል ዝነበሩ ጥራሕ ዝውሰድ ስጉምቲ ሕቶ ከልዕል ከምዝደረኾ ይገልፅ ኣቶ ኣሰፋ። ኣብ ዩኒቨርስቲ ኣዲስ ኣበባ መምህር ሕገ መንግስቲ ኣቶ ሙሉጌታ ኣረጋዊ ግን እቲ ዝውሰድ ዘሎ ናይ ማእሰርቲ ስጉምቲ መንግስቲ ዝኣመኖን ሓላፍነት ዝወሰደሉን በደል ምዃኑ ብምግላፅ ኣብ ልዕሊ ተወለድቲ ትግራይ ዝውሰድ ዘሎ ስጉምቲ እዩ ንዝብል ኣበሃህላ ግን ከምዘይቕበሎን ሓደገኛን ምዃኑ ይገልፅ።  ድምፂ ኣብዚ ምስማዕ ይክኣል። No media source currently available


"መንነት ህዝቢ ወልቃይት ባዕልና ተወላዶ ወልቃይት እምበር ካልእ ሰብ ክዛረበልና ኣይንደልን"ነበርቲ

መንነት ህዝቢ ወልቃይት ባዕልና ተወላዶ ወልቃይት እምበር ካልእ ሰብ ክዛረበልና ኣይንደልን ክብሉ ድምጺ ኣሜሪካ ዘዘራረቦም ነበርቲ እቲ ወረዳ ሓቢሮም። ምክትል ርእሰ ምምሕዳር ትግራይ ዶክተር ደብረፅዮን ገብረሚካኤል ኣብ ዞባ ምዕራብ ትግራይ ዑደት ይገብሩ ኣለው።  እቶም ምክትል ርእሰ ምምሕዳር ኣብ እዋናዊ ጉዳያት ጠሚቱ ምስ ተወከልቲ ወረዳታት እቲ ዞባ ዘትዮም። ኣብቲ ዘተ ድማ ጉዳይ መንነት ህዝቢ እቲ ከባቢን፣ ክሳብ ሐዚ ኢትዮጵያን ኤርትራን ዘዋስን መስመር ሑመራ ኡምሓጀር ዘይምኽፋት ዝብሉ ጉዳያት አካል እቲ ዘተ ነይሩ። ምሉእ ትሕዝቶ ኣብዚ ምስማዕ ይክኣል። No media source currently available


ጅቡቲ ንውሳነ ባይቶ ጸጥታ ሕቡራት ሃገራት ንምልዓል ኣብ ልዕሊ ኤርትራ ዝተነብረ እገዳ ከምትቕበሎ ገሊጻ። ኣምባሳደር ጅቡቲ ኣብ ሕቡራት ሃገራት መሓመድ ስዒድ ዱለህ ንባይቶ ጸጥታ ሕቡራት ሃገራት ኣብ ዝሃብዎ መግለጺ ጅቡቲ ኣብ ልዕሊ ኤርትራ ተነቢሩ ዝነበረ እገዳ ኣጽዋር፡ናይ መገሻ እገዳን ናብ ንብረት ዘይምንቅስቃስን ምልዓሉ ከምትቕበሎ ብምግላጽ ጅቡቲ ምስ ኤርትራ ንዘሎ ናይ ዶብን ግዝኣትን ኣፈላላይ ብመሰረት ዓለምለኸ ሕጊን ብሰላማዊ መንገዲ ንምፍታሕ ድሌታ ምዃኑ ሓቢሮም። ጅቡቲ ክሳብ ንክልቲኡ ወገናት ዝሰማምዕሉ ፍታሕ ዝርከብ ምስ ኤርትራ ዝጀመረቶ ዘተ ንምቕጻል ዘለዋ ሰናይ ድሌት ብምግላጽ ጅቡቲ ክልቲኦም ወገናት ኣብ ጉዳይ ዓለምለኸ ዶብ፡ ልኡኣላዊነት ደሴት ዱመራ፡ ማያዊ ዶብን ኩነታት እሱራት ኹናት ኣብ ምሉእ ስምምዕ ክሳብ ዝበጽሑ ንምስራሕ በዚ አጋጣሚ ቃል ትኣትው ኢሎም ኣለው።  ኣብ ጉዳይ እሱራት ኹናት ጅቡቲ 13 ምሩኻት ኣብ ትሕቲ ኤርትራ ከምዝርኸቡ ብምግላጽ ብቅልጡፍ ክፍትሑ ወይ ድማ ኤርትራ ሃለዋቶም ከተፍልጥ ምስ ባይቶ ጸጥታ ሕቡራት ሃገራት ብምትሕብባር ከምዝሰርሕ ኣስሚሩሉ’ሎ። መንግስቲ ጅቡቲ ንኩነታት ኤርትራዊያን ምሩኻት ኹናት ኽከታተል ንላዕለዋይ ኮሚሽነር ጉዳይ ስደተኛታት ኣብ ሕቡራት ሃገራት ሓላፍነት ምሃቡ’ውን ሓቢሩ’ሎ።


ርእይቶ ነበርቲ ከተማ ኣስመራ ኣብ ምልዓል እገዳ ኤርትራ

ምልዓል እገዳ ኣብ ዕብየትን ምዕባለን ህዝብን ሃገርን ዓቢ ተራ ከምዘለዎ ድምጺ ኣሜሪካ ዘዘራረቦም ነበርቲ ኣስመራ ገሊጾም። ምሉእ ትሕዝቶ ኣብዚ ምስማዕ ይክኣል። No media source currently available


ርእይቶ ካብ ተቓወምቲ መንግስቲ ኤርትራ ኣብ ምልዓል እገዳ

እቲ ምልዓል እገዳታት ጽቡቕ እዩ ምኽንያቱ ከም ህዝቢ ከፋፊሉና ዝፀንሐ ፀሊም መጋረጃ ነይሩ ሕጂ ናብ ውሽጣዊ ሽግርና ክነድህብ ዕድል ስለዝህበና ዝበለ ካብ ደምበ ተቓውሞ ሰለሞን ገብረየሱስ ንድምጺ ኣሜሪካ ርእይትኡ ሂቡ። ምሉእ ትሕዝቶ ኣብዚ ምስማዕ ይክኣል። No media source currently available


ጽንብል ኤርትራዊያን ኣብ ዋሽንግተን ዲሲ ንምልዓል እገዳ

ባይቶ ፀጥታ ሕቡራት ሃገራት ኣብ ልዕሊ ኤርትራ ንዳርጋ 10 ዓመታት ኣንቢሩዎ ዝፀንሐ ማዕቐብ ምልዓል ኤርትራዊያን ብዝተፈላለዩ ስምዒታቶም ይገልፁ ኣለው። ኣብዚ ኣብ ዋሽንግተን ዲሲን ዝነብሩ ኤርትራዊያን ኣሜሪካዊያን ትማሊ ምሸት ናይ ሓጎስ ምሸት ጸንቢሎም ኣለው። ምሉእ ትሕዝቶ ኣብዚ ምስማዕ ይክኣል። No media source currently available


ኣቶ ያሬድ ዘሪሁን ናብ ኬንያ ክሃድሙ ኣብ ትሕቲ ቀይዲ ምውዓሎም ዓቃቢ ሕጊ ኣፍሊጡ

ናይ ኢትዮጵያ ኣገልግሎት ሓበሬታን ድሕነትን ምኽትል ዳይረክተር ዝነበሩ ኣቶ ያሬድ ዘሪሁን ናብ ኬንያ ክሃድሙ ክብሉ ትማሊ ኣብ ዱከም ኣብ ትሕቲ ቀይዲ ውዒሎም ክብል ጠቕላሊ ዓቃቢ ሕጊ ገሊፁ።ኣብ ኢትዮጵያ ቁጽሪ ኣብ ትሕቲ ቀይዲ ይውዕሉ ናይ ዘለው ሰበስልጣን እውን ይውስኽ ኣሎ።ብኻልእ ዜና ጀነራል ክንፈ ዳኘው መንግስቲ ጠበቓ ይመድበለይ ኢሎም ንዘቕረቡዎ ሕቶ ቤት ፍርዲ ነፂጉዎ። ዳይረክተር ህዝባዊ ርክባትን ኮሚኒኬሽንን ጠቕላሊ ፌደራል ዓቃቢ ሕጊ ኣቶ ዝናቡ ተኑ ቁጽሪ ኣብ ቀይዲ ይውዕሉ ናይ ዘለው ተጠርጠርቲ ይውስኽ ከምዘሎ ገሊጾም። “ምኽትልዳይረክተር ኣገልግሎት ሃገራዊ ድሕነትን ኮሚሽነር ፌደራል ፖሊስን ዝነብሩ ኣቶ ያሬድ ዘሪሁን ብኬንያ ኣቢሎም ንምህዳም ኣብዝገበሩዎ ፈተነ ኣብ ከተማ ዱከም ተታሒዞም ኣለው።” ንክስታት ብልሽውና የፃሪዩ ኣብ ልዕሊ ዘለው ሰብ ሙያ ብምፍርራሕ ንስራሓቲ ዓቃቢ ሕጊ ዓንቂፎም ዝበሉዎም ናይ ኢትዮ ቴሌኮም ሓላፊ ድቪዥን ደሕንነት ኮሎኔል ጉዴታ ኦላና እውን ኣብ ትሕቲ ቁፅፅር ምውዓሎም ሓቢሮም። ኣቶ ዝናቡ ብተወሳኺ ተጠርጠርቲ በብእዋኑ ኣብ ትሕቲ ቁፅፅር ይውዕሉን ንቕድሚት እውን ዝእሰሩ ስለዝህልውን በዝሒ ዝተኣስሩ ምስተዛዘመ ክግለፅ እዩ ኢሎም ። ብዛዕባ ኣብ ኣገልግሎት ሃገራዊ ድሕነት ዝለዓለ ሓለፍነት ዝነበሮምን ኣብ ትሕቲ ቀይዲ ዘይውዓሉን ዝተሓተቱ ኣቶ ዝናቡ ከምዚ ኢሎም። “ኣብ መጀመሪያ ዙር ኣብ ትሕቲ ቀይዲዝኣተውን ዘይተትሓዙን ተጠርጠርቲ ኣለው።በብግዚኡ እናተፈለዩ ብዝተፀንዐን ብጥንቃቐን ኣብ ትሕቲ ቀይዲዝውዕልሉ ኩነታት ስለዝህሉ እዚ ድማ ኣብ ከይዲ መስርሕ ስለዘሎ ከምዚ ዝበለ ሰብ ተሪፉና’ሎ ወይ ኣኺሉና’ሎ ዝብል ዝተፈለየ ሓበሬታ የብልናን።” ምስዚ ብዝተሳሰረ ዜና መንግስቲ ንጀነራል ክንፈ ዳኘው ጠበቓ ክምድበሎም ዝሃቦ ትእዛዝ ፌደራል ቤት ፍርዲ ነጺግዎ። ፖሊስ ኣብ መዝገብ ምርመራ ሜጀር ጀነራል ክንፈ ዳኘውን ሓዎም ኣቶ ኢሳያስ ዳኘውን ንቤት ፍርዲ ኣብዘቕረቦ ጥርዓን ተጠርጣሪ ሜጀር ጀነራል ክንፈ ዳኘው መንግስቲ ጠበቓ ይመድበለይ ዝበሉዎ ብምቅዋም ሃብቲ ከምዘለዎ ዘርኢ መርትዖ ኣለኒ ኢሉ። ‘’ኣብ ባንኪ ዘለኒ ገንዘብ ሓሙሽተ ሽሕ እዩ፣ገዛ ይኹን ካልእ ንብረት እውን የበልይን’’ ኢሎም ጀነራል ክንፈ ንቤት ፍርዲ ኣብ ዝሃብዎ ቃል: ፖሊስ ኣብ ባንክ ሒሳብ ጀነራል ክንፈ ኣብቶም ዝሓለፉ ክልተ ሰሙናት ልዕሊ ሓደ ሚእቲ ሽሕ ብር ምውፅኡ መረጋገፂ ሰነድ ባንኪ ኣለኒ፤ካልእ ሃብቲ ከምዘለዎም እውን ሓበሬታ ኣለኒ ኢሉ። ቤት ፍርዲ ንክርክር ክልቲኦም ወገናት ሰሚዑ መንግስቲ ጠበቓ ክምድበሎም ትማሊ ዝሃቦ ውሳነ ብምስዓር ናይ ውልቂ ጠበቓ ወይ ንርእሶም ወኪሎም ክከራኸሩ መማረፂ ምስሃቦም ተጠርጣሪ ምስ ስድርኦም መኺሮም ጠበቓ ሒዞም ንምቕራብ ሓቲቶም። ቤት ፍርዲ ን11 ሕዳር 2011 ዓ/ም ቆፀሮ ሂቡ’ሎ። ብኻልኦት ክልተ ናይ ምርመራ መዛግብቲ ፖሊስ ናብ ቤት ፍርዲ ዘቕረቦም ካልኦት ተኸሰስቲ እውን ተወሳኺ ናይ ምርመራ መዓልታት ሓቲቱ ተፈቒዱሉ’ሎ። እዚ ከምዚ ኢሉ እናሃለወ ትማሊ ኣማሲዩ መግለፂ ዘውፅአ ናይ ኣምሓራ ዴሞክራሲያዊ ፓርቲ ስርቅን ኢሰብኣዊ ተግባራትን ብምፍፃም ዝጥርጠሩ ንዝኾነ ይኹን ብሄር ኣይውክሉን፤ኣብ ልዕሊ ዜጋታት መጥቓዕቲ ይፍፅሙ ዝነበሩ ውልቀሰባት ናብ ሕጊ ክቐርቡ ዝተወስደ ስጉምቲ ድማ ክልላዊ መንግስቲ ከምዝድግፎን ሕጋዊ ሓገዝ ንምሃብ ድልዊ ምዃኑን ሓቢሩ’ሎ።


ምክትል ሓላፊ ሃገራዊ ድሕነትን ስለያን ኢትዮጵያ ኣቶ ያሬድ ዘሪሁን ኣብ ትሕቲ ቀይዲ ምእታዎም ተገሊጹ

ምክትል ሓላፊ ሃገራዊ ድሕነትን ስለያን ኮሚሽነር ኮሚሽን ፈደራል ፖሊስ ዝነበሩ ኣቶ ያሬድ ዘሪሁን ትማሊ ሓሙስ ኣብ ትሕቲ ቀይዲ ምእታዎም ተገሊጹ ። ንማእሰርቲ ኣቶ ያሬድ ዘሪሁን ዓቃቢ ሕጊ ብርሃኑ ጸጋይ ኣብ ዘውጽእዎ ናይ ትዊተር መልእኽቲ አረጋጊጾም ኣለው እንተኾነ ተወሳኺ መብርሂ ግን ኣይሃቡን። ኣቶ ያሬድ ኣብ ወርሒ ሚያዝያ ኮሚሽነር ኮሚሽን ፈደራል ፖሊስ ኮይኖም ዝተመዘዙ ክኮኑ ከለው ድሕሪ ሰለስተ ወርሒ ካብ መዝነቶም ምልቃቖም ይዝከር ። ኢትዮጵያ ኣብዚ ሰሙን'ዚ ብክስታት ጥሕሰት ሰብኣዊ መሰላት ብልሽውናን ኣስታት 63 ላዕለዎት ሰበ ስልጣን'ታ ሃገር ኣብ ትሕቲ ቀይዲ ምእታዎም ይፍለጥ ። ብተወሳኺ ትማሊ ሓሙስ ንሓላፊ ክፍሊ ጸጥታ ኢትዮ ቴሌ ኮም ኣቶ ጉደታ ኦላና ኣብ ትሕቲ ቀይዲ ምእታዎም ንመንግስቲ ቅርበት ዘለዎ ፋና ብሮድካስቲንግ ኤጄንሲ ሓቢሩ ። ይኹን ደአ እምበር ምክንያት ማእሰርቲ ኣቶ ጉደታ ብንጹር ከምዘይተገልጸ'ውን ፋና ገሊጹ'ሎ


ውሳነ ባይቶ ጸጥታ ሕ/ሃ ንምልዓል ኣብ ልዕሊ ኤርትራ ዝተነብረ እገዳን ግብረ መልሲ መንግስቲ ኤርትራን

ባይቶ ጸጥታ ሕቡራት ሃገራት ኣብ ልዕሊ ኤርትራ ዝተነብረ እገዳ ክለዓል ብምሉእ ድምጺ ውሳነ ኣሕሊፉ’ሎ። መንግስቲ ኤርትራ ኸአ ብዛዕባ’ዚ ኣብ ዘውጽ ኦ መግለጺ ነቲ ውሳነ ብሃጎስ ከምዝተቐበሎን ብምግላጽ ነዚ ብጽንዓት መኪቶን ንዝበሎም ኣብ ውሽጢን ወጻኢ ዝነብር ህዝቢ አአርትራ ብምን አድ እዚ ማዕቐብ ብቐደሙ’ኸ ንምንታይ ተነቢሩ ክብል ሓቲቱ’ሎ።  እቲ ኣብ ታሕሳስ 2009 ዝተነበረ ማዕቐብ ካብን ናብን ኤርትራ መሸጣ ኣጽዋራት ዝክልኽል መገሻ ላዕለዎት ሰበ ስልጣን መንግስትን ወታሃደራዊ ሰበ ስልጣናትን ዝቕይድ’ዩ ኔሩ። እቲ ማዕቐብ ዝተነበረ ኤርትራ ምስ ኣብ ሶማል ዘለው ጥሩፋት ዕጡቓት ጉጅለታት ትድግፍ’ያ ክብል ተቆጻጻሪ ጉጅለ ህቡራት ሃገራ ብዘቕረቦ ጸብጻብ መሰርት’ዩ። ኤርትራ ግን ነዚ ክስታት ብተደጋጋሚ ክትነጽግ ጸኒሓ’ያ። ምሉእ ትሕዝቶ ኣብዚ ምስማዕ ይክኣል። No media source currently available


ኣብ ልዕሊ ደቂ ኣንስትዮን ህጻናትን ዝፍጸም መጥቓዕቲ ደው ክብል ዝጽውዕ ሰልፊ ኣብ ኣዲስ አበባ ተኻይዱ

ካብ ዝተፈላለዩ ከባቢታት ኦሮሚያ ዝመፃ ደቂ ኣንስትዮ ኣብ ልዕሊ ደቂ ኣንስትዮን ህፃናትን ዝፍፀም መጥቓዕቲ ደው ይበል ብምባል ናብ ክልላዊ መንግስቲ ኦሮሚያ ብምኻድ ጥርዓነን ኣቕሪበን። ናብ ኣዲስ ኣበባ ካብ ዝመፃ ደቂ ኣንስትዮ ሓንቲ ወ/ሮ ዱሌ ሲዳ ንድምጺ ኣሜሪካ ኣብዝሃብኦ ርእይቶ ደቂ ኣንስትዮ ኣብ ስርዓት ገዳ ዘለውን ተራ ቀንዲ መንቀሊና እዩ ኢለን። “ሕጂ ኣብ ሃገርና ካብ ኩሉ ኣንፈት ይልዓል ብዘሎ ፀገም ቅድሚ ኩሉ ዝጥቅዓ ዘለዋ ኣዴታትን ህፃናትን እየን።ኣብ ኩሉ ኣንፈት ኢትዮጵያ ብፍላይ ድማ ኣብ ኦሮሚያ ዘሎ ኩነታት ኣዴታትን ህፃናት ከቢድ መጥቓዕትን መጉዳእትን ይወርዶም ስለዘሎ ካብ መነባብርኦም ይመዛበሉ ስለዘለው፣ኣብ ፈቖዶ መንገዲ ይሓርሳ ስለዘለዋን ብጠበንጃ እናተውቕዓ እናሞታ ስለዝኾና እዩ ድምፅና ከነስምዕ ኣብዚ ዘለና” ኢለን። እተን ሰልፈኛታት ኣብ ቤንሻንጉል ጉሙዝ ይፍፀም ዘሎ ዝበልኦ እውን ኣልዒለን ኣለዋ። ናብ ዋና ኣማሓዳሪ ክልል ኦሮሚያ ኣቶ ለማ መገርሳ ጥርዓነን ዘቕረባ እዘን ደቂ ኣንስትዮ ምስ ወኪላተን ከምዝተዘራረቡ ተፈሊጡ’ሎ።ርእይቶ ክልል ኦሮሚያ ንምርካብ ዝተገብረ ፈተነ ኣይሰለጠን። ምሉእ ትሕዝቶ ኣብዚ ምስማዕ ይክኣል። No media source currently available


ኣብ ትሕቲ ቀይዲ ዝኣተወ ዋና ዳይሬክተር ሜቴክ ናብ ቤት ፍርዲ ቀሪቦም

ዋና ዳይረክተር ናይ ሓፂንን ኢንጂነሪንግን ኮርፐረሽን ሜቴክ ሜጀር ጀነራል ክንፈ ዳኘው ሎሚ ቤት ፍርዲ ከምዝቐረቡን መንግስቲ ጠበቓ ክምድበሎም ሓቲቶም። ትማሊ ኣብ ከባቢ ሑመራ ኣብ ቁፅፅር ከምዝወዓሉ ዝተገልፁ ጀነራል ክንፈ ደሞዞም ኣርባዕተ ሽሕ ስለዝኾነ ብውልቆም ጠበቓ ክቖፅሩ ስለዘይኸአሉ መንግስቲ ጠበቓ ክምድበሎም ሓቲቶም።ኣቶ ኢሳያስ ዳኘው ዝተበሃሉ ካልእ ተጠርጣሪ እውን ብተመሳሳሊ መንግስቲ ጠበቓ ክምድበሎም ሓቲቶም ኣለው።ካልኦት ተጠርጠርቲ እውን ሎሚ ቤት ፍርዲ ቀሪቦም ኣለው። ቤት ፍርዲ ንፅባሕ ቆፀሮ ሂቡ’ሎ።


ርእይቶ ዝተፈላለዩ ወገናት ኣብ ጉዳይ ኣብ ኢትዮጵያ ብብልሽውናን ጥሕሰት ሰብኣዊ መሰላትን ኣብ ትሕቲ ቀይዲ ዝኣተው ሰበ ስልጣን

ኣብ ቀረባ እዋን መንግስቲ ኢትዮጵያ ብገበን ብልሽውናን ጥሕሰት ሰብኣዊ መሰል ጠርጢረዮም ዝበሎም ሰባት ኣብ ትሕቲ ቀይዲ ኣእትዩ’ሎ። ኣብዚ ጉዳይ ጠሚቱ መግለፂ ዘውፀአ መንግስቲ ትግራይ ህዝብን መንግስትን ትግራይ ንልዕልነት ሕጊ ከምዝሰርሕ ገሊፁ። ብተወሳኺ እውን ኣብዛ ሃገር ብብልሽውናን ጥሕሰት ሰብኣዊ መሰል ብዝብል ይካየድ ዘሎ ወፍሪ ሓደ ብሄር መሰረት ዝገበረ ከይኸውን ክንቃለስ ኢና ክብል ገለፁ። ኣብ ዩኒቨርስቲ መቐለ መምህር ፖለቲካል ሳይንስን ስትራቴጂካዊ መፅናዕትን ኣይተ ሰይፈ ሃይሉ እቲ ይወስድ ዘሎ ስጉምቲ ካብ ምኽባር ልዕልነት ሕጊ ፖለቲካዊ መልክዕ ዝሓዘ ሊህቃን ተጋሩ ንምጥፋእ ዝዓለመ እዩ ኢሎም። ሓላፊ ህዝባዊ ርክባት ተቓዋሚ ውድብ ዓረና ንልኡላውነትን ዴሞክራስን ኣይተ ዓምዶም ገብረስላሴ ብወገኖም እቲ ይውሰድ ዘሎ ስጉምቲ ብሄር መሰረት ዝገበረ እዩ ኢልካ ንምዝራብ ዘድፍር ኣይኮነን ኢሎም። ሰብ ሕድሪ ሲቪል ማሕበረሰብ ብወገኑ ኣብ መፅናዕቲ ዝተመስረተን ሚዛናዊ ተሓታትነት ሕጊ ክህሉ ከምዝግባእ ይኣምን እየ ብምባል ኮይኑ ግና ኣብዚ ሐዚ እዋን ኣብዛ ሃገር ብሽፋን ልዕልነት ሕጊ ተጋሩ ናይ ምድኻም ስራሕ እዩ ኢሉ ከምዝኣምን ገሊፁ። ምሉእ ትሕዝቶ ኣብዚ ምስማዕ ይክኣል። No media source currently available


ባይቶ ጸጥታ ሕቡራት ሃገራት ኣብ ልዕሊ ኤርትራ ዝጸንሓ እገዳ ክለዓል ወሲኑ

ባይቶ ጸጥታ ሕቡራት ሃገራት ንዝሓለፈ 9 ዓመታት ኣብ ልዕሊ ኤርትራ ዝጸንሓ እገዳ ክለዓል ሎሚ ረቡዕ ውሳነ ኣሕሊፉ።እቲ ውሳነ ኣብ መንጎ ኤርትራን ኢትዮጵያን ንዝሓለፈ 20 ዓመታት ዝጸንሓ ኹናት ብሰላም ድሕሪ ምዝዛሙን ዝምድና ኤርትራን ጅቡቲን ናብ ንቡር ክምለስ መስርሕ ብምጅማሩ ምዃኑን ባይቶ ጸጥታ ሕቡራት ሃገራት ኣብ ዘውጽኦ ረቒቅ ሓቢሩ’ሎ። ባይቶ ሕቡራት ሃገራት ኤርትራን ጅቡቲን ዝምድናአን ናብ ንቡር ክምለስን ኣብ መንጎ ዝጸንሓ ምስሕሓብ ዶብ ብሰላም ክፈትሓ ዘተሓሳሰበ ክከውን ከሎ ንጠቕላሊ ጸሓፊ ሕቡራት ሃገራት ኣንቶኒ ጉተርስ ድማ ብዛዕባ’ዚ ጉዳይ የካቲት 15,2019ን ኣብ ነፍሲ ወከፍ ሽዱሽተ ኣዋርሕ ጸብጻብ ከቕርብን ውሳነ ኣሕሊፉ’ሎ። እቲ ናይ መገሻን ካልእ እገዳ ኤርትራ ንዕጡቓት ጉጅለታት ሶማል ትድግፍ’ያ ብዝብል ክሲ ኣብ 2009 ኣብ ልዕሊ ኤርትራን ዝተነበረ ክከውን ከሎ ኤርትራ ድማ ነቲ ክሲ ብተደጋጋሚ ክትነጽግ ምጽንሓ ይዝከር። ኣብ ወርሒ ሓምለ,2018 ኤርትራን ኢትዮጵያን ንዝሓለፈ 20 ዓመታት ኣብ መንጎኣን ዝጸንሓ ኹናት ደው ከብላ ድሕሪ ምስምማዓን ኤምባሲታት ፡ መስመር ቴሌፎን፡መንገዲ ኣየርን መጉዓዝያ መሬትን ምጅማረን ይፍለጥ። ብተወሳኺ ኤርትራን ጅቡቲን ነቲ ኣብ 2008 ኣብመንጎኣን ዝተፈጥረ ናይ ዶብ ምስሕሓብ ንምፍታሕን ዝምድነኣን ንምምሕያሽን ኣብ ወርሒ መስከረም ምስምማዓን ይፍለጥ። ኣብ ናይ 2017 ኣኼባ ቤት ምኽሪ ጸጥታ ሕቡራት ሃገራት ኣብ መንጎ ኤርትራን ኢትዮጵያን ዝጸንሓ ግጭት ዶብ ብሰላም እንተተዛዚሙ ኣብ ልዕሊ ኤርትራን ዝተነብረ እገዳ ንክለዓል ዳግመ ግምት ከምዝግበረሉ ሓቢሩ ኔሩ`ዩ።


ዓቃብ ሕጊ ተሓቢኦም ንወጻኢ ሃገራት ዝኸዱ ተጠርጠርቲ ኣብ ትሕቲ ቀይዲ ንምእታው ይሰርሕ ኣለኹ ይብል

ዳይሬክተር ሃገራዊ ኮርፐረሽን ሓጺንን ኢንጂነሪንግ (ሜቴክ) ዝነበረ ብርጋደር ጀነራል ክንፈ ዳኘው ኣብ ሑመራ ብፖሊስ ተታሒዙ ኣዲስ አበባ ኣትዩ’ሎ። ክሃድሙ ዝፈተኑን ኣብ ዝተፈላለዩ ከባቢታት ዝተሓብኡን ካልኦት ብብልሽውና ንዝተጠርጠሩ ሰብ ስልጣን ንምሓዝ’ውን ጻዕሪ ይግበር ከምዘሎ ፈደራል ዓቃቢ ሕጊ ኣፍሊጡ’ሎ። ብቐዳም ሓለፍቲ ሜቴክን ጸጥታን ዝነበሩ ብዝፈጸምዎ ተግባር ኣዝዩ ዘስካሕኽሕ ከምዝኾነ ድምጺ ኣሜሪካ ዘዘራረቦም ነበርቲ አዲስ አበባ ምግላጾም ይዝከር። ምሉእ ትሕዝቶ ኣብዚ ምስማዕ ይክኣል። No media source currently available


ኣብ ሞያሌ ብዘጋጠመ ግጭት 5 ሰባት ሞይቶም

ኣብ ክልል ኦሮሚያ ዞባ ቦረና ከተማ ሞያሌ ካብ ክልል ሶማሊያ ዝመፁ ዝተበሃሉ ዕጡቓት ብዝፈፅምዎ መጥቓዕቲ እንተወሓደ ሓሙሽተ ሰባት ከምዝተቐትሉ ነበርቲ ንቪኦኤ ገሊፆም። ኣማሓዳሪ እታ ከተማ ኣቶ ፉጊቻ ደንጌ እቲ ግጭት ምቕፃሉን ቁጽሪ ዝሞቱ ሰባት ድማ ይጻረይ ምህላው ገሊፆም ኣለው። በቲ ግጭት ኣብታ ከተማ ዝርከብ ካልኣይ ደረጃ ቤት ትምህርቲ ከምዝተቓፀለን ካልኦት ኣባይቲ እውን ምዕናዎምን ወሲኾም ሓቢሮም።


ቤት ምኽሪ ጸጥታ ሕ/ሃ ኣብ ልዕሊ ኤርትራ ዝተነበረ እገዳ ክለዓል ጽባሕ ረቡዕ ድምጺ ክህብ’ዩ። ኣብ መንጎ ኤርትራን ኢትዮጵያን ንዝሓለፈ 20 ዓመታት ዝጸንሐ ውጥረት ብሰላም ድሕሪ ምዝዛሙን ምስ ጅቡቲ ዝጸንሓ ውጥረት ዝሰፈኖ ዝምድና ናብ ንቡር ይምለስ ብምህላውን ቤት ምኽሪ ጸጥታ ሕ/ሃ ኣብ ልዕሊ ኤርትራን ዝጸንሐ ናይ ኣጽዋር ካልእን እገዳ ክለዓል ጽባሕ ረቡዕ ውሳነ ክሕልፍ ምዃኑ ዝተፈላለዩ ዲፕሎማት ይገልጹ`ለዉ። ስሞም ክግለጽ ዘይደለዩ ዲፕሎማት ንኣገልግሎት ዜና ሮይተርስ ብዝሃብዎ ሓበሬታ መሰረት 15 አባላት ዘለውዎ ቤት ምኽሪ ጸጥታ ሕቡራት ሃገራት ልዝቦም ትማሊ ሶኑይ ከምዝዛዘሙን ኣብቲ ብብሪጣንያ ዝቐረበ ረቒቅ ፡ ኣብ ልዕሊ ኤርትራ ዝተነብረ እገዳ ክልዓል ከምዝተሰማምዑን ይሕብሩ። ቤት ምኽሪ ጸጥታ ሕቡራት ሃገራት ኤርትራ ንዕጡቓት ጉጅለታት ግብረ ሽበራ ሶማል ሓገዝ ትህብ’ያ ብዝብል ክሲ ኣብ 2009 እገዳ ምንባሩ ይፍለጥ፡ ኤርትራ ግን ነቲ ክሲ ብተደጋጋሚ ክትነጽጎ ጸኒሓ`ያ። እቲ ረቒቅ ክትግበር ትሸዓተ ናይ ደገፍ ድምጺን ካብ ዓብላሊ ድምጺ ዘለወን ኣሜሪካ፡ቻይና፡ሩስያ፡ብሪጣንያንን ፈረንሳን ድማ ተቓውሞ ክገጥሞ የብሉን ዝበሉ ርእይቶኦም ንኣገልግሎት ዜና ሮይተርስ ዝሃቡ ዲፕሎማት፡ ድምጺ ናይ ኩሎም አባላት ተመሳሳሊ ከምዝኸውን’ውን ኣንፊቶም ኣለው። እቲ ብብሪጣንያ ዝቐረበ ረቒቅ ምልዓል ናይ ኣጽዋር እገዳ ንሰበስልጣን ኤርትራ ናይ መገሻን ናይ ንብረት ከየንቀሳቅሱ ዝክልክል እገዳ ክለዓል ዝብል ምኳኑ ሮይተርስ ኣገረጋጊጹ’ሎ። እቲ ቤት ምኽሪ ብተወሳኺ ኤርትራን ጅቡቲን ዝምድናአን ናብ ንቡር ክምለስን ኣብ መንጎ ዝጸንሓ ምስሕሓብ ዶብ ብሰላም ክፈትሓ ዘተሓሳሰበ ክከውን ከሎ ንጠቕላሊ ጸሓፊ ሕቡራት ሃገራት ኣንቶኒ ጉተርስ ድማ ብዛዕባ’ዚ ጉዳይ የካቲት 15,2019 ጸብጻብ ከቕርብ ውሳነ ኣሕሊፉ’ሎ። ኣብ ናይ 2017 ኣኼባ ቤት ምኽሪ ጸጥታ ሕቡራት ሃገራት ኣብ መንጎ ኤርትራን ኢትዮጵያን ዝጸንሓ ግጭት ዶብ ብሰላም እንተተዛዚሙ ኣብ ልዕሊ ኤርትራን ዝተነብረ እገዳ ንክለዓል ዳግመ ግምት ከምዝግበረሉ ሓቢሩ ኔሩ`ዩ።


ሄለን መለስ ኣብ ምርኢት ሙዚቃ መቐለ “ኣድሓ” ብእትብል ፍልጥቲ ዜማኣ ኣብ ማሕበራዊ ሚዲያ ተዘራርብ

ንምሕያል ሰላም ኤርትራን ኢትዮጵያን ዝዓለመ ምርኢት ሙዚቃ ኣብ መወዳእታ`ዚ ሰሙን ኣብ ከተማ መቐለ ተኻይዱ ኔሩ። ካብ ኤርትራ ዝተዓደሙ ድምጻውያን ሄለን መለስን ናሆም የውሃንስን ነቲ ብኣማኢት ኣሸሓት ተዓዘብቲ ዝተረኸብሉ ኣፍደገ ሓወልቲ ሰማዕታት መቐለ ከምዘናወጹ ኣብኡ ዝተረኽቡ ይገልጹ። ይኹን`ምበር ብግለ ሰባት ዝተፈላለየ ትርጉም ዝውሃባ `ኣድሓ` ትብል ዜማ ሄለን መለስ ኣብ መቐለ ብገለ ከየዘራረበት ኣይሓለፍትን። ጸብጻባት ወኪላት ቪኦኤ ኣለም ፍስሃን ሙሉጌታ ኣጽብሃን ኣብ`ዚ ምስማዕ ይክኣል፡- No media source currently available


ካልኣይ ዓለምለኸ ኮንፈረስ ኣብ ዓውድታት ሳይንስን ምህዞን ዝነጥፋ ደቂ ኣንስትዮ

ዩኒቨርስቲ መቐለ ዘዳለዎ ደቂ ኣንስትዮ ኣብ ኣመራርሓ፣ ሳይንስ፣ ምህዞን ቢዝነስን ዘለወን ተሳትፎ ዘሕይል ካልኣይ ዓለምለኸ ኮንፈረስ ይካየድ ኣሎ።  ኣብቲ ኮንፈረንስ ደቂ ኣንስትዮን ኣባላት ካቢኔ ሚንስትራት ካልኦት ኣብነታዊያንን ዕውታትን ደቂ ኣንስትዮ ተረኺበን ተመክሮኣን አካፊለን። ምሉእ ትሕዝቶ ኣብዚ ምስማዕ ይክኣል። No media source currently available


ፕረዚደንታት ኤርትራን ሶማል ኣብ ክልል ኣምሓራ ዑደት የካይዱ

ናይ ኤርትራፕረዚደንት ኢሳያስ ኣፈወርቅን ፕረዚደንት ሶማል መሓመድ ዓብዱላሂን ንፈለማ ግዜ ኣብ ክልል ኣምሓራ ዝገበርዎ ዑደት ጀሚሮም። ቀዳማይ ሚንስተር ኣብይ ኣሕመድ ሓዊሱ ላዕለዎት ሰበስልጣን እታ ሃገርን ነበርቲ ከተማ ጎንደርን ሎሚ ንጉሆ ድሙቕ ኣቀባብላ ገይረምሎም ኣለው። ምሉእ ጸብጻብ ኣብዚ ምስማዕ ይክኣል። No media source currently available


መራሕቲ ኤርትራ ኢትዮጵያን ሶማልን ኣብ ከተማ ጎንደርን ባህርዳርን ይበጽሑ

ፕረዚደንት ኢሳያስ ኣፈወርቂ ንናይ ክልተ መዓልታት ዑደት ሎሚ ከተማ ጎንደር ኣትዮም ኣለው። ኣብቲ ርክብ ንምዕባለታት ኣብ ሓምለ 9 ኣብ ኣስመራ ዝተፈረመ ስምምዕ ስላማ ክልቲኣን ሃገራት ከምዝዝትዩ ሚንስተር ዜና ኤርትራ ኣቶ የማነ ገብረመስቀል ሓቢሩ። ብተወሳኺ ከም መቐጸልታ ናይቲ ኣብ ወርሒ መስከከረም ኣብ ኣስመራ ዝተካየደ ሱሉሳዊ ርክብ መራሕቲ ኤርትራን ኢትዮጵያን ሶማል መራሕቲ ሰለስቲኣን ሃገራት ሎሚ ሰዓታት ድሕሪ ቐትሪ ተራኺቦም ከምዝዝትዩ ተገሊጹ'ሎ።  ኣብ ናይ ከተማ ጎንደር ዑደቶም ንዩኒቨርሲቲ ጎንደር: ንናይ ሕርሻ መስሮ ደምቢያ ወረዳ ከምኡ'ውን ቡሬ ኣግሮ ኢንደስትሪ ፓርክ ተዘዋዊሮም ተዓዚቦም።  መራሕቲ ሰለስቲኦም ሃገራት ኣብ ቁጠባዊ ምውህ ድን ዞባዊ ጉዳያት ንምዝታይ ኣብ ሰዓታት ድሕሪ ቐትሪ ከተማ ባህር ዳር ምእታዎም ተገሊጹ'ሎ።


ቀ/ሚ ኣቢይ ኣሕመድ ኣብ ክልል ኣምሓራ ዑደት የካይዱ

ቀ/ሚ ኣቢይ ኣሕመድ፡ ጽባሕ ኣብ ክልል ኣምሓራ ዑደት ንምፍጻም ንዝኣትዉ ፕረዚደንት ኢሳያስ ኣፈወርቂ ንምቕባል ከተማ ጎንደር ኣትዮም። ፕረዚደንት ኢሳያስ ኣብ ኸተማ ጎንደር ታሪኻዊ ቦታታትን ስርሓት ልምዓትን ከምዝዕዘቡ መራኸቢ ብዙሃን ውሽጢ ሃገር ጸብጺበን ኣለዋ። እቶም ፕረዚደንት ካብ ከተማ ጎንደር ናብ ኸተማ ባህርዳር ብምቕጻል ፕረዚደንት ሶማል መሓመድ ፋርማጆ ኣብ ዝርከብሉ ናይ ሰለስተ ሃገራት መራሕቲ ኣኼባ ክሳተፉ`ዮም። እቲ ስሉሳዊ ርክብ፡ መቐጸልታ ናይቲ ኣብ ኣስመራ ዝተኻየደ ኣኼባ ምዃኑ ተገሊጹ`ሎ። ብኣፈ-ጉባኤ ክልል ኣምሓራ ዝምራሕ ጉጅለ ልኡኽ ዝሓለፈ እዋን ኣብ ኣስመራ ምስ ፕረሲደንት ኢሳያስ ኣፈወርቂ ምርኻቡ ይዝከር።


ኣብ ክልል ትግራይ ዝንቀሳቀሱ ፖለቲካዊ ውድባት ኣብ ጉዳይ ራያ፡አላማጣን ወልቃይትን እንታይ ይብሉ?

ኣብ ከባቢታት ራያ ኣላማጣን ወልቃይትን ይረአ ዘሎ ክስተት ተቓወምቲ ውድባት ፖለቲካ ትግራይ ዘለወን ቅዋም ሓቲትና ኣለና። ዓረና ንሉዓላውነትን ዲሞክራስን እቲ ክስተት ዝተፈጠረ ፍትሒ ብዘይምህላው ዝመጸ እዩ ኢሉ ከምዝኣምን ገሊፁ። ዴሞክራስያዊ ምትሕብባር ትግራይ ብወገኑ ክሳብ ሐዚ ኣብ ክልቲኡ ከባቢታት ብሕጋዊ ኣሰራርሓ ተኸቲሉ ዝቀረበ ሕቶ መንነት ከምዘየለ ይኣምን ኢሉ። ክልቲኦም ውድባት ዝኾነ ሕቶ እንተዝህልው ብሕጊ መሰረት ክቐርብን ክምለስን ኣለዎ ኢሎም ከምዝኣምኑ ገሊፆም። ምሉእ ትሕዝቶ ኣብዚ ይክኣል። No media source currently available


ኤርትራዊ መንእሰይ ካብ ሓመድ ዝተፈላለዩ ሕብርታት ይምህዝ

ሃብቶም ገ/ዮናስ ይበሃል። ኣብ ዝተፈላለዩ ዓውድታት ስነ-ጥበብ ተውህቦ ዘለዎ መንእሰይ’ዩ። ድሕሪ ዘካየዶ ተደጋጋሚ ፈተነታት ካብ ሓመድ ንዝተፈላለዩ መዓላታት ዘገልግሉ ሕብርታት(ቀለማት)ከሰርሕ ክኢሉ’ሎ። ንውጽኢት ስርሑን ነቲ ሕብሪ ንምድላው ዝሓለፎ መስርሕን ከዕልለና ናይ ሎሚ ጋሻና ኮይኑ’ሎ።ሃብቶም ገ/ዮናስ ነቲ ሕብሪ ንምድላዊ ዝደረኾ ቀንዲ ምኽንያት ብምግላጽ ይጅምር። ምሉእ ትሕዝቶ ኣብዚ ምስማዕ ይክኣል። No media source currently available


ኣምባሳደር ኤርትራ ኣብ ኢትዮጵያ ኮይኖም ዝተመዘዙ ኣቶ ሰመረ ርእሶም ወረቐት ስርሖም ኣረኪቦም

ኣምባሳደር ኤርትራ ኣብ ኢትዮጵያ ኣቶ ሰመረ ርእሶም ሎሚ ሓሙስ ናይ ስራሕ ወረቓቕቶም ንሚንስተር ጉዳያት ወጻኢ ኢትዮጵያ ዶ/ር ወርቅነህ ገበየሁ ኣረኪቦም። ክልቲኦም ወገናት ኣብቲ ርኽብ ናብ ቀረባ ጊዜ ኣብ መንጎ ክልቲኣን ሃገራት ዝተኻየደ ዕርቀ ሰላም ብዝምልከት ከምዝዝተዩ ወሃቢ ቃል ሚንስትሪ ጉዳያት ወጻኢ ኢትዮጵያ ምግላጹ ፋና ብሮድካስቲንግ ኣብ ዘውጽኦ ጸብጻብ ሓቢሩ’ሎ። ሚንስትሪ ወጻኢ ጉዳያት ኢትዮጵያ ኣብ መንጎ ክልቲኡ ህዝብታት ተጀሚሩ ዘሎ ርክብ ንግዲን ህዝብታት ንምሕያል ከምዘልድይ ኣስሚሩ’ሎ። ብተወሳኺ ኣብ ልዕሊ ኤርትራ ተነቢሩ ዘሎ እገዳ ክለዓል ዝካየዱ ጻዕርታት ውጽኢት ይርከቦም ምህላዎምን ኢትዮጵያ ድማ እቲ እገዳ ምሉእ ንምሉእ ክሳብ ዝለዓል ጻዕርታታ ከምትቕጽል ሚንስተር ጉዳያት ወጻኢ ኢትዮጵያ ምግላጾም ፋና ሓቢሩ’ሎ። ኣምባሳደር ኤርትራ ኣብ ኢትዮጵያ ኣቶ ሰመረ ርእሶም ብወገኑ ዝምድና ክልቲኣን ሃገራት ንምሕያል ከምዝሰርሑ ሓቢሮም ኣለው።


‘ዜጋታትና ኣባሪሮምና፤ሱዳን ተቐቢሎምና’ ናብ ሱዳን ካብ ዝሃደሙ ነበርቲ ምዕራብ ጎንደር

ኣብ ክልል ኣምሓራ ዞባ ምዕራብ ጎንደር ከባቢ መተማ ህውከት ተፈጢሩ፤ ህይወት ሰብ ጠፊኡ፤ሰባት ካብ መንበሪኦም ተመዛቢሎም ኣለው።ኣብ ልዕሊ ተወለድቲ ትግራይን ብሄረሰብ ቅማንትን ዘተኮረ መጥቓዕቲ እንተኾነ እውን እቲ ዝኸፍአ ግን ኣብ ልዕል ተጋሩ እዩ ይብሉ ድምጺ ኣሜሪካ ዘዘራረቦም ነበርቲ ምዕራብ ጎንደር።ክልላዊ መንግስቲ ትግራይ ነቲ መጥቓዕቲ ብምኹናን ናይ ክልል ኣምሓራ ላዕለዎት ሓለፍቲ ውልቀ ሰባት ኩነታት ንክርበሽ ኣመራርሓ ዝሃቡ ስለ ዝኾኑ ናብ ሕጊ ክቐርቡ ይግባእ ክብል ትርር ዝበለ መግለጺ ኣውፂኡ’ሎ።ክልላዊ መንግስቲ ኣምሓራ ሎሚ ኣብዘውፅኦ መግለፂ ድማ ኣርባዕተ ሰባት ከምዝተቐትሉ ብምሕባር ዝተሰምዖ ሓዘን ገሊፁ’ሎ። ብቕድሚ ትማሊ ሶሉስ ድሕሪ ስዓት ኣብ ከተማ መተማ መጥቓዕቲ ከምዝጀመረ ዝገለፀ ወናኒ ናይ መስተ ግሮሶሪ ብሃንደበት ብሰንኪ ዝተፈፀመ መጥቓዕቲ ንህይወቱ ሃዲሙ ኣብ ወታደራዊ ካምፕ ከምዘዕቖበን ብፅባሒቱ ናብ ሱዳን ከምዝኣተወን ገሊፁ።ንብረቱ ከምዝተዘረፈን ከምዝተቓፀለን ሓቢሩ’ሎ። ንብረቱ ከምዝተቓፀሎ ዝገለፀ ካልእ ወናኒ ሹቕ ኣብ ከተማ መተማ ዝተረፉ ኣባላት ስድርኡ ኣውፅኡና ይብሉኒ ኣለው፤መውፅኢ ግን የለን ኢሉ። "ዜጋታትና ኣባሪሮምና ሃገርና ዘይኮነት ሱዳን ድማ ብፅቡቕ ተቐቢሎምና’’ ክብል ገሊፁዎ። መቃ ኣብዝብሃል ከባቢ ምዕራብ ጎንደር ነባሪ ዝኾኑን መሳርሕትና ኣስቴር ምስጋናው ዘዘራረበቶምን ኣቶ ሙሉጌታ እሸቱ ናይ ዘርኢ ምጥፋእ ገበን ይፍጸም ኣሎ ይብሉ። ጉዳያት ኮሚኒኬሽን ክልላዊ መንግስቲ ትግራይ ትማሊ ሰሉስ ኣብ ዘውፅኦ መግለፂ ኣብ ዝሓለፉ ዓመታት ኣብ ዝተፈላለዩ ከባብታት ኢትዮጵያ መንነት መሰረት ዝገበረ ንተጋሩ ሓዊሱ ኣብ ልዕሊ ተወለድቲ ዝተፈላለዩ ብሄረ-ሰባት መጥቓዕቲ ተፈፂሙ ኣብ ልዕሊ ህይወትን ንብረትን ጉድኣት ምብፃሕ ልሙድ ዜና ከምዝኾነ ይገልፅ። "ብፍላይ ኣብ ክልል ኣምሓራ ካብ 2008 ዓ.ም ጀሚሩ ኣብ ልዕሊ ህይወትን ንብረትን ተጋሩ ዝበፅሐ ጉድኣት ከቢድን ብተደጋጋሚ ሕገ-መንግስታዊ ጥሕሰት እናተፈፀመን ይርከብ፡፡’’እቲ መግለፂ ብምቕጻል ሳላ ፃዕሪ በብከባቢኡ ዝርከብ ህዝቢ እምበር ዝኸፍአ ጉዱኣት ክበፅሕ ምኽኣለ ነይሩ ይብል። ናብ ክልል ትግራይ ዝወስዱ መንገድታት መዕፃው ሓዊሱ ዝተፈላለዩ ኣጀንዳታት እናተቐረፁ ሰላምን ድሕነትን ህዝቢ ትግራይ ንምዝራብ ዘየቋርፅ ወፍሪ ቀፂሉ’ሎ ኢሉ ዝኸሰሰ መግለፂ ክልላዊ መንግስቲ ትግራይ ናይዚ መቐፀልታ ዝኾነ ግፍዒ ኣብ መተማን ካልኦት ከባቢታትን ተፈፂሙ ይብል። ክልል ትግራይ ኣብዞም ሽግር ዝተፈጥረሎም ከባቢታት ላዕለዎት ሓለፍቲ ዝኾኑ ውልቀሰባት ክልል ኣምሓራ እቲ ዕግርግር ንክፍጠር ኣመራርሓ ስለዝሃቡ ናብ ሕጊ ክቐርቡ ይግባእ ኢሉ’ሎ።ክልል ኣምሓራን ፌደራል መንግስትን ንሕገ መንግስቲ ይጥሕሱ ኣብ ልዕሊ ዘለው ሕጋዊ ስጉምቲ ክወስዱ እውን ፀዊዑ’ሎ ። ናይ ኣምሓራ ክልላዊ መንግስቲ ኣማሲዩ ኣብዘውፅኦ መግለፂ ኣብ መተማን ሽንፋን ብዝተፈጥረ ግጭት ናይ ኣርባዕተ ሰባት ህይወት ምጥፍኡ ሓቢሩ’ሎ።ብሰንኪ እቲ ግጭት ጉድኣት ንዝወረዶም ከምዝሓዘነ ዝገለፀ እቲ መግለፂ እቲ ኣጋጣሚ ብምጥቃም እቲ ግጭት ህዝቢ ምስ ህዝቢ ብምምሳል ካብዚ ትርፊ ንምርካብ ዝግበር ፈተነ ፈረ ኣልቦ እዩ ክብል ጠቒሱዎ’ሎ። ዛጊድ ዝወረደ ንብረት ዝተመዛበለን ህዝቢ ክንደይ ከምዝኾነ ዝተሓተቱ ሓላፊ ፖሊስ ኮሚሽን እቲ ክልል ኮሚሽነር ዘለኣለም ነዚ ዘፃሪ ጉጅለ ናብቲ ከባቢ ስለዝተልኣኸ ኣብ ውሽጢ ክልተ መዓልታት ዝተፃረየ ሓበሬታ ክነቕርብ ኢና ኢሎም።ነገራት ናብ ንቡር ምምላሶም እውን ሓቢሮም ኣለው። ኣብ ዝሓለፉ ሰሙን ኣብ ወረዳ ቋራ ከተማ ጎለጎ መንነት መሰረት ዝገበረ መጥቓዕቲ ምፍፃሙ ይዝከር።ቅድሚ ክልተ ዓመታት እውን ኣሽሓት ተወለድቲ ትግራይ ካብ መተማን ከባቢኡን ናብ ሱዳን ሃዲሞም ነይሮም። ምሉእ ትሕዝቶ ኣብዚ ምስማዕ ይክኣል። No media source currently available


ሓጺር ሌላ ምስ አባል ኮንግረስ ኤርትራዊ ኣሜሪካዊ ጆ ንጉሰ

ኤርትራዊ ኣሜሪካዊ ጆ ንጉሰ(ዮሴፍ ንጉሰ) ኣብቲ ትማሊ ዝተኻየደ ምርጫ ባይቶ (ኮንግረስ)ኣሜሪካ ንክፍለ ግዝኣት ኮሎራዶ ዝወከለ ፈላማይ ጸሊም ኣሜሪካዊ ኮይኑ ተዓዊቱ። ወዲ 34 ዓመት ጆ ንጉሰ በዓል ሞያ ሕጊን ተሓላቒ ሲቪል መሰላት ኮይኑ ኣብ ዝተፈላለየ ጽፍሕታት ኣብ ክፍለ ግዝኣት ኮሎራዶ ኣገልጊሉ። ወለዲ ጆን ቅድሚ 35 ዓመታት ካብ ኤርትራ ናብ ኣሜሪካ ብስደት ምስ መጹ ነቲ ኣብ ኣሜሪካ ዝረኸብዎ ነጻነትን ዝተፈላለየ ዕድላት ብምጥቓም ንጆን ሓፍቱን ኣብ ዝተፈላለዩ ፖለቲካዊ ንጥፈታት ካብ ንእስነቶም ከምዝሳተፉ ጌሮም’ዮም። No media source currently available  ጆ ንጉሰ ድሕሪ ካብ ዩኒቨርሲቲ ኮሎራዶ ብዓውዲ ሕጊ ምምራቑ ወሃቢ ቃል ንናይ ሽዑ እዋን ተወካሊ ህዝቢ ክፍለ ግዝኣት ኮሎራዶ ዝነበረ ኣንድሪው ሮማኖፍ ብምኳን ሰሪሑ። ድሒሩ ንመንእሰያት ኣብ ምውሃብ ድምጺ ክነጥፉን ክሳተፉን ዝጉስጉስ ንትሪፊ ዘይሰርሕ ‘ኒው ኤራ ኮሎራዶ’ ዝብል ትካል መስሪቱ።እቲ ትካልብዘካየዶ ጎስጋስ ኣስታት 150,000 መንእሰያት ኣብ ምርጫ ኣሜሪካ ክሳተፉ ጌሩ’ዩ በዚ ኣበርክቶ ድማ ኣብ ዝተፈላለየ አጋጣሚ ስም እቲ ትካል ክጥቐስ ይስማዕ። ኣብ 2008 ድማ ኣብ ቦርድ ዩኒቨርሲቲ ኮሎራዶ ካልኣይ ጸሊም ኣሜሪካዊ ብምዃን ንሽዱሽተ ዓመታት ሰሪሑ።ቐጺሉ ብዕድመ ዝነአሰ ኣብ ካቢነ ክፍለ ግዝኣት ኮሎራዶ ዝተመዘዘ ዜጋ ብምዃን ኣብ ክፍለ ግዝኣት ኮሎራዶ ኤጄንሲ ምክልካል ሃልኪ ንክልተ ዓመታት ኣገልጊሉ። ኣብ ኣሜሪካ ኣብ ነፍሲ ወከፍ ክልተ ዓመት ዝካየድ ንተወከልቲ ህዝቢ ምምራጽ ዝካየድ ምርጫ ድማ ናይ መጀመርያ ንክፍለ ግዝኣት ዝወከለ ጸሊም ኣሜሪካ ብምኳን ትማሊ ሕዳር 6 ዝተኻየደ ምርጫ 2018 ኣባል ኮንግረስ ብምዃን ተዓዊቱ`ሎ።  ጆ ድሕሪ ዓወቱ ኣብ ዘስምዖ መደረ ንመሳርሕቱን ወለዱን ብምምስጋን ወለዱ ዝሓሸ መጻኢ ንደቆምን ደቂ ደቆምን ንምምዕራይ ንዝኸፈልዎ ዋጋ ብምምስጋን “ወለደይን ንዝገጠሞም ብድሆ ሰጊሮም ነዚ ህይወት ክመርሕ ብምኽኣለይ ኣብዚ በጺሓ። ሳልኦም እየ ኣብዚ በጺሓ።ስደራይ ከም ስደተኛታት ንመጻኢ ወለዶ፡ ደቆምን ደቂ ደቆምን፡ ጎረባብቲ ንምሕያል ማሕበረሰብ ዝኸፈልዎ ዋጋ፡ ተማሃሮ ንዝሓሸን ዝበለጸን መጻኢ ዘቕረብዎን ዝካፍልዎም ሓሳባት ንሃገርናን ሕብረተሰብናን ዝሓሸ መዓልታት ኣብ ቅድሜና ከምዘሎ ዝሕብርን ተስፋን ርእሰ ተአማነትን ንዓይን ንዓኻትኩምን ንኩላትናን ዝህብ እዩ።” ኣብ መወዳእታ ድማ ነቲ ኣብ ኣሜሪካ ዘሎ ህልው ኩነታት ፈታኒ ጊዜ እዩ ዝበለ ጆ “ዋላ’ኳ ፍርሂ ተመሓላላፊ እንተኾነ ተስፋ’ውን ከምኡ እዩ” ኢሉ።  ብተወሳኺ ሶማልያዊት ኣሜሪካዊት ኢልሃን ዑመር ካብ ክፍለ ግዝኣት ሚነሶታ ፓኪስታናዊት ኣሜሪካዊት ራሺዳ ጠይብ ፈላሞት ደቂ ኣንስትዮ ኣመንቲ እስልምና አባላት ባይቶ ኣሜሪካ ኮይነን ተመሪጸን ኣለዋ። ኢልሃን ድሕሪ ዓወታ ምስ ድምጺ ኣሜሪካ ኣብ ዘካየደቶ ቃለ መጠይቕ ሎሚ ህዝቢ ካብ ፍርሂ ተስፋ ካብ ምክፍፋል ድማ ሓድነት ዝመረጸሉ መዓልቲ እዩ ኢላ። ኣብ ልዕሊ ፕረዚደንት ትራምፕ ብተቕርቦ ተሪር ነቐፌታ ትፍለጥ ፍልስጤማዊት ኣሜሪካዊት ረሺዳ ጠይብ ብወገና አባል ኮንግረስ ብምኳና መርገጺኣ ከምዘይቕየር ሓቢራ’ላ።


ኤርትራዊ ኣሜሪካዊ ዮሴፍ ንጉሰ ዝርከቦም ኣባላት ሰልፊ ደሞክራት ኣብ ምርጫ ኮንግረስ ተዓዊቶም

ሰልፊ ዴሞክራት ኣሜሪካ ትማሊ ኣብ ዝተኻየደ ምርጫ ኮንግረስ 219 ብ 193 ዝኾነ ውጽኢት ዓወት ዝቐንዖም ክኸውን እንከሎ: ሰልፊ ሪፖብሊካውያን ድማ ኣብ ምርጫ መናብር ሰነት 51ብ 45 ዝኾነ ውጽኢት ተዓዊቶም ኣለው። ብመሰረት ትማሊ ኣብ ዝተኻየደ ምርጫ ዝተረኽበ ውጽኢት ናይ ብ'ሚድ ተርም' ዝፍለጥ ኣብ ነፍስ ወከፍ ክልተ ዓመት ዝካየድ ምርጫ ኣሜሪካ እቲ ብሰልፊ ሪፖብሊካውያን ተዓብሊሉ ዝነበረ መናብር ኮንግረስ ናብ ሰልፊ ደሞክራትስ ዝተመሓላለፈ ክኸውን እንከሎ: መናብር ሰነት ግን ሕጂውን ኣብ ትሕቲ ቁጽጽር ሰልፊ ሪፖብሊካውያን ኮይኑ ክቕጽል እዩ። ምስዚ ኣብ ዝተኣሳሰር ዜና ኣብ ክፍለ ግዝኣት ኮሎራዶ ንመንበር ኮንግረስ ዝተወዳደረ ኣባል ሰልፊ ደሞክራት ብጆ ንጉሰ ዝፍለጥ ኤርትራዊ ኣሜሪካዊ ዮሴፍ ንጉሰ ኣብታ ክፍለ ግዝኣት ተዓዊቱ ኣሎ። ዓወት ጆ ንጉሰ ንክፍለ ግዝኣት ኮሎራዶ ናይ ፈለማ ጸሊም ኣብ ምርጫ መንበር ኮንግረስ ብምዕዋት ፍሉይ ገይርዎ ይርከብ።  ብተመሳሳሊ ካብ ክፍለ ግዝኣት ሚኖሶታ ኢልሃን ዑመር ዝተባህለት ሶማላዊት ኣመሪካዊት ከምኡውን ካብ ክፍለ ግዝኣት ሚሺጋን ፍልስጤማዊት ኣመሪካዊት ረሺዳ ጠይብ ብተመሳሳሊ ኣብ ምርጫ መናብር ኮንግረስ ናይ ፈለማ ደቂኣንስትዮ ኣመንቲ ምስልምና ኮይነን ተዓዊተን ኣለዋ። ምሉእ ትሕዝቶ ኣብዚ ምስማዕ ይክኣል። No media source currently available


ን20 ዓመታት ኣብ ቤት ማእሰርቲ ኤርትራ ዝጸንሓ ኢትዮጵያዊ ጋዜጠኛ ነጋ ተገኝ

ኣብ ኤርትራ ከተማ ኣስመራ ተወሊዱ ንዓቕሚ አዳም ምስ በጽሓ ተመርዕዩ፡ ቆልዑ ወሊዱ ክሳብ ጊዜ ናጽነት ኤርትራ ድማ ኣብኡ ይነብር ኔሩ። ድሕሪ ናጽነት ኤርትራ ናብ ኢትዮጵያ ብምዃድ ብሞያ ጋዜጠኝነት ቀጺሉ።  ናብ ዝዓበየላ ከተማ ኣስመራ ስድራ ንምርኣይ ምስ ኸደ ኹናት ኢትዮ ኤርትራ ተወሊዑ። ንሱ’ውን ብሓይልታት ጸጥታ ኤርትራ ተታሒዙ ንዝሓለፈ 20 ዓመታት ኣብ ቤት ማእሰርቲ ኤርትራ ድሕሪ ምጽናሕ ኣብ ዝሓለፈ ቁሩብ መዓልታት ተፈቲሑ ናብ አዲስ አበባ ዝርኸቡ ስድራ ቤቱ ክጽንበር ክኢሉ’ዩ።  ምስ ጋዜጠኛ ነጋ ተገኝ ዝተካየደ ቃለ መጠይቕ ኣብዚ ምስማዕ ይክኣል። No media source currently available


አባላት ኦነግ ስልጠና ኣብ ዝወስዱ መዓስከር ብዘጋጠመ ምስሕሓብ ክልተ ሰባት ምቁሳሎም ተገሊጹ

ካብ ኤርትራ ናብ ኢትዮጵያ ኣትዮም ስልጠና ይወስዱ ዝነበሩ ኣባላት ሰራዊት ግንባር ሓርነት ኦሮሞ ዝተፈላለዩ ሕቶታት ብምልዓሎም ስዒቡ ኣብ ዝሓለፈ ሰሙን ብዝተፈጥረ ዘይምርድዳእ ኣብ ልዕሊ ክልተ ኣባላት ኦነግ ጉድኣት ምውራዱ ተፈሊጡ። ኣብ ኣርዳይታ ማእኸል መሰልጠኒ ኣትዮም ስልጠና ካብ ዝከታተሉ ኣባላት ሰራዊት ግንባር ሓርነት ኦሮሞ ንድምጺ ኣሜሪካ ኣብዝሃብዎ ርእይቶ እቲ ሰራዊት ዝተፈላለዩ ሕቶታት ኣቕሪቡ መልሲ ንምርካብ ኮፍ ኢሎም እናተፀበዩ ከለው ሓደ ሰብ ቪዲዮ ምቕዳሕ ብምጅማሩ ብዝተፈጥረ ምስሕሓብን ግጭትን፣ፖሊስ ነቲ ግጭት ንምቁፅፃር ናይ ትኪ ቦምብ ከምዝተኮሰን ብሰንኪ እዚ ክልተ ሰባት ከምዝቖሰሉን ይገልፁ። ሓላፊ ቢሮ ፀጥታን ምምሕዳር ክልል ኦሮሚያ እቲ ኩነታት ናብ ሰላም ምምላሱን ስልጠና ወዲኦም ኣብ ቀረባ ከምዝወፁን ገሊፆም ኣለው።


ኢትዮጵያ፡ሓድሽ ሓላፊ ቤት ጽሕፈት ቀዳማይ ሚንስትር መዚዛ

ኣቶ ሽመልስ ኣብዲሳ ሓላፊ ቤት ፅሕፈት ቀዳማይ ሚንስተር ወ/ሮ ቢልለኔ ስዩም ኸኣ ሴክራተሪ ፕሬስ ኮይነን ተሸይመን ኣለዋ። ኣቶ ሽመልስ ኣብዲሳ ካብ ጽባሕ ጀሚሮም ስርሖም ክጅምሩ ምዃኖም ሓላፊ ቤት ጽሕፈት ቀዳማይ ሚንስተር ኮይኖም ከገልግሉ ዝጸንሑ ኣቶ ፍጹም አረጋ ድማ ኮሚሽነር ዓውዲ ወፍሪ ብምኳን ከምዘገልግሉ ተፈሊጡ'ሎ። ምሉእ ትሕዝቶ ኣብዚ ምስማዕ ይክኣል። No media source currently available


ንተሽከርከርቲ ተዓጽዩ ዝቐነየ መስመር አላማጣ ቆቦ ተኸፊቱ

ንኣስታት ሓደ ሰሙን ንተሽከርከርቲ ተዓፅዩ ዝነበረ መስመር መንገዲ ኣላማጣ ቆቦ ትማሊ ሰንበት ብሰራዊት ምክልኻል ሃገር ተኸፊቱ። እቲ መስመር ምዕፃዉ ኣብ ስርሖም ፅልዋ ፈጢርሎም ምንባሩ ርእይቶኦም ንድምጺ ኣሜሪካ ዝሃቡ ነበርቲ ኣላማጣን ቆቦን ተዛሪቦም። ኣብዚ ጉዳይ ጠሚቱ ዘዘራረብናዮም ምሁር ስነ ቁጠባ ዩኒቨርስቲ መቐለ ኣይተ ሙዑዝ ሓዱሽ ብወገኖም ብተደጋጋሚ መስመር መንገዲ ብሓይሊ ምዕፃው ህዝቢ ኣብ ልዕሊ መንግስቲ ዝነበሮ እምነት ክጠፍእ ይገብሮ ኢሎም። ምሉእ ትሕዝቶ ኣብዚ ምስማዕ ይክኣል።  No media source currently available


መደበር ቴሌቭዥን ኤሪ-ሳት ስርሑ ጀሚሩ

ገለ ኤርትራዊያን ነበርቲ ኣሜሪካ ኤሪ ሳት ብዝብል ምሕጻረ ቃል ዝጽዋዕ ናብ ኤርትራ ዝፍነው መደበር ቴሌቭዥን ከምዝጀመሩ ገሊጾም። ሓንቲ ካብኣቶም ካብ ካሊፎርንያ ብዛዕባ'ቲ መደበር ቴሌቭዥንን ዕላምኡን ከተብርሃልና'ያ። ገዛእ ርእሳ ብምልላይ ትጅምር። ምሉእ ትሕዝቶ ኣብዚ ምስማዕ ይክኣል። No media source currently available


ጻውዒት ኮምሽን መሰላት ሕብረት ኣፍሪቃ ናብ መንግስቲ ኤርትራ

መንግስቲ ኤርትራ፣ ንጉዳይ ኣቶ ብርሃነ ኣብረሀ ኪዳነ፣ ብመንጽር ሰነድ ሰብኣዊን ህዝባዊን መሰላት ኮምሽን ኣፍሪቃ፣ ኣብ ውሽጢ 15 መዓልታት ግብረ መልሲ ንክህብ መጸዋዕታ ቀሪቡሉ። እቲ ቅድሚ 4 መዓልታት ናብ መንግስቲ ኤርትራ ዝተላኣኸ ደብዳቤ፣ ኮምሽነር ሰብኣዊ መሰላት ሕብረት ኣፍሪቃ ‘ብተወካሊ ሰሎሞን ወልደክርስቶስን ማሕበር ሕጊ ኤርትራዊያንን ንዝቀረበሉ ጥርዓን ተመኩዙ፣ 73 ዓመት ዝዕድሚኡ ኤርትራዊ ብርሃነ ኣብረሀ ኪዳነ፣ ሚኒስትር ዓለም ለኸ ምዕባለን ሚኒስትር ገንዘብን ኤርትራ ከምዝነበረ ይሕብር። ክልቲኦም ወገናት፣ ኣቶ ብርሃነ ኣብረሀ፣ 17 መስከረም 2018 ብሓይሊታት ጸጥታ መንግስቲ ኤርትራ ናብ ዘይተነጸረ ቦታ ከምዝተወሰደ ገሊጾም’ለው። መንግስቲ ኤርትራ ዛጊድ ዝወሰዶ ስጉምቲ፣ እቲ ደብዳቤ ካብ ዝተላኣኸሉ ዕለት ጀሚሩ ኣብ ውሽጢ 15 መዓልታት ብመሰረት ሕጊ ኮምሽን ሰብኣዊ መሰላት ቁጽሪ 98 ንኡስ ቑጽሪ 4 ግብረ መልሲ ንክህበሉ እቲ ኮምሽን ጸዊዑ’ሎ።


ኣብ ዞባ ምዕራብ ጎንደር ወረዳ ቋራ ነበርቲ ብሄር ተኮር መጥቓዕቲ ተፈፂሙና ኢሎም

ኣብ ክልል ኣምሓራ ዞባ ምዕራብ ጎንደር ወረዳ ቋራ ከተማ ገለጎ ናብ 22 ጥቅምቲ ኣብ ዘውግሐ ለይቲ መንነት መሰረት ዝገብረ መጥቓዕቲ ከምዝተፈፀመ ግዳይ መጥቓዕቲ ኮይንና ዝበሉ ንቪኦኤ ገሊፆም።  ንህይወቶም ክብሉ ኣብ ናይ ፌደራል ካምፕ ኣዕቒቦም ከምዝርከቡ ዝገለፁልና ዘዘራረብናዮም ብንግዲ ዝመሓደሩ ነበርቲ እታ ከተማ ዒላማ እቲ መጥቓዕቲ ተጋሩን ኣባላት ብሄረሰብ ቅማንትን ምዃኖም ይገልፁ።በቲ መጥቓዕቲ ሓደ ሰብ ምማቱን ኣብ ልዕሊ ሓሙሽተ ሰባት ናይ ኣካል ጉድኣት ከምዝወረደን ሓቢሮም ኣለው።ሓሙሽተ ናይ ዓለባ መሸጢ ቡቲካት፣ሓደ ናይ ነዳዲ መከፋፈልን ናይ ሓፂን መፂን መሸጢ መደብርን እውን ንብረት ተዘሪፉ በራሚል ነዳዲ ከምዝተቓፀለ ሰብ ንብረት ገሊፆም ኣለው።  ተወላዲ ብሄረሰብ ቅማንት ዝኾነን ድሕሪ እቲ ግጭት ኣብ ከተማ ጭልጋ ከምዝርከብ ዝገለፀን ኣቶ ሃይለማሪያም ኣባተ እቲ መጥቓዕቲ መንነት ምሰረት ዝገበረ እዩ ይብል። ‘’እዚ ሽግር ቅድሚ ምፍጣሩ ቅምናትን ተጋሩን ካብ 21 ጥቅምቲ እንተድኣ ዘይወፂእኹም ስጉምቲ ንወስድ ኢና ዝብል መጠንቀቕታ ወረቐት ተለጢፉ ነይሩ’’ይብል። ሓላፊ ጉዳያት ኮሚኒኬሽን መንግስቲ ወረዳ ቋራ ኣቶ ፈጠነ ጌጡ ኣብ ዝሃብዎ መልሲ ብህዝቢ ዝተልዓለ ሕቶ ፀገም ሰናይ ምሕደራ እንተሃለወ እውን ንወራር ዝተዋፈሩን ንዝኾነ ይኹን ዘይውክሉ እዮም ዝበሉዎም ነቲ መጥቓዕቲ ለይቲ ከምዝፈፀምዎ ሓቢሮም። ዝርዝሩ ኣብዚ ምስማዕ ይክኣል። No media source currently available


ቃለ-መጠይቕ ምስ ኣቶ ሳምሶን ምስግና ደራሲ መጽሓፍ ‘መግደራ’ቲ ጉዕዞ’

ደራሲ ሳምሶም ምስግና መግደራ ቲ ጉዕዞ ዘርእስታ ንጉዳይ ጉዕዞ ስደት ብሓፈሻ ንኩነታት ኣሰቃቒ ህልቂት ስደተኛታት ኣብ ከባቢ ላምፓዱሳ ድማ ብፍላይ እትገልጽ መጽሓፍ ኣብዚ ቐረባ ግዝያት ንሕትመት ኣብቂዑ ኣሎ። እታ መጽሓፍ ኣብ 2001 ብመስመር ሱዳን-ሊብያ- ኣውሮጳ ናይ ዝተጉዓዘ ስደተኛ ዘለዋ ናይ ውልቂ ተመክሮ ምስ ኣብ 2013 ኣብ ላምፓዱሳ ዘጋጠመ ሞት ኣስታት 350 ኤርትራዊያን ዘስዓበ ምጥሓል ስደተኛታት ጽዒና ዝነበረት ጀልባ ዘተኮረት ምዃና ደራሲ ሳምሶም ይገልጽ። ንሱ ኣብቲ እዋን’ቲ ካብ ዝተዘርግሑ ጽሑፋትን ቃለ መጠይቕ ሓበሬታ ብምትሕሓዝ ኣብ ዝሓለፈ ሰሙናት ንዝኽሪ ግዳያት ላምፓዱሳ ‘መግደራ’ቲ ጉዕዞ’ ብዝብል ኣርእስቲ ኣብ ሓቐኛ ፍጻሜ ዝተሞርከሰት መጽሓፍ ንሕትመት ከምዘብቅዐ ይጠቅስ። ምስ ደራሲ’ቲ መጽሓፍ ዝተኻየደ ቃለ መጠይቕ ኣብዚ ምስማዕ ይክኣል። No media source currently available


ኣብ ኤርትራ መምሃሪት(መለማመዲት) ምዝዋር መኪና ተሰሪሓ

ፋሎም ተኽሉ፡ዮናስ ዑ/ሚካኤል፡ዳኒኤል ዓ/ሚካኤል፡ሮቤል ስልጣን፡ፊሊሞን መዓሾን ሳሙኤል ሙሴን ዝተበሃሉ መንእሰያት፥ኣብ ምምሃር መኪና ንዝርአ ጸገማትን ዝወስዶ ንውሓት ግዜን ወጻኢታትን ንምጉዳል ብዘለዎም ባህጊ ተደሪኾም ሓንቲ ብመልክዕ ጸወታ ዝተዳለወት መሰረታዊ ሕግታት ትራፊክን ምዝዋር መኪና ከም መምህር ኮይና እትምህር መሳርሒት ሰሪሖም ኣለዉ። እታ መሳርሒት፡ናይ ቃልን ግብርን ትምህርቲ ኣብ ናይ ተለቪዥን መስኮት እናርኣኻ ትመሃረላን ትፍተነላን ናይ ቅድመ መዳለዊ ወይ መለማመዲት ብምዃና ካብ ሓደጋን ወጻኢታትትን ተድሕን ከምዝኾነት ሰራሕታ ይዛረቡ። ሓደ ካብቶም ሰራሕታ ዝኾነ መንእሰይ ፋሎም ተኽሉ ፡መበገሲ ሓሳብ ናይ’ታ ስራሕ ብምግላጽ ይጅም። ምስ መሃዝቲ እዛ መምሃሪት መሳርሒት ዝተኻየደ ቃለ መጠይቕ ኣብዚ ምስማዕ ይክኣል። No media source currently available


መስመር አላማጣ ቆቦ ንዝሓለፈ 4 መዓልታት ንተሽከርከርቲ ተዓጽዩ ምጽንሑ ተገሊጹ

ክልል ትግራይ ምስ ክልል ኣምሓራ ዘራኽብ መስመር ኣላማጣ ቆቦ ንተሽከርከርቲ ካብ ዝዕፆ 4 መዓልታት ኣሓሊፉ’ሎ። እቲ መንገዲ ዝተዓፀወ ኣብ ከተማ ኣላማጣ ዝተኣሰሩ ሰባት ክፍትሕሎም ብዝሓተቱ ነበርቲ ከተማ ቆቦ ምዃኑ ተገሊፁ። መምርሒ ፖሊስ ዞባ ሰሜን ወሎ ከምዘፍለጦ እቲ ፀገም ንምፍታሕ ብሰላማዊ መንገድ ዘተ ይካየድ ኣሎ ኢሎም። ርእይቶኦም ዝሃቡና ገለ ነበርቲ ከተማ ኣላማጣ ብወገኖም እቲ መንገዲ ብምዕፃዉ ኣብ ስርሖም ዕንቅፋት ይኾኖም ከምዘሎ ተዛሪቦም። ምሉእ ትሕዝቶ ኣብዚ ምስማዕ ይክኣል። No media source currently available


ኢትዮጵያ፡ፈላመይቲ ጓል ኣንስተይቲ ፕረዚደንት ላዕለዋይ ቤት ፍርዲ መዚዛ

ፓርላማ ኢትዮጵያ ወ/ሮ መዓዛ ኣሸናፊ ፈላመይቲ ፕረዚደንት ላዕለዋይ ቤት ፍርዲ’ታ ሃገር ክትከውን ብምምዛዝ ሎሚ ሓሙስ ቃለ መሓላ ፈጺመን። ቀ/ሚ ኣብይ ኣሕመድ ምምዛዝ ወ/ሮ መዓዛ አሸናፊ ኣብያተ ፍርዲ’ታ ሃገር ዘለውን ዓቕሚ ብምምሕያሽ “ንፍትሒ፡ዲሞክራሲን ለውጢ ንዝቐረብ ጠለብ ከትግብራ ዝሕግዝ’” ኢሎም። ኣቐዲመን ፕረዚደንት ማሕበር ደቂ ኣንስትዮ ዝነበራ ወ/ሮ መዓዛ ኣሸናፊ ናይ ሕጊ በዓልቲ ሞያ’ውን እየን። ምምዛዝ ወ/ሮ መዓዛ ኣሸናፊ ክልተ ሰሙን ድሕሪ ቀ/ሚ ኣብይ ኣሕመድ 10 ደቂ ኣንስትዮ አባላት ካቢነ ሚንስተራት’ታ ሃገር ክኾና ድሕሪ ምምዛዞም’ዩ። ኢትዮጵያ ንሩዋንዳን ሲሺልስን ስዒባ ፍርቂ አባላት ካቢነ ደቂ ኣንስትዮ ዝመዘዘት ሳልሳይቲ ኣፍሪቃዊት ሃገር ኮይና አላ። ዝሓለፈ ሰሙን ወ/ሮ ሳሕለወርቅ ዘውዴ ቀዳመይቲ ጓል ኣንስተይቲ ፕረዚደንት ’ታ ሃገር ኮይነን ምሻመን ይዝከር። ብመሰረት ሕገ መንግስቲ ኢትዮጵያ ላዕለዋይ ቤት ፍርዲ ነጻ አካል’ዩ። ምሉእ ትሕዝቶ ጸብጻብ ኣብዚ ምስማዕ ይክኣል። No media source currently available


ኣብ ዞባታት ቀሌም ወለጋን ምዕራብ ወለጋን ዝቐነየ ውጥረት ናብ ሰላማዊ ኩነታት ምምላሱ ነበርቲ ይገልጹ

ኣብዚ ሰሙን ኣብ ምዕራባዊ ክልል ኦሮሚያ ብፍላይ ዞባታት ቀሌም ወለጋን ምዕራብ ወለጋን ዕጥቒ ግንባር ሓርነት ኦሮሞ ብሓይሊ ንምፍታሕ መንግስቲ ይገብሮ ዘሎ ምንቅስቓስ ብዝምልከት ዝተላዕለ ተቓውሞ ሎሚ ናብ ሰላማዊ ኩነታት ምምላሱ ነበርቲ ገሊፆም። ቶኽሲ፣ምዕፃው መንገድን ምድራት ምንቅስቓስን ዝረአየሉ ዝጸንሓ ናይ ቀሌም ወለጋ ከተማ ደምቢደሎ ሎሚ ሰላም ምዃኑ ነበርቲ ገሊፆም ኣለው።ምንቅስቓስ መኪናን ከምዘሎን ኣብያተ ንግዲ እውን ከምዝተኸፈቱን ነበርቲ ወሲኾም ገሊፆም። ኣማሓዳሪ ቀሌም ወለጋ ኣቶ ታመነ ሃይሉ ብወገኖም ናብ ዝተፈላለዩ ላዕለዎት ትካላት ትምህርቲ ንክጉዓዙ ምድላዎም ዛዚሞም መውፅኢ ስኢኖም ዝጸንሑ ተማሃሮ ሎሚ ብሰላም ከምዝተፋነው ሓቢሮም።


'ሰላም ኢትዮጵያን ኤርትራን' መዘራረቢ መደብ ህዝቢ ምስ ህዝቢ

‘ኣብ ሞንጎ ኢትዮጵያን ኤርትራን ዝተኸትመ ውዕል ሰላም ካብ ብደረጃ መራሕቲ ናብ ህዝቢ ክሳብ ዘይወረደ ውጽኢታዊ ክኾን’ዩ ዝብል እምነት ከምዘይብሉ’ ይዛረብ ዶ/ር በረከት ብርሃነ። ዶ/ር ክንፈ ኣብራሃ ብወገኑ ‘እቲ ተበግሶ ሰላምን ምዕባለን ምስ ዝምልከቶም ሰበ ስልጣን መንግስቲ ኤርትራ ተራኺብካ ንምዝርራብ ምቅርራብ ከምዘሎ’ ጠቒሶም። መገዲ ራማ ዓዲዃላ ባሕቲ መስከረም ክኽፈት ከሎ ኣብ’ቲ ስፍራ ዝነበሩ መሰኻኽር ናይ ዓይኒ’ዮም ክልቲኦም ኣጋይሽና። ንሰላምን ምዕባለን ክልቲኤን ሃገራት ዝነጥፍ ማእከል መጽናዕትን ምርምርን ኣብ ዶብ ክልቲኤን ሃገራት ንምኽፋት ድልየት ከምዘሎ’ውን ይጠቕሱ ኣጋይሽና። No media source currently available


ቀ/ሚ ኣብይ ኣሕመድ ካብ ዝተፈላለዩ ሃገራት ኣውሮጳ ዝተአካከቡ ኢትዮጵያዊያን ንዝቕረቡሎም ሕቶታት መሊሶም

ኣብ ኣውሮጳ ዑደት የካይዱ ዘለው ቀዳማይ ሚንስተር ኢትዮጵያ ካብ ዝተፈላለዩ ሃገራት ኣውሮጳ ዝተኣከቡ ኣሽሓት ኢትዮጵያዊያንን ትውልደ ኢትዮጵያን ኣብ ፍራንክፈርት ጀርመን ብምርኻብ ንዝቐረበሎም ሕቶታት መልሲ ሂቦም። ቀዳማይ ሚንስተር ኣብ መደርኦም “ኢትዮጵያ ዝኾነ ብድድ ኢሉ ከም ዝደለያ ዝስንክታ ናይ ውልቂ ርስቲ ዘይኮነት ዘመናት ዘቑፀረት፤ዓብይ ህዝቢ ዝመስረታ ሃገር እያ’’ኢሎም። ምሉእ ትሕዝቶ ኣብዚ ምስማዕ ይክኣል። No media source currently available


ተማሃሮ ዩኒቨርሲቲ ዝኾኑ ተወላዶ ትግራይ ሰልፊ አካይዶም

ማሕበር ስቪል ማሕበረሰብ ሰብ ሕድሪ ዝሓለፈ ሰንበት ጥቅምቲ 18 ጥቅምቲ 2011 ዓ.ም ዘተሓባበሮ ሰላማዊ ሰልፊ ኣብ ከተማ መቐለ ተካይዱ ነይሩ፡፡ ኣቦመንበር ቦርድ እቲ ማሕበር መምህር መሓሪ ዮውሃንስ ዕላማ እቲ ሰልፊ ዝበልዎ ተማሃሮ ዩኒቨርስቲ ኣብ ዝተፈላለየ ክልላት ዝምሃሩ ኣብ ሕማቅ ኩነታት ኮይኖም ብፍርሒ ተዋሒጦም ፣ ሎሚ ቀተሉና ፅባሕ ቀተሉና እናበሉ ስነ ኣእምሮኣዊ ፀቅጢ ፈጢሩሎም ምምሃር ውፅኢት ስለዘይብሉ ኣብ ዓዶም ክመሃሩ ይግባእ፡፡ ብፍላይ ሰላም ዘይሰፈነን ልዕልነት ሕገ መንግስት ዘይተረጋገፀለን ክልላት ብፈላይ ናብ ኣምሓራ ክልል ኪድ ተማሃር ኢልካ ምስዳድ ፍትሓዊ ኣይኮን ፡፡ ስለዚ መንግስት ኣብ ዓዶም ዝመሃሩሉ ኩነታት ከመዓራርዩ ይግባእ ይብሉ፡፡ ኣብ ሚንስተር ትምህርቲ ዳይረክተር ኮሚኒኬሽን ወይዘሮ ሃረጉዋ ማሞ ብወገነን ከም መንግስትን ኣካላት ዩኒቨርስትን ክስራሕ ዝግብኦ ስራሕን እኩል ምድላውን ስለዝተገበረ ብሰላማዊ መንገዲ ከይዲ ምምሃር ምስትምህር ከምዝቅፅል ይዛረባ፡፡ ምክንያቱ ላዕለዎት ትካላት ትምህርቲ ብፌደራል መንግስቲ እየን ዝመሓደራ፡፡ ስለዚ ፌደራል ዘማሕድረን ላዕለዎት ትካላት ሰላመንን ህልውና ተማሃሮን ናይ ምሕላው ሓላፍነት ስለዘለዎም ብዝግባእ ሰሪሕናሉ እና ዝፍጠር ፀገም የለን ይብላ፡፡ ኣብቲ ሰልፊ ዝረከብኩዎ ጓል ኣንስተይቲ ተማሃሪት ድማ ንሓደ መዓልቲ ብሰላም ክትሓልፈሉ ዘይትክእል ክልል ን4 ዓመታት ኪድ ተማሃር ምባል ከቢድ እዩ ትብል። ምሉእ ትሕዝቶ ኣብዚ ምስማዕ ይክኣል። No media source currently available


በርሊን፡ ኢትዮጵያዊያንን ትውልደ ኢትዮጵያዊያንን ኣብ ዋዕላ ሃገራት ኣፍሪቃን ጉጅለ 20 ንዝሳተፉ ዘለውን ንቀዳማይ ሚንስተር ንምድጋፍ ሰልፊ አካይዶም

ኣብ ጀርመንን ካልኦት ሃገራት ኣውሮጳን ዝርከቡ ኢትዮጵያዊያንን ትውልደ ኢትዮጵያን ንቀዳማይ ሚንስተር ኣብይ ኣሕመድ ንምድጋፍ ሰልፊ አካይዶም።ቀዳማይ ሚንስተር ኣብይ ሓዊሱ 11 መራሕቲ ሃገራት ኣፍሪቃ ኣብ በርሊን ይካየድ ኣብዘሎ ኣብ ኣፍሪቃ ንዝካየድ ወፍሪ ዘተኾረ ዋዕላ ሃገራት ኣፍሪቃን ጉጅለ 20 ይሳተፉ ኣለው። ሎሚ ሰሉስ በርሊን ጀርመን ንዝኣተው ቀዳማይ ሚንስተር ኣብይ ኣሕመድ ንምድጋፍ ኣብ ማእኸል እታ ከተማ ኣብ ዝርከብ ኣደባባይ ‘’ብራንደንቡርግ’’ ብብዝሒ ተሰሊፎም።እቲ ኣደባባይ ንዝሓለፉ 20 ዓመታት ተቓውሞ እምበር ደገፍ ሰልፊ ተኻይድሉ ከምዘይፈልጥ ኣብ በርሊን ኣቦ ወንበር ኢትዮጵያዊያን ማሕበረሰብን ኣባል ኣቀባብላ ኮሚቴ ቀዳማይ ሚንስተርን ኣብይን ኣቶ ታደሰ ቶላ ይገልፁ። ምኽንያት ድጋፎም ን27 ዓመታት ክንዛረበሉ ዝነበርና ዝዛረብ መራሒ ብምርካብና እዩ ኢሎም። “ኣብ 27 ዓመታት ዘይተሰርሑ ዓበይቲ ስራሓት ኣብ ውሽጢ ሰለስተ ኣርባዕተ ኣዋርሕ ተሰሪሖም ኣለው።እዚ ዝጭበጥን ዝርኣይን ጉዳይ እዩ።በዚ ምኽንያት ኣብ ልዕሊ ዶ/ር ኣብይን ጉጅልኦምን ምሉእ እምነት ኣለና።” ቀዳማይ ሚንስተር ኣብይ በርሊን ካብ ዝርከብ ዓለምለኸ መዕረፎ ነፈርቲ ጀሚሩ ድሙቕ ኣቀባብላ ከምዝተገብረሎም ዝተዛረቡ ኣቶ ታደሰ ምስ መራሒት ጀርመን ኣንጌላ መርከል ኣብ ዝተራኸብሉ’ውን ብሃንደበት ኢትዮጵያዊያን ናብ ዝተኣከብሉ ምምፅኦም ሓቢሮም። በርሊን ኣብ ዝርከብ ኤምባሲ ኢትዮጵያ ኣማኻሪ ዓውዲ ቢዝነስ ኣቶ ቴድሮስ ግርማ ቀዳማይ ሚንስተር ኣብይ ምስ መራሒት ጀርመን ኣንጌላ መርከል ብምርኻብ ኣብ ክልትኣዊ ጉዳያት ምዝርራቦም ሓቢሮም።ብG-20 ኣብ ዝተዳለወ ኣኼባ ምስታፎም እውን ገሊፆም። “ኣብ ጀርመን ብጉጅለ 20 ኣብ ዝተዳለወ ኣኼባ ምትሕብባር ቁጠባ ሓደ ካብዕዱማት ክቡር ቀዳማይ ሚንስተርና ብምንባሮም ኣብኡ ተሳቲፎም ኣለው።ፅቡቕ ልዝባት ዘካይድሉን ናይ ኢትዮጵያ ኢንቨስትመንትን ዓቕሚ ቢዝነስን ንዕዱማት ዘፋለጥሉን መደረ ዘስምዕሉን ነይሩ።” መራሒት ጀርመን ኣንጌላ መርኬል ጀርመናዊያንን ናይ ኢትዮጵያ ሰላምን ዴሞክራስን ንምሕያል ብፍላይ ድማ ኣብ ኢትዮጵያ ይሳለጥ ዘሎ ለውጢ ብኣወንታ ከምዝርእይዎ ምግላፀን ኣቶ ቴድሮስ ሓቢሮም።


ኣብ ምዕራብ ክልል ኦሮምያ ናይ ተቓውሞ ሰልፊ ምክያዱ ተገሊጹ

ኣብዚ ሰሙን ኣብ ምዕራብ ክልል ኦሮሚያ ቀንዲ መንገድታት ዝዓፀወ ናይ ተቓውሞ ሰልፊ ብምክያድ መንግስቲ ንኦነግ ዕጥቑ ብሓይሊ ንምፍታሕ ንዝገብሮ ምንቅስቓስ ተቓዊሞም። ብመሰረት ስምምዕ እናሰራሐ ምዃኑ ዝገለፀ ኦነግ መንግስቲ ሰራዊቱ ብብዝሒ ምውፋሩ ግልፂ ኣይኮነን ይብል። መንግስቲ ንግንባር ሓርነት ኦሮሞ ዕጥቒ ንምፍታሕ ምንቅስቓሱ ንምቅዋም ኣብ ዞባታት ምዕራብ ወለጋ፣ምብራቕ ወለጋ፣ቀሌም ወለጋን ዞባ ጉጂን ሰልፊ ምክያዱ መሰኻኽር ይዛረቡ።ሓደ ምስክር ከምዚ ይብል። “ብፍላይ ድማ ኣብቲ ህዝቢ ዘሎ ምድንጋር ላዕለዋይ ኣካል ኦነግ ምስ መንግስቲ ተሰማሚዑ እንተኾይኑ ኣብዚ ከባቢ ዘሎ ፀገም ንምንታይ ክፈትሑ ኣይክኣሉን።ስለምንታይ ህዝቢ ይርበሽ ኣሎ ዝብል ሕቶ እውን ኣብቲ ህዝቢ ስለዘሎ እዩ ግጭት ዝስማዕ ዘሎ።” ኣብ ከባቢ በጊን ጊዳሚን ከቢድ ወታደራዊ ምንቅስቓስን ቶኽስን ከምዘሎ ካልእ ነባሪ ይገልፅ።ንሱ ”ሰራዊት ወያነ ዝፅዓና 15 ኦራል መካይን ኣትየን ሰራዊት ኦነግ ኣምፅኡ እናበሉ ነቲ ህዝቢ ብምግልትኦም ግጭት ተፈጢሩ’’ ይብል። ብዛዕባ እዚ ካብ ሰበስልጣን ክልልን ፌደራልን መብርሂ ንምርካብ ዝተገብረ ፃዕሪ ኣይሰለጠን። ኣብ ዞባ ምዕራብ ወለጋ ሓላፊ ቤት ፅሕፈት ናይ ኦሮሞ ዴሞክራቲክ ፓርቲ ኣቶ ኣብደታ ዋጋሪ ቶኽሲ ይስማዕ ከምዘሎ ብደረጃ ወረ ካብ ምስማዕ ብጭቡጥ ንፈልጦ የለን ኢሎም። ኣቦ ወንበር ኦነግ ኣቶ ዳውድ ኢብሳ ኣብ መንጎ መንግስትን ግንባር ሓርነት ኦሮሞን ዘሎ ስምምዕ ንምፍፃም ኣብ ብዙሓት ከባቢታት ብሰፊሑ ንቀሳቐስ ኣለና ድሕሪ ምባል እቲ ሕቶ ካልእ እዩ ይብሉ። “ሰላም ኣብዘለዎ ሰራዊትና እውን ኣብዘለውዎ ኮይኖም ምስ መንግስቲ እናተዘራረብና ስምምዕና ግብራዊ ንምግባር እናተንቀሳቐስና ኣብ እንርከበሉ ስለምንታይ እዩ ሰፊሕ ወታደራዊ ምንቅንስቓስ ዘሎ።” ግንባር ሓርነት ኦሮሞ ዕጥቑ ክፈትሕ ከምዘለዎ ዋና ኣማሓዳሪ ክልል ኦሮሚያ ኣቶ ለማ መገርሳን ቀዳማይ ሚንስተር ኣብይ ኣሕመድን ገሊፆም ነይሮም። ምሉእ ትሕዝቶ ኣብዚ ምስማዕ ይክኣል። No media source currently available


“ዝረአዩ ግጭታት ንዝተጀመሩ ለውጢ ዝዕንቕፉ ኣይኮኑን” ቀ/ሚ ኣብይ ኣሕመድ

ቀዳማይ ሚንስተር ኢትዮጵያ ኣብይ ኣሕመድ ሎሚ ሶሉስ ምስ ቻንስለር ጀርመን ኣንጌላ መርከል ተራኺቦም፡ ተዘራሪቦም። ቀ/ሚ ኣብይ ኣሕመድ ከም አካል እቲ ኣብ ሰለስተ ሃገራት ኣውሮጳ ዘካይድዎ ዘለው ዑደት ሎሚ ሶሉስ ጀርመን ኣትዮም ኣለው። ንሶም ብተወሳኺ ኣብቲ ኣብ ኣፍሪቃ ንዝካየድ ወፍሪ ብዝምልከት ኣብ በርሊን ዝኻየድ ዋዕላ ሃገራት ጉጅለ 20ን ኣፍሪቃን ክሳተፉ’ዮም። No media source currently available  ኣቐዲሞም ትማሊ ሶኑይ ኣብ ፈረንሳ ብምብጻሕ ምስ ፕረዚደንት ማርኮ ዝተራኸቡ ቀ/ሚ ኣብይ ኣሕመድ ኣብታ ሃገር በግዚኡ ዘጋጥሙ ግጭታት ነቲ ተጀሚሩ ዘሎ ለውጢ ዝዕንቕፉ ኣይኮኑን ኢሎም። ቀ/ሚ ኣብይ ኣሕመድ ምስ ፕረዚደንት ማርኮን ዝሃብዎ ሓባራዊ መግለጺ ኣብ ምፍታሕ ወጥሪ ጅቡቲን ኤርትራን ፈረንሳ ናይ መሪሕነት ተራ ንምጽዋት ምስምማዓ ዝሓበሩ ክኾኑ ከለው ፕረዚደንት ማርኮ ብወገኖም ኣብቲ ዞባ ሰላማ ንምስፋን ብቀ/ሚ ኣብይ ዝካየዱ ጻዕርታትን ኣብ ምሕያል ቁጠባ’ቲ ዞባን ከምዝተሓባበሩ ገሊጾም።


ምትእኽኻብ ገንዘባዊ ሓገዝ ንተመዛበልቲ ቀጺሉ ኣሎ

‘Go Fund Me’ ኣብ ትሕቲ ዝብል ዓለም ለኸ ኩባንያ ንሓገዝ ተጋሩ ተመዛበልቲ ንምሕጋዝ ዝውዕል ኣስታት 41 ሽሕ ዶላት ኣኪብና ኣለና’ ይብሉ ናይ ሎሚ ኣጋይሽና። ሙና ገብረን ሓድሽ መኮንንን ‘ንኮሚቴ መተኣኻኸቢ ገንዘብ ተመዛበልቲ ተጋሩ’ ወኪሎም ምስ ቪኦኤ ኣብ ዝነበሮም ቃለ መሕትት እቲ ናብ ‘Go Fund me’ ኣትዩ ዘሎ ገንዘብ ኣብ ዕጹው ካዝና ከምዝተቐመጠን እቲ ከምሸቶ ዝተታሓዘ ኣስታት ሚእቲ ሽሕ ዶላር ምስ ተአከበ ኣውጺኦም ናብ ዝምልከቶም ተፈናቀልቲ ከምዝበጽሕን’ ጠቂሶም። ኣብ’ዘን ዝሓለፋ ሒደት ዓመታት ኣብ መላእ ኢትዮጵያ ብሰንኪ ዝተፈጠረ ውሽጣዊ ግጭት፣ ሚልዮናት ዜጋታት ግዳይ መጥቃዕቲ ከምዝኾኑ ዝዝከር’ዩ። ኣስታት 40 ሽሕ ተጋሩ ካብ ዝተፈላለያ ክልላት ተፈናቒሎም ኣብ ትግራይ ከምዝርከቡ’ውን ክልቲኦም ኣጋይሽ ይገልጹ። ሓድሽ መኮንን 'ነዚ ቅዱስ ዕላማ'ዚ ሰሚዖም ክንሕግዝ ንደሊ ኢና ዝብሉ እንተሃልዮም ኣብ Go Fund Me ኣትዮም 'Tegaru Disaster Relief Fund' Account No. 700-998-8010፣ Routing No. 111-900-659 ክልግሱ ከምዝኽእሉ' ጠቒሱ ኣሎ። No media source currently available


ኣብ ጎንደር ዝርከቡ ካብ ወልቃይት ምዝንባሎም ዝገልጹ መንእሰያት ናብ መነባብርኦም ክምለሱ ሓቲቶም

ኣብ ከተማ ጎንደር ኣብ ዝተዳለዎም ግዚያዊ መዕቖቢ ዝርከቡ ካብ ወልቃይት ምምዝባሎም ዝገልፁ ልዕሊ 200 ተመዛበልቲ ናብ ትውልዲ ከባቢኦም ክምለሱ ሓቲቶም። ኣተሓባበርቲ ናይቶም ተመዛበልቲ ኣቶ እርሲ ቃደም እዞም መናእሰይ ካብዝተመዛበልሉ እዋን ጀሚሮም ኣብ ገልታእታእ ይርከቡ ኣለው ኢሎም።ህዝብን ቀይሕ መስቀልን ዝህቦም ውሱን ሓገዝ እንተዘይኾይኑ ካብ ፌደራል ይኹን ክልል መንግስቲ ዝተገብረሎም ሓገዝ የለን ኢሎም። “ናብ መንበሪኦም ክምለሱ ድልየት ኣለዎም።ምክልኻልን ፍሉይ ሓይልን ንናይ ትግራይ ፍሉይ ሓይሊ ኣውፂኦም ንፖሊስ እውን ኣውፂኦም ፌደራል ፖሊስ ወይ ሓይልታት ምክልኻል ኣትዮም ብነፃነት ክንቀሳቐስን መሰሉ ክገልፅን ኣለዎም ።” ሓላፊ ጉዳያት ኮሚኒኬሽን ክልላዊ መንግስቲ ኣምሓራ ኣቶ ንጉሱ ጥላሁን ካብ ከባቢ ወልቃይት ተመዛቢሎም ኣብ ጎንደር ዝርከቡ ወገናት ናብ ከባቢኦም ንኽምለሱ ፌደራል መንግስትን ክልቲኦም ክልላትን ከምዝተዘራረቡን ተመዛበልቲ ኣብዝተረኸብሉ ዝተኻየደ ዝርርብ እቶም ዜጋታት ሃብትን ንብረትን ናብ ዘፍረይሉ ከባቢ ብሰላማዊ ኩነታት ዝነብርሉ መንገዲ ክመዓራረ ምድላዋት ይካየድ ኣሎ ኢሎም።


ኣብ ሰለስተ ሃገራት ኣውሮጳ ዑደት ዘካይዱ ቀ/ሚ ኣብይ ኣሕመድ ሎሚ ፈረንሳ ኣትዮም

ናይ ኢትዮጵያ ቀዳማይ ሚንስተር ኣብይ ኣሕመድ ናይ ኣውሮጳ መገሽኦም ሎሚ ሶኑይ ኣብ ፈረንሳይ ጀሚሮም። ቀ/ሚ ኣብይ ድሕሪ ፅባሕ ረቡዕ ኣብ ጀርመን ፍራንክፈርት ምስ ኢትዮጵያዊያን ማሕበረሰብ ክራኸቡ እዮም።ኣብቲ መደብ ንምስታፍ ኢትዮጵያዊያንን ትውልደ ኢትዮጵያን ካብ ዝተፈላለያ ሃገራት ኣውሮጳ ናብቲ ከባቢ ይውሕዙ ከምዘለው ኣብ ዝተፈላለያ ሃገራት ዝርከቡ ኣምባሳደራት ኢትዮጵያ ንሬድዮ ድምፂ ኣሜሪካ ሓቢሮም። ናይ ፈረንሳይ ፕረዚደንት ኢማኑኤል ማክሮ ብዝገበሩሎም ግብዣ ሎሚ ኣብ ፓሪስ ዝርከቡ ቀዳማይ ሚንስተር ኣብይ ፅባሕ ድማ ምስ መራሒት ጀርመን ኣንጌላ መርከል ክዘራረቡ እዮም። 11 መራሕቲ ሃገራት ኣፍሪቃ ኣብ ዝሳተፍሉ ኣብ ኣፍሪቃ ዝኻየድ ወፍሪ ኣብ ዝተረኹር ኣኼባ መደረ ከስምዑ ትፅቢት ከምዝግበር ተፈሊጡ’ሎ። ምሉእ ትሕዝቶ ኣብዚ ምስማዕ ይክኣል። No media source currently available


ሕ/ኣውሮጳ ኣብ ሰ/ኣፍሪቃ መዓስከር ስደተኛታት ምምስራት ዝብል አጀንዳ ከምዝሰረዞ ኣፍሊጡ

ፕረዚደንት ኮሚሽን ኣውሮጳ ዥን ክላውደ ጃከር ሕብረት ኣውሮጳ ዋሕዚ ስደተኛታት ናብ ኣውሮጳ ንምግታእ ኣብ ሃገራት ሰ/ኣፍሪቃ መዓስከር ስደተኛታት ምምስራት ዝብል አጀንዳ ከምዝሰረዞ ሎሚ ዓርቢ ኣፍሊጦም። ሕብረት ኣውሮጳ ካብ ቱርኪን ሃገራት ሰ/ኣፍሪቃ ማእከላይ ባሕሪ ብምቁራጽ ናብቲ ኣህጉር ዝውሕዙ ስደተኛታት ንምግታእ መፍትሒ ኣብ ምንዳይ ከምዘይተሰማምዑ'ውን ተሓቢሩ'ሎ። ኣብ ወርሒ ሰነ ዝተኻየደ ዋዕላ ሕብረት ኣውሮጳ ስደተኛታት ብባሕሪ ዝካየድ ሓደገኛ ጉዕዞ ከይፍጽሙ ኣብ ሃገራት ኣፍሪቃ መዓስከር ስደተኛታት ምምስራት ዝብል ውጥን ቀሪቡ ምንባሩ ይዝከር። እንተኾነ ካብ ሃገራት ኣፍሪቃ ብዝረኸቦ ዘይዕጉብ ግብረ መልሲን ሕቶ ሃገራት ሕብረት ኣውሮጳ ኣብ ሕጋዊነትን ተግባራዊነትን እቲ መደብ እቲ መደብ ምስራዙ ፕረዚደንት ኮሚሽን ኣውሮጳ ገሊጾም። ንሶም ኣብ ከተማ ቱኒዝ ምስ ቀዳማይ ሚንስተር'ታ ሃገር ዮሱፍ ቻሃድ ኣብ ዝሃብዎ ሓባራዊ ጋዜጣዊ መግለጺ "ደጊም እቲ መደብ ተሰሪዙ'ዩ ካብ መጀመርያ'ውን ክውጠን ኣይነበሮን" ኢሎም።


ሕቶ መንነት ብምልዓልና ተበዲልና ዝበሉ ኣተሓባበርቲ ሕቶ መንነት ራያን መልሲ ሰበስልጣንን

ኣተሓባበርቲ ጉዳይ ሕቶ መንነት ራያን ሓደ ነባሪ አላማጣን ሕቶ መንነት ብምልዓልና ኣብ ልዕሌና በደል ተፈጺሙ’ዩ ይብሉ።ሕቶ ብምቕራብና ካብ መነባብሮና ተመዛቢልና ንዝበሉ ኣዘራሪብና ሰበስልጣን እውን ኣብዚ ጉዳይ ርእይቶ ሂቦም ኣለው። ሕቶ መንነት ራያ ዘልዓሉ ንሕና ራያ እምበር ትግራይ ኣይኮነና፤ንዝሓለፉ 27 ዓመታት ብዘይፍቓድ ናብ ትግራይ ዝተኸለለ ራያ ሰብኣዊን ዴሞክራሲያውን መሰሉ ተሓሊዩ፣ማሕበራዊ ርክባቱ ሓደ ምስ ዝኾነ ህዝቢ ወሎ ብኣምሓራይነቱ ንክሕወስ ንደልይ ኢና ይብሉ ድምጺ ኣሜሪካ ዘዘራረቦም ኣተሓባባሪ ሕቶ መንነት ህዝቢ ራያ እየ ዝበሉ ኣቶ ኣገዘው ህዳሩን ኣቶ ጌታቸው ደሳለኝ።ኣቶ ጌታቸው “ህውሓት ካብ ዝመጽእ ጀሚሩ ኢና ሕቶ መንነት ነልዕል ነይርና።ንኣብነት ኣብ 1993 ዓ/ም ካልኣይ ዓመት ተማሃራይ ዩኒቨርስቲ እናሃለኹ ተማሃሮ ኣብ ከተማ ማይጨው ምስ ዶ/ር ደብረፅዮን ኣኼባ ጌርና ናይ ኣላማጣን ዋጃን ብሓፈሻ ተማሃሮ ራያ ሓቲትና መልሲ ከይሃቡ ዓፊኖም ሒዞምዎ።” ኣብዚ ሰዓት እዚ እቲ ሓረስታይን ተማሃራይን ኣብዝለዓለ ስግኣት ከምዝርከብን ኣብ ዋጃን ከባቢኡን እውን ሚሊሺያ ብምውፋር ካብ መነባብርኡ ተመዛቢሉ ኣሎ ክብሉ ኣቶ ጌታቸው ይዛረቡ። ኣቶ ኣገዘው ብወገኖም እቲ ከባቢ 1985 ዓ.ም ምስ ትግራይ ክኽለል ከሎ ፈቐዶ ናይ ገጠር ጣቢያታት ተኣኻኺቦም በብድረጅኡ ሕቶ ኣቕሪቦም ነይሮም ይብሉ። ንሶም ወሲኾም ጥርዓን ንምቕራብ ሰላማዊ ሰልፊ ንምክያድ ሓቲትና ተኸልኪልና ይብሉ ። ብኣማኢት ዝቑፀሩ ነበርቲ ዋጃ፣ጥሙጋን ረዥም ኮረራን ዝተሰደዱ መናእሰይ ኣብ ቆቦ ሓደ ቤት ትምህርቲ ተዓቒቦም ይርከቡ። ድምጺ ኣሜሪካ ዘዘራረቦም ሓደ መንእሰይ ኣወል ሰይድ ብዛዕባ’ዚ ከምዚ ይብል። “ዝነብረሉ ራያ ኣላማጣ፣ዋጃ ኣብ እትብሃል ጣቢያ እዩ።ናይ ህውሓት ፍሉይ ሓይሊ ካብ ክልል ትግራይ ናይ ሓሰት ናይ ቤት ፍርዲ ወረቐት ሒዞም 15 እንኸውን መናእሰይ ክዕፍኑና ናብ ከተማ ዋጃ መፂኦም።” ንሱ ቀጺሉ ናይ ዶ/ር ኣብይ ለውጢ ንምድጋፍና ሰላማዊ ሰልፊ ብምውፃእና ናይ ትግራይ ሰበስልጣን ግን ይቓወሙ ስለዘለውን ስለዘይተደመሩን እዚ ኣየሕጎሰኦምን ይብል።ናይ መንነት ሕቶ ብምልዓልና እውን እዩ ኢሉ። ድምጺ ኣሜሪካ ክፍሊ ኣምሓርኛ ቅድሚ ሒደት መዓልታት ዘዘራረቦም ዋና ኣማሓዳሪ ወረዳ ራያ ኣላማጣ ኣቶ ብርሃነ በየነ ዝቐረበ ሕቶ ይኹን ዝተመዛበለ ነባሪ ዝፈልጦ የብለይን ኢሎም። “ናይ ትግራይ ክልል ድዮም ኣይኮኑ ንዝብሃል ሕግን ስርዓትን ዘለዎ ሃገር ኢና ዘለና።ሕገ መንግስቲ ኣሎ፤ከመይ ሕቶ ምልዓል ከምዝክኣል፣ከመይ ከምዝምለስ ንመን ከምዝሕተት መን ከምዝምልስ ብግልፂ ዝተቐመጠ ስርዓትን ሕግን ዘለዎ ሃገር እዩ።ዝደልይ ሰብ እንተሃሊዩ ክሓትት ይኽእል።ኣነ ክሳብ ዝፈልጦ ግን ብሕግን ስርዓትን ዝተሓተት ሕቶ ከምዘየለን ነዚ ንምእንጋድ ዘይክኣለ ሰብ ከምዘየለን እየ ዝፈልጥ።” ሓላፊ ቢሮ ጉዳያት ኮሚኒኬሽን ክልል ትግራይ ኣቶ ረዳኢ ሓለፎም ብወገኖን ኣብ ዝሃብዎ መልሲ ብፍላይ ካብ ኣዲስ ኣበባ ዝውሃብ ርእይቶ ካብ ርሕቐት ኮይንኻ ከም ምውኻስ እዩ ይብሉዎ። “ኣብ ክልልና ብሰንኪ መንነት ዝእሰር ዝኾነ ሰብ የለን።ትግራይ ብሰላም ዝንበረሉ ክልል እዩ።ናይ ካልእ ክለብ ኣባል ንምግባር ናይ ሕፁይነት ሕቶ ምቕራብ እዩ ዝመስል እምበር እቲ ሓቂ ፍፁም ኣብ ባይታ የለን።ኣብ ከባቢ ራያ ንስደት ምኽንያት ዝኸውን ሽግር የለን።ኣብ ኣዲስ ኣበባ ኮይኖም ብነዊሕ ናይ ፀብሒ ምድዋ ከሕብሩ ዝፈተኑ ኣካላት፤መንነቶም እውን ብግልፂ እንፈልጦም፣ኣነ እውን ብውልቀይ ዝፈልጦም ሓዊሱ ናይ ዝሰርሑዎ ዘለው ድራማ ኣካል እዩ።” ራያ ኣላማጣ፣ራያ ዓዘቦ፣ራያ ኦፍላ፣ራያ ቆቦ ኣብ ክልል ኣምሓራ ወይስ ኣብ ክልል ትግራይ እዮም ንዝብል ዝቐረበሎም ሕቶ ኣቶ ረዳኢ ሓለፎም ክምልሱ ከለው ራያ ቆቦ ኣብ ክልል ኣምሓራ እዩ፣እቶም ዝተረፉ ግን ኣብ ክልል ትግራይ እዮም ኢሎም። ምሉእ ትሕዝቶ ኣብዚ ምስማዕ ይክኣል። No media source currently available


መግለጺ ምክትል ርእሰ ምምሕዳት ክልል ትግራይ ኣብ ጉዳይ ምጅማር ላዕለዋይ ደረጃ ትምህርቲ

ኣብ ትግራይ ኣብ ዝርከባ ዩኒቨርስቲታት ዝተመደቡ ተወለድቲ ካልኦት ብሄር ዝኾኑ ተማሃሮ ካብ ሕደ ስድራ ናብ ካልእ ስድራ ይመፅኡ ከምዘለዉ ክስመዖም ይግባእ ክብሉ ምክትል ርእሰ ምምሕዳር ትግራይ ዶክተር ደብረፅዮን ገብረሚካኤል ተዛሪቦም። No media source currently available  ንሶም ሎሚ ንመራኸቢ ብዙሃን ኣብ ዝሃብዎ መግለጺ ኣብ ትግራይ ዘመነ ትምህርቲ እዚ ዓመት ሰላማዊ ብዝኾነ መንገዲ ክዛዘም መንግስቲ ምስ ህዝቢ ሓቢሩ ክሰርሕ ኢዩ ኢሎም። ምሉእ ትሕዝቶ ኣብዚ ምስማዕ ይክኣል። No media source currently available


ኢትዮጵያ ፈላመይቲ ጓል ኣንስተይቲ ፕረዚደንት መዚዛ

ፓርላማ ኢትዮጵያ ንነዊሕ እዋን ዲፕሎማት’ታ ሃገር ኮይነን ኣብ ዝተፈላለየ ሃገራት ንዘገልገላ ወ/ሮ ሳህለ ርቅ ዘወደ ፕረዚደንት’ታ ሃገር ክኾና መዚዙ። ፕረዚደንት’ታ ሃገር ነበር ኣቶ ሙላቱ ተሾመ ትማሊ ምክንያቱ ብዘይነጸረ ጉዳይ ካብ መዝነቶም መልቀቒ ደብዳበ ናብ ፓርላማ ምቅራቦምን ፓርላማ ድማ ንሕቶኦም ምቕባሉ ይፍለጥ። ኣቐዲሙ ቀዳማይ ሚንስተር አብይ ኣሕመድ ኣብታ ሃገር ንመጀመርያ ጊዜ ጓል ኣንስተይቲ ሚንስተር ምክልካል ትርከቦም 50 ሚእታዊት ካቢነ’ታ ሃገር ብደቂ ኣንስትዮ ክምራሕ ምምዛዞም ይዝከር። ፕረዚደንት ሳህለወርቅ ኣብ አዲስ አበባ ተወሊደን ዝዓበየ ኮይነን ድሒረን ንላዕለዋይ ትምህርቲ ናብ ፈረንሳ ዝኸዳን ኣብኡ ኣምባሳደር ኢትዮጵያ ኮይነን ዘገልገላ ካብኡ ብምቅጻል ኣብ ጅቡቲ፡ሴኔጋል ከምኡ’ውን ኢጋድ ኣምባሳደር ኮይነን ዘገልገላ እየን። ፕረዚደንት ኢትዮጵያ ኮይነን ቅድሚ ምምዛዘን ድማ ላዕለዋይቲ ሓላፊት ሕቡራት ሃገራት ኣብ ሕብረት ኣፍሪቃ ኮይነን ክሰርሓ ምጽንሓን ይፍለጥ። ብመሰረት ሕገ መንግስቲ’ታ ሃገር ፕረዚደንት ኮይኑ ዝተመዘዘ ክልተ ነናይ ሽዱሽተ ዓመት መሪሕነት ጊዜ ክመርሕ ይክኣል። “ እዚ ኣብ ኢትዮጵያ ዝረአ ዘሎ ለውጢ ማዕረ ብደቂ ኣንስትዮን ደቂ ተባዕትዮን እንተተመሪሑ ናህሩ ንምምዝዛን ካብ ሃይማኖታዊ፡ዓሌታዊ ኮነ ጾታዊ አድልዎ ዘይብላ ነጻን ምዕብልቲ ኢትዮጵያ ንምህናጽ ዝሕግዝ’ዩ።” ዝበላ ፕረዚደንት ሳህለወርቅ “ፕረዚደንት ነበር ኣቶ ሙላቱ ናብ ለውጢን ተስፋን ዘሎ ጎደና ኣርእዮምና። ድሕሪን ቅድሚን ስልጣን ህይወት ከምዝቕጽል ኣርእዮም እዮም። ስለዚ ካልኦት’ውን ነዚ አብነት ክስዕቡን ንለውጢ ድልዋት ክኮኑ ይጽውዕ” ኢለን። “መንግስቲ ኮነ ተቓወምቲ ውድባት ኣብ ሓደ ናይ ሓባር ገዛ ንነብር ከምዘለና ክርድኡ ኣለዎም። ንኮርዓሉ ሃገርን ወለዶን ንምፍጣር ድማ ኣብ ዘሕብሩና እንበር ኣብ ዝፈላልዩና ጉዳያት ከነተኹር ይግባእ።ቀዳሞት ግዳያት ስእነት ሰላም ደቂ ኣንስትዮ እየን ስለዚ ንተራ ደቂ ኣንስትዮ ኣብ ምውሓስ ሰላም ኣተኹረ ክሰርሕ ይደልይ።” ኣብዚ ሕጂ እዋን ፕረዚደንት ሳህለወርቅ ዘውደ እታ እንኮ ናይ ኣፍሪቃ ጓል ኣልስተይቲ ፕረዚደንት እየን።


52 ሚእታዊት ኣባላት ካብኔ መንግስቲ ትግራይ ደቂ ኣንስትዮ ኮይነን ተሸይመን

ቤት ምኽሪ ክልላዊ መንግስቲ ትግራይ ሽዱሽተ ደቂ ኣንስትዮን ሚንስተርን ሚንስተር ድኤታን ዝነበሩን ሓዊሱ ትሽዓተ ሓደሽቲ ኣባላት ካብኔ ብቕድሚ ትማሊ ሸይሙ’ሎ።ሰለስተ ኣማሓደርቲ ዞባታትን እውን ተሸይሞም። ቅድም ክብል ምስ ዝነበሩ ኣባላት ካብኔ ሓዊሱ ብድምር 17 ኣባላት ካብኔ እንትኾኑ ካብኦም ትሸዓተ ደቂ ኣንስትዮ እየን። ኣፈጉባኤ ቤት ምኽሪ ዝነበራ ወ/ሮ ቅዱሳን ነጋን ብደረጃ ምኽትል ርእሰ ኣማሓዳሪ ሓላፊ ቢሮ ልምዓት ከተማን ኢንዱስትሪን ዝነበሩ ዶ/ር ኣዲስኣለም ባሌማን እውን ተተኪኦም ኣለው። ብዛዕባ እዝን ተኣሳሰርቲ ጉዳያትን ምስ መምህር ዩኒቨርስቲ መቐለ ወ/ሪት መብራት ሃፍቱን ኣብ ማሕበራዊ ሚዲያ ዝነጥፍ ነባሪ ኣዲስ ኣበባ ኣቶ ሃይሉ ከበደን ዘካየድናዮ ቃለ መጠይቕ ኣብዚ ምስማዕ ይክኣል።  No media source currently available


ዓረና ኣብ አላማጣ ንዝተፈጥረ ዘይምርግጋእ ስዒቡ መንግስቲ ዝወሰዶ ስጉምቲ ኮኒኑ

ኣብ ከተማ ኣላማጣ ዝተፈጠረ ዘይምርግጋእ ስዒቡ መንግስቲ ዝወሰዶ ናይ ሓይሊ ስጉምቲ ከም ዝኹንኖ ውድብ ዓረና ንሉአላዊነትን ዴሞክራሲን ኣፍሊጡ። እቲ ውድብ ሕቶ ህዝቢ ብሰላማዊ መንገዲ ምምላስ ከምዝግባእ ከምዝኣምን ገሊፁ። ምምሕዳር ከተማ ኣላማጣ ብወገኑ እቲ ዝተወሰደ ናይ ሓይሊ ስጉምቲ ኩነታት ከዳድድ ዝስዕብ ዝነበረ ከይዲ ንምክልኻል ምዃኑ ተዛሪቡ። ምሉእ ትሕዝቶ ኣብዚ ምስማዕ ይክኣል። No media source currently available


ኣብ አዋሰንቲ ከባቢታት ክልል ቤንሻንጉልን ክልል ኦሮምያን ዳግማይ ብዝተላዕለ ግጭት ሸሞንተ ሰባት ሞይቶም

ኣብ ኢትዮጵያ ኣብ ተዳወብቲ ከባቢታት ክልል ቤንሻንጉል ጉሙዝ ዞባ ካማሺ ወረዳ በሎ ጂጋንፎኝን ክልል ኦሮሚያ ዞባ ምብራቕ ወለጋ ወረዳ ዲጋን ዝሓለፈ ሓሙስ 8 ጥቅምቲ 2011 ዳግማይ ብዝተለዓለ ግጭት ሸሞንተ ሰባት ከምዝሞቱ ተፈሊጡ። ካብ ክልቲኦም ከባቢታት መንበሪ ኣባይቲ ከምዝተቓፀሉን ነበርቲ እውን ካብ መነባብሮም ምዝባሎም ዝበጽሓና ሓበሬታ ይገልፅ።እቶም ነበርቲ ፌደራል መንግስቲ ዛጊት ስጉምቲ ዘይምውሳዱን ጣልቃ ክኣትውን ሓቲቶም ኣለው። ምኽትል ሓላፊ ቢሮ ምምሕዳርን ፀጥታን ክልል ቤንሻንጉል ጉሙዝ ኮማደር ኢዶሳ ጎሻ ቁጽሪ ናይ ዝሞቱ ሰባት ብምርግጋፅ እቶም ዝሞቱ ካብ ክልቲኡ ወገን እዮም ኢሎም። ኣብዚ ሕጂ እዋን መንገዲ ስለዝተዓፀወ ነባሪ እቲ ዞባ ኣብ ዝዓበየ ማሕበራዊ ቅልውላው ወዲቖም ምህላዎምን ተሓቢሩ’ሎ።


ኤርትራዊት ካናዳዊት ሳሮን ገ/ስላሰ ኣብ ምርጫ ከንቲባ ቶሮንቶ ራብዓይ ደረጃ ሒዛ ውድድራ ዛዚማ

ኣብ ካናዳ ኣብ ምርጫ ከንቲባ ከተማ ቶሮንቶ ዝተወዳደረት ኤርትራዊት ካናዳዊት ሳሮን ገብረስላሰ ካብ ሳላሳን ሓሙሽተን ሕጹያት ራብዓይ ደረጃ ሒዛ ነቲ ውድድር ዛዚማ። እታ በዓልቲ ሞያ ሕጊን ተጣባቒት ሰብኣዊት መሰልን ዝኾነት መንእሰይ ሳሮን ገብረስላሰ ትማሊ ድሕሪቲ ውጽኢት ኣብ ኣዳራሽ ፐሮ ረስቶራንት ንደገፍታ ኣብ ዝገበረቶ ናይ ምስጋና መደረ: ኣብ ሓጺር ጎስጓስ ከምዚ ዝበለ ውጽኢት ምርካባ ዘሐጎሳ ምዃኑ ብምጥቃስ: ኣብ ዝቕጽል ምርጫ ብዝበለጸ ተዳልያ ከንቲባ ከተማ ቶሮንቶ ኮይና ክትዕወት ተስፋ ከምዘለዋ ገሊጻ። ወላዲኣ ኣቶ ገብረስላሰ ብወገኖም ኣብቲ ኣጋጣሚ ተረኺቦም ኣብ ዘስምዕዎ መደረ: ኣብ ካናዳ ከም ጽግዕተኛታት ኮይና መጺእና: ሳሮን ድማ ኣብዚ ሓጺር ዝተዳለወትሉ ውድድር ከንቲባ ከተማ ቶሮንቶ ተሳቲፋ ራብዐይ ደረጃ ሒዛ ክትፍጽም ምብቅዓ ሓጎስ ኩሉ ብፍላይ ድማ ኣብቲ ጎስጓሳ ዝተሳተፉ ምዃኑ ጠቒሶም። ኣብ ምርጫ ካናዳዊት ከተማ ቶሮንቶ ከንቲባ ጆን ቶሪ ዳግማይ ተዓዊቱ ኣሎ። ኣቐዲሙ ምስ ሳሮን ዝተካየደ ቃለ መጠይቕ ኣብዚ ምክትታል ይክኣል። No media source currently available


7 ኢትዮጵያዊያን ስደተኛታት ኣብ ገማግም ታንዛንያ ምሟቶም ፖሊስ ሓቢሩ

ናብ ደቡብ ኣፍሪቃ ተተምርሕ ዝነበረት 13 ስደተኛታት ዝጸዓነት ጀልባ ኣብ ገማግም ታንዛንያ ብምትሓላ 7 ኢትዮጵያዊያን ስደተኛታት ምሟቶም ፖሊስ ታንዛንያ ኣፍሊጡ። ታንጋ ናይ ዝተባህለ ዞባ ፖሊስ ኮማንደር ኤድዋር ቡኮምበ ንኣገልግሎት ዜና ሮይተርስ ኣብ ዝሃቦ ቃል እታ ጀልባ ትማሊ ሶኑይ ምስ ኬንያ ኣብ ዘዳውብ ገማግም ታንዛንያ ዝኾነ ህንዳዊ ውቅያኖስ ምጥሓላ ገሊጹ። “ ካብቶም ኣብታ ጀልባ ተጻዒኖም ዝነበሩ 12 ሰባት ኢትዮጵያዊያን እዮም፡ እቲ ሓደ ሰብ ካፕቴን እታ መርከብ ግን ክሳብ ሕጂ ሃለዋቱ ብዘይ ምፍላጡ ዜግነቱን ክፍለጥ ኣይከአለን።” ብተወሳኺ ኮሚሽነር ኤድዋርድ ሃለዋት እቲ ዝጠፍአ ሰብ ንምፍላጥ ይሰርሑ ምህላዎም ሓቢሩ። ንሱ ብተወሳኺ ግቡእ ስነ ስርዓት ቀብሪ ንምክያድ ጉዳይ እቶም ዝደሓኑ ብዝምልከት ምስ ኤምባሲ ኢትዮጵያ ይዘራረቡ ምህላዎም ገሊጹ።


መንግስቲ ኢትዮጵያ ምስ ናይ ኦጋዴን ሃገራዊ ናጽነት ግንባር (ኦብነግ) ስምምዕ ሰላም ምፍራሞም ተገሊጹ

ብሚንስተር ጉዳያት ወጻኢ ወርቅነህ ገበየሁን ምክትል ፕረዚደንት ክልል ሶማል ሙስጠፋ ዑመር ዝምራሕ ልኡኽ መንግስቲ ኢትዮጵያ ምስ ብአድሚራል መሓመድ ዑመር ዑስማን ዝምራሕ ተወከልቲ ኦብነግ ብሰንበት ኣብ ኣስመራ ብምርኻብ ስምምዕ ሰላም ምፍርራሞም ተገሊጹ። ኣብ ሕገ መንግስቲ ኢትዮጵያ ተነቢሩ ዘሎ ፖለቲካዊ መሰል ኣብ ግምት ብምእታው ንጠንቂ’ቲ ኣብ ዞባ ዘሎ ግጭት ንምፍታሕ ዘሎ ተበግሶ ኣፍልጦ ብምሃብ ክልቲኦም ወገናት ተኩሲ ደው ናይ ምባል ስምምዕን እቲ ግንባር ድማ ቃልሱ ብሰላማዊ መንገዲ ንምክያድ ምስምማዖም መንግስታዊ መርበብ ሓበሬታ ሻባይት ሓቢሩ። ፓርላማ ኢትዮጵያ ነቲ ግንባር ካብ ዝርዝር ጉጅለ ግብረ ሽበራ ኣብ ወርሒ ሓምለ ምልዓሉ ስዒቡ እቲ ውድብ ኣብ ወርሒ ነሓሰ በይናዊ ተኹሲ ደው ናይ ምባል ውሳነ ምሕላፉ ይፍለጥ።


ርክብ ሓለፍቲ ክፍሊ ኣፍሪቃ ድምጺ ኣሜሪካ ምስ ቀ/ሚ ኣብይ ኣሕመድ

ሬድዮ ድምፂ ኣሜሪካ ንአባላቱ ስልጠና ኣብ ዝሃብሉ እዋን ንጋዜጠኛታት ውሽጢ ሃገር እውን እንተዝሓውስ ድልየቶም ምዃኑ ቀዳማይ ሚንስተር ኣብይ ኣሕመድ ተዛሪቦም። ቀዳማይ ሚንስተር ኣብይ እዚ ዝገለፁ ስልጠና ንምሃብ ናብ ኣዲስ ኣበባ ንዝተጉዓዙ ዳይሬክተር ክፍሊ ኣፍሪቃ ሬድዮ ድምፂ ኣሜሪካ ኣቶ ንጉሴ መንገሻን ማኔጂንግ ኤዲተር ቀርኒ ኣፍሪቃ ወ/ሮ ትዝታ በላቸውን ሎሚ ኣብ ቤት ፅሕፈቶም ተቐቢሎም ኣብ ዘዘራረብሉ እዋን እዩ። ምሉእ ትሕዝቶ ኣብዚ ምስማዕ ይክኣል። No media source currently available


ቤት ምኽሪ ክልል ትግራይ ሽዱሽተ ደቂ ኣንስትዮ ዝርከብዎም ትሸዓተ ሓደሽቲ ኣባላት ካቢነ መዚዙ

ቤት ምኽሪ ክልላዊ መንግስቲ ትግራይ ሽዱሽተ ደቂ ኣንስትዮ ዝርከብኦም ትሽዓተ ሓድሽቲ ኣባላት ካብነ ኣፅዲቑ። ብምኽትል ርእሰ ኣማሓዳሪ’ቲ ክልል ዶ/ር ደብረፅዮን ገብረሚካኤል ዝቐረቡ ዶ/ር ኣብርሃም ተኸስተ ምኽትል ርእሰ ኣማሓዳሪ ሓላፊ ቢሮ ልምዓት ከተማን ኢንዱስትሪን ሓዊሱ ሰለስተ ኣማሓደርቲ ዞባታት እውን ተሸይሞም ኣለው። ንነዊሕ ዓመታት ኣፈ ጉባኤ ክልል ትግራይ ኮይነን ዝገልገላ ወ/ሮ ቅዱሳን ነጋ ድማ ካብ መዝነተን ተሰናቢተን ኣለዋ። ምሉእ ትሕዝቶ ኣብዚ ምስማዕ ይክኣል። No media source currently available


ኣብ አላማጣ ብዝተላዕለ ጎንጺ 3 ሰባት ሞይቶም

ኣብ ዞባ ደቡብ ትግራይ ከተማ ኣላማጣ ትማሊ ኣብ ሞንጎ ሓይልታት ፀጥታን ኣድማ ዝወፁ መናእሰይን ብዝተፈጠረ ጎንፂ ህይወት 3 ሰባት ሓሊፉ። ካብ ሆስፒታል ኣላማጣ ዝተረኸበ ሓበሬታ ከምዘማልኽቶ በቲ ጎንፂ 3 ሰባት ብጥይት ተወቒዖም ተቐቲሎም። እቲ ዘይምርግጋዕ ሕቶ መንነት ራያ አለና ዝብሉ መናእሰይ ዘልዐልዎ እዩ ተባሂሉ። ካልኦት ኣብ ቤት ምኽሪ እቲ ክልል ተወከልቲ ህዝቢ እቲ ከባቢ ብወገኖም ህዝቢ ከተማ ኣላማጣ ሕቶ ልምዓትን ሰናይ ምሕደራን እምበር ሕቶ መንነት የብሉን ኢሎም። መንግስቲ ትግራይ ኣብ ዘውጽኦ መግለፂ ኣብዚ ጎንፂ ዝተሳተፉ ኣካላት ብሕጊ ክሕተቱ ክገብር እየ ኢሉ። ምሉእ ትሕዝቶ ኣብዚ ምስማዕ ይክኣል። No media source currently available


ተዓዋቲ ብሩር ኦሎምፒክ ሪዮ ኣትሌት ፈይሳ ለሊሳ ናብ ሃገሩ ተመሊሱ

ኣብ ውድድር ኦሎምፒክስ ሪዮ 2016 ናይ ተቓውሞ ምልክት ብምርኣይ ኣብ ኣሜሪካ ኣብ ስደት ዝነበረ ተዓዋቲ ውድድር ኦሎምፒክስ ኢትዮጵያዊ ኣትሌት ፈይሳ ለሊሳ ትማሊ ሰንበት ናብ ሃገሩ ተመሊሱ። “ ኣብዚ ሕጂ እዋን ኣብታ ሃገር ለውጢ ተኣታትዩ ኣሎ፡ ሰባት ድማ ብነጻ ሓሳቦም ክገልጹን ንመንግስቲ ክነቕፉን ይክእሉ እዮም።” ኣትሌት ፈይሳ ኣብ ትውልዲ ቦትኡ ዝኾነ ክልል ኦሮምያ ካብ 2015 ጀሚሩ ብዝነበረ ተቓውሞ ኣብ ናይ 2016 ውድድር ኦሎምፒክስ ሪዮ ካልኣይ ብምኳን ኣብ ዝዛዘመሉ ዝነበረ እዋን ኣእዳው ናብ ላዕሊ ብምውጻእ ናይ ተቓውሞ ምልክት ምርኣዩ ይፍለጥ። እቲ ኣብ ከባቢ ዋና ከተማ አዲስ አበባ መንግስቲ ከካይዶ ንዝመድቦ ናይታ ከተማ ምስፋሕ መደብ ዝተላዕለ ተቓውሞ ክሳብ 2017 ምቕጻሉን ብኣማኢት ዝቑጸሩ ሰባት ድማ ኣብቲ ንክልተ ዓመታት ዝቐጸለ ተቓውሞ ምሟቶም ይፍለጥ። No media source currently available  “ ሃገረይ ነዚ ነጻነት ረኺባ ኣነ ምስ ስድራ ቤተይ ክራኸብ ህይወቶም ንዝኽእፈሉ ሰማእት ይደናገጽ። ነቲ ጸልማት ገጢሞም ንዓና ብርሃን ኮይኖም እዮም።” ኣብ ወርሒ ሚያዝያ 2018 ገዛኢ ፓርቲ ኢህወዲግ ንዶ/ር አብይ አሕመድ ኣቦ መንበርን ቀዳማይ ሚንስተር እታ ሃገር ኮይኖም ካብ ዝምዘዙ ኣብታ ሃገር ብዙሕ ለውጥታት ምርኣዮን ብዙሓት ኣብ ወጻኢ ሃገር ዝጸንሑ ተቓዋሚ ውድባትን ውልቀሰባትን ድማ ናብ ሃገሮም ምላሶም ይፍለጥ። “ ናብቲ ኣቐዲሙ ዝነበረን ንጥፈት ክምለስ ይደልይ እየ። ንሃገረይን ንገዛእ ርእሰይን ጽቡቕ ውጽኢት ከመዝግብ ከምዝኽእል ድማ ልኡል ተስፋ ኣለኒ።”


ቁጽሪ አባላት ማእከላይ ኮሚቴ ህውሓት ካብ 11 ናብ 9 ጎዲሉ

ማእኸላይ ኮሚቴ ህዝባዊ ወያነ ሓርነት ትግራይ ብዝሒ ኣባላት ፈፃሚ ስራሕ ካብ 11 ናብ 9 ከምዘውረዶ ዝበፅሐና ዜና ሓቢሩ። ፋና ብሮድካስቲንግ ከምዝሓበሮ ማእኸላይ ኮሚቴ ህውሓት ትማሊ ኣብ ዘካየዶ ስሩዕ ኣኼባ ብመሰረት ሕገ ደምቢ ናይቲ ውድብ ብዝሒ ኣባላት ፈፃሚ ስራሕ ናይ ምውሳኽ ይኹን ናይ ምቕናስ ስልጣን ውድባዊ ጉባኤ እዩ ይብል። ቅድም ክብል ብዝሒ ንምውሳኽ ዝተወስደ ስጉምቲ ብውድባዊ ጉባኤ ብዘይምዃኑ ተኣሪሙ’ሎ ይብል።


ኣምንስቲ ኣብ ኢትዮጵያ ዝተአሰሩ ክልተ ጠበቓታት ብዘይ ቕድመ ኩነት ክፍትሑ ጸዊዑ

ኣብ ኢትዮጵያ ብቕድሚ ትማሊ ረቡዕ ዝተኣሰሩ ናይ ሕጊ ጠበቓ ሄኖክ ኣክሊሉን ኣቶ ሚካኤል መላከን ብዘይ ቅድመ ኩነት ብቕልጡፍ ክፍትሑ ዓለምለኸ ተሓላቒ ሰብኣዊ መሰላት /Amnesty International/ ሓቲቱ።ፖሊስ ንኽሲ ዘቕረቦ መበገሲ ሕቶ መሰል እምበር ገበን ኣይኮነን ክብሉ ኣብ ኣምነስቲ ኢንተርናሽናል ንጉዳያት ቀርኒ ኣፍሪቃ ዝከታተሉ ኣቶ ፍስሃ ተክሌ ንድምጺ ኣሜሪካ ገሊፆም። “ሄኖክን ሚካኤልን ዝተኸሰስሉ ንመንእሰያት ብምውዳብ ኣዲስ ኣበባ ካብ ኣዲስ ኣበባ ወፃኢ ብዝተወልዱ ክትምራሕ የብላን፣ምስ ናይ ፍልስጤም ኤምባሲ ርክብ ምፍጣሮም ዝብል እዩ።እዚኦም ገበናት ኣይኮኑን።ፈፂሞምዎም እንተድኣ ኮይኖም እውን መሰሎም እዮም ተጠቒሞም እዮም”። ኣቶ ፍስሃ ተክሌ ናይ ምውዳብ መሰል ኣብ ሕገ መንግስቲ ዝተቐመጠ’ ዩ እውን ኢሎም።እዞም ሰባት እዚኦም ክእሰሩ ስለዘይነበሮም ኢና ብዘይቅድመ ኩነት ክፍትሑ ንብል ዘለና ኢሎም ይብል።


ጣልያናዊ ኩባንያ ኢታካ ኣብ እንደርታ ንሓድሽ ፋብሪካ ዓለባ ኣመሪቑ

ሓድሽ ፋብሪካ ዓለባ ኢታካ ኣብ ዞባ እንደርታ መቐለ ትማሊ ተመሪቑ ተኸፊቱ። ወናኒ’ቲ ፋብሪካ ጣልያናዊ ጉጅለ ካልዞድያ ከምዝኾነን፣ ኣብ’ዚ እዋን’ዚ 22 ሚልዮን ቅርሺ ዝዋግኡ ፍርያት ዓለባ ወርሓዊ ናብ ዕዳጋ ዓለም የቕርብ ከምዘሎ እቲ ዜና ሓቢሩ። ፋብሪካ ዓለባ ኢታካ ን1, 100 ሰባት ዕድል ስራሕ ዝኸፈተን፣ በዝሒ ሰራሕተኛታት ናብ 1, 500 ክብ ከምዝብልን ትካል ዜና ፋና ብሮድካስት ዝላኣኾ ሪፖርት ይሕብር። ኣብ ስነ-ስርዓት ምረቓ’ቲ ፋብሪካ ክልልዊን ፈደራላዊን ከምኡውን ወነንቲ እቲ ፋብሪካ ተረኺቦም ነይሮም።


ኢትዮጵያ: ፕረ. ሶማሌ ክልል ነበር ካብ ማእሰርቲ ከምልጡ ምፍታኖም ተገሊጹ

ናይ ሶማሊያ ክልል ፕረዚደንት ነበር ኣቶ ኣብዲ መሓመድ ካብ ቤት ማእሰርቲ ንምምላጥ ፈቲኖም ከምዝነበሩ ፖሊስ ገሊፁ።ኣቶ ፈቃዱ ፀጋ ኣብ ጠቕላሊ ዓቃቢ ሕጊ ፌደራል ዳይረክቶረት ዳይረክተር ጉዳይ ዝተዋደዱ ገበናት ንድምጺ ኣሜሪካ ኣብ ዝሃብዎ መብርሂ ካብ ዝሓለፈ ቆፀሮ ጀሚሩ ምስ ሓለውቶም ፀገም ይፈጥሩ ከምዝፀንሑ ገሊፆም። “ዝተኣሰርሉ ክፍሊ ናይ ማዕጾ መስቲያት ምስባሮምን እዚ ምስ ፈተነ ምምላጥ ዝተሓሐዘ ካብ ዘርእዩዎ ባህሪ ኢና ተረዲኢና ዘለና።ናይቲ ማዕጾ መስቲያት ተሰባቢሩ፤ሓለውቶም ክኣትው ክነግሩዎም ከለው ምስኦም ንምትሕንናቕ ፈቲኖም እዮም ።” ካብ 26 ሓምለ ክሳብ 30 ሓምለ 2010 ዓ.ም ኣብ ክልል ሶማሊያ ከተማ ጅግጂጋ ብዝተፈጥረ ህውከትን ዕግርግርን ኣብ ቁፅፅር ዝወዓሉ ኣቶ ኣብዲ ሎሚ ኣብ ላዕለዋይ ቤት ፍርዲ ፌደራል ኣብ ዝቐረብሉ እዋን ንድሕነቶም ክብሃል ኣብ ቤት ፅሕፈት ፖሊስ ተኣሲሮም ከምዝፀንሑ ተገሊፁ’ሎ። ኣቶ ኣብዲ ግን ነቲ ክሲ ብምንፃግ ሽመይ ንምፅላምን ንዓይ ንምውቃዕን እዩ፤ኣብ ልዕለይ ዝለዓለ ተፅዕኖ ይገበር ኣሎ ክብሉ ጠሪዖም።ፖሊስ ንጥርዓኖም ነፂጉዎ’ሎ።ቤት ፍርዲ ን19 ጥቅምቲ ቆፀሮ ሂቡ’ሎ።


ቀ/ሚ አብይ ኣሕመድ ካብ አባላት ፓርላማ ዝቐረበሎም ሕቶታት መሊሶም

ኣብ ዝሓለፈ ሰሙን ምስ ምሉእ ዕጥቖም ናብ ቤተ መንግስቲ ዘቕንዑ ወታደራት መንግስቲ ነቲ ለውጢ ንምኹላፍ ዕላማ ብዘለዎም ኣካላት ዝተለኣኹ እዮም ክብሉ ቀዳማይ ሚንስተር ኢትዮጵያ ዶ/ር ኣብይ ኣሕመድ ገሊጾም።ንሶም ነዚ ዝገለፁ ሎሚ ሓሙስ ኣብ ፓርላማ ብምርካብ ካብ ኣባላት ፓርላማ ንዝቐረበሎም ሕቶ ኣብዝመለስሉ እዋን እዩ።እብ ጉዳይ ፀጥታን ዜጋታት ኣብ ዝተፈላለዩ ክፋላት እታ እታ ሃገር ዜጋታት የጋጥሞም ዘሎ ፀገምን እውን መብርሂ ሂቦም ኣለው። ፓርላማ ኢትዮጵያ ሎሚ ሓሙስ ኣብዘካየዶ ኣኼባ ወከልቲ ህዝቢ ንቀዳማይ ሚንስተር ዶ/ር ኣብይ ኣሕመድ ብርክት ዝበሉ ሕቶታት ኣቕሪቦምሎም ኣለው።ኣብ ዝተፈላለዩ ከባቢታት እታ ሃገር ዝፍጥረ ዘሎ ግጭት፣ህውከት፣ዕንወት ንብረትን ምምዝባልን ብሓፈሻ ፀጥታ፣ምምዝባል ዜጋታትን ልዕልነት ሕግን ብዙሓት ሕቶታት ተላዒሎም። ቀዳማይ ሚንስተር ኣብይ ኣብ ዝሓለፈ ሰሙን ምስ ዕጥቖም ናብ ቤት መንግስቲ ዝመፁ ኣባላት ሓይልታት ምክልኻል ነቲ ለውጢ ንምዕንቅፋ ዕላማ ብዘለዎም ኣካላት ዝተለኣኹ እዮም ክብሉ ገሊፆም ኣለው። “እቲ ዕጡቕ ወታሃደር ዝመፀሉ ኣገባብ ዘይሕገ መንግስታውን ሓደገኛን ጥራሕ ዘይኮነ ዕላምኡ ነቲ ለውጢ ንምኹላፍ እዩ።ካልእ ቅኑዕ ዕላማ የብሉን።ነዚ ዝገበሩ ቁፅሮም ውሑዳት እንተኾኑ እውን መብዛሕትኦም መንእሰይ ስለዝኾነ ደሞዝ ዝውሰኽ መሲሉዎ ዝመፀ እዩ።” ንሶም ኣተሓሕዝኡ ዝለዓለ ጥንቃቐ ይሓትት ነይሩ፡ እቶም ወታደራት ስምዒቶም ምስ ሰኸነ ምይይጥ ከምዝተገብረን ዘለዓዐሎምን ዝወደቦምን የቃልዑዎም ከምዘለው ብምግላፅ እቲ ጉዳይ ብዘይሓንቲ ቶኽሲ ምፍታሕ ተኻኢሉ ኢሎም። ቀ/ሚ ኣብይ ኣብ ዝሓለፉ ክልተ፣ሰለስተ ዓመታት ኣብ ኢትዮጵያ ከጋጥም ዝፀንሐ ምምዝባል፣መቕተልትን ዜጋታትን ብሰላም ወፂኦም ብሰላም ምእታው ከምዘይክኣሉን ኣዚዩ ዘነውር ተግባር እዩ’ውን ኢሎም። “ኣብ ኢትዮጵያ ተራእዩ ብዘይፈልጥ ደረጃ ዜጋታት ኣብ ልዕሊ ናይ ገዛእ ወገኖም በቲ ደረጃ ጨኪኖም ምምዝባል፣መቐትልቲ፣ወራር ዘካየድሉ ኩነታት ኣብ ዝቕፅሉ ዘመናት ኣብ ታሪኽና ከም ፀሊም ምዕራፍ ዝርኣይ እዩ።” እዚ ‘’ዘሕፍር’’ ኢሎም ዝፀውዕዎ ተግባር ብሃበ ተረኽብ ዝተፈፀመ ወይ ተራ ገበን ዘይኮነ ፖለቲካዊ ዕላማ ሒዞም ንሃገር ብምጭናቕን ንህዝቢ ብምሽባርን ነቲ ዘሎ ለውጢ ንምቕያር ሰባት ወዲቦም ዝሰርሑዎ እዩ ኢሎም። ኣብ ሶማሊያን ኦሮሚያን፣ቤንሻንጉል ግሙዝ ኣብ መንጎ ኣምሓራን ኦሮሞን፣ኣብ ጉጂ፣ጌዶን ብፍላይ ኣብ ቡራዮን ሃዋሳ ዘጋጠሙ ፍጻሜታት ምፅናት ዘርኢ እዩ ክብሉ ሓደ ኣባል ፓርላማ ንዘቕረቡዎ ሕቶ ቀዳማይ ሚንስተር ኣብይ ፖለቲካዊ ተበግሶ ዘለዎም ሰባት ዝፈጠሩዎ ሓደገኛ ገበን ካብ ምዃኑ ንላዕሊ ናብ ምጥፋእ ዘርኢ ዝብል ምውሳዱ ጠቓሚ ኣይኮነን ኢሎም። “ምኽንያቱ ምፅናት ዘርኢ ዝበሃል ሓሳብ ንባዕሉ ካብ ኣፍ ኣባላት ቤት ምኽሪን ካብ ላዕለዎት ሰበስልጣን መንግስትን ቅድሚ ምውፅኡ ዝምልከቶም ሰብ ሞያን ተሓለቕቲ ሰብኣዊ መሰላትን ዝርዝር መፅናዕቲ ከካይዱ ኣለዎም።ሓቂ እዩ እቲ መጥቓዕቲ ተፈፂሙ እዩ፤ግን ምፅናት ዘርኢ ኣብ ዝብል መደምደምታ ምብፃሕ ተዋሳኺ መፅናዕትን ምኽክርን ዝሓትት እዩ።” በዚ ግጭት ዘይተጠቕዐ የለን ዝበሉ ንሶም ምፅናት ዘርኢ ኢልና እንተድኣ ፀዊዕናዮ ግን ንፈፀምቱ ኣፍልጦ ከም ምሃብ እዩ ዝቑፀር ኢሎም። "ስርዓት ኣልቦነት መንግስትን ህዝብን ይፈተኑሉ ዘሎ ዓብይ ሽግር እዩ’’ ዝበሉ ቀዳማይ ሚንስተር እዚ ፈተና ተሓጋጊዝና ክንሰግሮ እንተድኣ ዘይክኢልና ከም ሃገር ዘይንቕፅለሉ ኩነታት ክፍጥር ይኽእል እዩ ኢሎም።መንግስቲ ግጭት ደው ናይ ምባል፣ግጭት ክፍጠረሎም ይኽእሉ ዝበሃሉ ከባቢታት ፈሊኻ ምክልኻልን ነባሪ ሰላም ኣብ ምስፋንን ይሰርሕ ኣሎ” ኢሎም። ማሕበራዊ ሚዲያ ብምጥቓም ሽሞም እናቐያየሩን ኣብ መንጎ ዜጋታት ግጭት ዘለዓዕሉን ንምዕጋት ዝገበር ፃዕሪ እንተሃሊዩ ዝተሓተቱ ቀዳማይ ሚንስትር ኣብይ ኮነ ኢሉ ዘጥፍእን ተራ ተጠቃሚን ንምፍላይ ከቢድ ስራሕ ከምዝኾነ ብምጥቓስ ሓይሊ በይኑ እኹል ኣይኮነን፤እቶም ቀንዲ/ማስተርማይንድ/ ኣብ ምፍላይን ምሓዝን ትኹረት ክውሃብ ኣለዎ ኢሎም። ካብ ማሕበራዊ ሚዲያን ናይ ውልቂ ሚዲያን ብዘይንእስ ናይ መንግስቲ ማዕኸናት ዜና እውን ፀገሞ ከምዘለዎም ብምሕባር ኩሎም ብሓላፍነት መንፈስ ክሰርሑ ሓቲቶም። ሓይሊ ክጥቀም ዘለዎ መንግስቲ ጥራሕ ምዃኑን ኣብ ምጥቓም ሓይሊ ድማ ጥንቃቐ ከምዘድልን ገሊፆም።ኣብቶም ዝሓለፉ ኣርባዕተ ኣዋርሕ መንግስቲ ልዕልነት ሕጊ ንምርግጋፅ ብርክት ዝበሉ ስራሓት ከምዝሰርሓ እውን ከምዚ ኢሎም። “ኣብቶም ዝሓለፉ ሒደት ኣዋርሕ ካብ ንቡር ገበን ወፃኢ ልዕሊ 1,700 ሰባት ናብ ሕጊ ቀሪቦም ኣለው።ኣብ ሃዋሳ ልዕሊ ሓደ ሽሕ፣ኣብ ቡራዩ ልዕሊ 380፣ኣዲስ ኣበባ ልዕሊ 80፣ካብ ቤንሻንጉል 138 ጋምቤላ 15 ሰባት ናብ ሕጊ ቀሪቦም ኣለው።” ኣብ ኣዲስ ኣበባ ካብቲ ዝተጠቕሰ ቁፅሪ ንላዕሊ ዝተትሓዙ መናእሰይ ከምዘለው ብምሕባር ኣፃሪኻ ንምትሓዝ ድሩትነት ዓቕሚ ስለዘሎ ኩሎም ስልጠና ክወስዱ ከምዝተገብሩ ኣብዚ መስርሕ ብዘይኣገባብ ዝተኣሰሩ እንተድኣ ሃሊዮም ናይ ለውጢ ኣካል ገይሮም ክሓስቡ ኣለዎም ኢሎም። ገበን ፈፂሞም ናብ ፍርዲ ዘይቐርቡ ኣለው ዝብል ንዝቐረበ ሕቶ ክምልሱ ከለው ኣብ ስልጣን ዝነበሩ ሰባት ኣብ ሌብነት ይኹን ኣብ ካልእ ገበን ክዋፈሩ ከለው መረዳእታ ከመይ ከምዝፍጠር ዝፈልጡ ስለዝኾነ ናይ ምፅራይ ስራሕ ግዜ ወሲዱ’ሎ ድሕሪ ሓፂር ግዜ ወግዓዊ ክኸውን እዩ ኢሎም። “ናይ ምፅራይ ስራሕ እቲ ትካል እውን እናተፈተሸ ስለዝስራሕ ግዜ ወሲዱ’ሎ።ዝኾነ ኮይኑ ግን ድሕሪ ሒደት ምናልባት እውን ድሕሪ ሰሙን እዚ ጉዳይ ንህዝቢ ዕላዊ ክኸውን እዩ።” ገበነኛታት ካብ ዝኾነ ይኹን ብሄር ወይ ደረጃ ስልጣን ናይ ሃገር ሃብቲ እንተድኣ ኣጥፊኦም ተፃሪዩ ብምሉእ መርትዖ ናብ ቤት ፍርዲ ቀሪቦም ዝሕተትሉ ኩነታት ኣብ ቀረባ መልክዕ ክሕዝ እዩ ኢሎም። ናይታ ሃገር ቁጠባ ብዝለዓለ ኩነታት ኣብ ምሕዋይ ከምዝርከብን ምዕቃብ ናይ ወጻኢ ሸርፊ እውን ቅቡል ኣብዝብሃል ደረጃ ከምዝበፅሐን ሓቢሮም። ምስ ዶብ ሱዳን ተአሳሲሩ ንዝተላዕለ ሕቶ ቀዳማይ ሚንስተር ኣብይ ክምልሱ ከለው መራሕቲ ኣፍሪቃ ባዕዳዊያን ገዛእቲ ዝሰርሑዎ ዶብ ንምቕባል ስለዝወሰኑ ኣብ መንጎ ኢትዮጵያን ሱዳንን ኣብ 1902፣1907 ስምምዕ ተገይሩ ምስ በሉ። “ፀኒሑ ድማ ከም ኣቆፃፅራ ኣውሮጳ ኣብ 1972 ናይ ኢትዮጵያ ሚንስተር ወፃኢ ዝነበሩ ዶ/ር ምናሴ ሃይለ ምስ ሱዳን ተላዚቦም ዝኾነ ሰነድ ፈሪሞም እዮም።ካብ 1972 ንድሓር መንግስቲ ኢትዮጵያ ዝፈልጦ፣ፓርላማ ዘፅደቖ ዝኾነ ይኹን ስምምዕነት የለን።እንተድኣ ሃሊዩ ኣብ ስራሕ ዝውዕል ኣይኮነን።” ብድሕሪኡ ኣብ ዘሎ ግዜ ብኽልቲኡ ወገን ብዝልዓሉ ሕቶታት ዝተኻየደ ዝርርብ ጥራሕ እዩ ኢሎም።ናይ ዶብ ጉዳይ እቲ ፓርላማ ከይፈለጦ ዝግበር ነገር’ውን የለን እውን ኢሎም። እቲ ፓርላማ ኣብ መወዳእታ ካብ ክልል ደቡብ ዞባ ጋምጎፋ ዝተወከሉ ኣቶ ታገሰ ጫፎ ኣፈ ጉባኤ ናይቲ ቤት ምኽሪ ብምምራጽ አኼብኡ ዛዚሙ። ምሉእ ትሕዝቶ ኣብዚ ምስማዕ ይክኣል። No media source currently available


ሚንስትራት ጉዳያት ወፃኢ ኢትዮጵያን ኤርትራን ኣብ ሞቓድሾ ዑደት ፈፂሞም

ሚንስትራት ጉዳያት ወፃኢ ኢትዮጵያ፣ኤርትራን ሎሚ ረቡዕ ኣብ ሞቓድሾ ብምርኻብ ኣብ ምብራቕ ኣፍሪቃ ዝተረኽበ ሰላም ንምሕያል ብሓባር ንምስራሕ ምስምምዖም ፋና ብሮድካስቲንግ ኮርፖረት ፀብፂቡ። ናይ ኢትዮጵያ ሚንስተር ጉዳያት ወፃኢ ዶ/ር ወርቅነህ ገበየሁ፣ናይ ኤርትራ ሚንስተር ጉዳያት ወፃኢ ኣቶ ዑስማን ሳልሕን ናይ ሶማል ሚንስትር ጉዳያት ወፃኢ ኣሕመድ ኢሴ ኣዋድን ኣብዚ ናይ ሎሚ ረቡዕ ርክቦም ብፍላይ ሰላም፣ምርግጋእን ብልፅግናን ንምርግጋፅ ፃዕርታት ንምሕያል ሰፊሕ ዘተ ከምዘካየዱ'ቲ ዜና ይሕብር።


ኣብ ክልል ደቡብ ወረዳ ኣማሮ ሰለስተ ወታደራት ተቐቲሎም

ኣብ ኢትዮጵያ ክልል ደቡብ ወረዳ ኣማሮ ዕጡቓት ብተደጋጋሚ መጥቓዕቲ ይፍፅምሉ ከምዘሎ ኣማሓዳሪ ናይቲ ወረዳ ንቪኦኤ ገሊፆም። ኣብ መዋስንቲ ከባቢታት ወረዳ ኣማሮን ዞባ ምዕራብ ጉጂን ብሰንኪ ዝተፈጥረ ግጭት ንምዝሓል ካብ ዝኣተው ኣባላት ሓይልታት ምክልኻል ሰለስተ ከምዝተቐትሉን ክልተ ከምዝቖሰሉን ዝተዛረቡ ናይታ ወረዳ ኣማሓዳሪ ኣቶ ኣማኑኤል ኣብደላ እቶም ዕጡቓት ‘’ግንባር ሓርነት ኦሮሞ ምዃኖም ሓበሬታ ኣለና’’ኢሎም። ብዛዕባ እቲ ጉዳይ ሓበሬታ ከምዝበፅሖም ዝገለፁ ኣባል ፈፃሚ ስራሕን ወሃቢ ቃልን ኦነግ ኣቶ ቶሌራ ኣዳባ ፈፃሚኡ ሰራዊት ኦነግ ድዩ፤ኣይኮነን ዝብል ኣብ ምፅራይ ንርከብ ኣለና ክብሉ ንቪኦኤ ግገሊፆም።


ባይቶ ወከልቲ ህዝቢ ኢትዮጵያ ንሹመት ሓደስቲ አባላት ካቢነ አጽዲቑ

ባይቶ ወከልቲ ህዝቢ ኢትዮጵያ ቀዳማይ ሚንስተር አብይ አሕመድ ንዘቅረብዎ ሹመት ሓደስቲ አባላት ካቢነ ሎሚ አጽዲቑ። እቲ ሓድሽ ካቢነ ኣብ ኢትዮጵያ ካብኡ ሓሊፉ’ውን ኣብ ኣፍሪቃ ንመጀመርያ ክበሃል ብዝኸአል ደረጃ 50 ሚእታዊት ካብ አባላቱ ደቂ ኣንስትዮ ኮይነን ኣለዋ።ብተወሳኺ ሓላፍነትን ስልጣንን አባላት ፈጻሚ አካል ንምውሳን’ውን አዋጅ ጸዲቑ’ሎ። ነቲ ሹመት’ቶም አባላት ንካቢነ ኣብ ዝቐረበሉ እዋን ቀ/ሚ ዶ/ር አብይ አሕመድ ከምዚ ኢሎም ኔሮም። “ምስዚ ኣብዚ እዋን’ዚ ዘሎ ሓፈሻዊ ኩነታት ተታሓሒዙ ምላሽ ምሃብ ዘኽእል ብቅዓት ንኽህልዎ ቁጽሪ ካቢነ ካብ ዝነበሮ ናብ 20 ወሪዱ ዝወራረስ ዝቀራረብ ዝተአሳሰር ስራሕ ዘለዎም ትካላት ተጣሚሮም ብሓባር ንክውደቡ ሓሳብ ቀሪቡ’ሎ።” ኣብ ባይቶ ተወከልቲ ህዝቢ ኢትዮጵያ ሓጋዚ ሚንስተር ዴኤታ ንተጸዋዕነት መንግስቲ አቶ አማኑኤል አብርሃም ብዛዕባ’ዚ ንድምጺ ኣሜሪካ መብርሂ ሂቦም ኣለው። ምሉእ ትሕዝቶ ኣብዚ ምስማዕ ይክኣል። No media source currently available


ኢትዮጵያ፡ፈላመይቲ ጓል ኣንስተይቲ ሚንስተር ምክልኻል መዚዛ

ቀ/ሚ ኢትዮጵያ ዶ/ር ኣብይ ኣሕመድ ሓደስቲ አባላት ካቢነ መዚዞም፡ መዝነት ነባር አባላት ድማ ቀይሮም። ቀ/ሚ አብይ ኣሕመድ ኣብቲ ሎሚ ሰሉስ ዘካየድዎ ምምዛዝ አባላት ካቢነ ነቲ ኣቐዲሙ ዝነበረ 28 ቤት ዕዮ ሚንስትሪታት ናብ 20 ብምጉዳልን ፍርቂ ካብቲ ቤት ዕዮታት ዝመርሓ 10 ደቂ ኣንስትዮ መዚዞም። ኣፈኛ ባይቶ ወከልቲ ህዝቢ ዝነበራ ወ/ሮ ሙፍርየት ካሚል ሓድሽ ንዝተመስረት ሚንስትሪ ሰላም ሚንስተር ኾይነን ተሸይመን’ለዋ። ንኣቐዲመን ሚንስተር ህንጻ ዝነበራ ወ/ሮ ኣይሻ መሓመድ ድማ ኣብ ታሪኽ’ታ ሃገር ፈላመይቲ ጓል ኣንስተይቲ ሚንስተር ምክልኻል ኾይነን ተሸይመን። ቀ/ሚ አብይ አሕመድ ሓደስቲ ሚንስተራት ሕርሻ፡ ባህልን ቱሪዝምን፡ ትምህርቱ፡ ዕዮ፡ ማዕድን፡ዕብየትን ውጥንን፡ አታዊ ውሽጢ ሃገር፡ሳይንስ፡ንግዲ፡መጉዓዝያ፡ ምምዕባል ከተማታትን ጉዳያት ደቂ ኣንስትዮን መዚዞም’ለዉ። ካብ መዝነቶም ዘይተቐየሩ ሚንስተራት ድማ ሚንስተር ጉዳያት ወጻኢ ዶ/ር ወርቅነህ ገበየሁ፡ ሚንስተር ጥዕና ኣቶ ኣሚር አማን፡ ሚንስተር ማይን ሓይሊ ጸዓንትን ኣቶ ስለሺ በቀለ ከምኡ’ውን ሚንስትር ኣኽባሪ ሕጊ ኣቶ በርሃኑ ጸጋይ እዮም። ነዚ ሓድሽ መዝነት ሚንስትራት ብዝምልከት ምስ ወኪል ድምጺ ኣሜሪካ ሙሉጌታ አጽብሃ ዝተኻየደ ቃለ መጠይቕ ኣብዚ ምስማዕ ይክኣል። No media source currently available


ድምጺ ኣሜሪካ ን27 ሪፖርተራት ቀርኒ ኣፍሪቃ ኣብ አዲስ አበባ ስልጠና ይህብ

ዴሞክራስን ዴሞክራሲያዊ ትካላትን ንምህናፅ ግደ መራኸቢ ብዙሃን ዝለዓለ ምዃኑ ኣብ ድምጺ ኣሜሪካ ዳይሬክተር ክፍሊ ኣፍሪቃ ኣቶ ንጉሰ መንገሻ ዝገለጸ ክኸውን ከሎ ድምጺ ኣሜሪካ ድማ ዝኸአሎ ከምዝሰርሕ ተዛሪቡ።  ሬድዮ ድምፂ ኣሜሪካ ካብ ኢትዮጵያን ኤርትራን ሓዊሱ ካብ ጎረባብቲ ሃገራት ዝተዋፅኡ 27 ሪፖርተራት ሎሚ ኣብ ኣዲስ ኣበባ ስልጠና ምሃብ ጀሚሩ’ሎ።ፈላማይ ኣፍሪቃዊ ዳይሬክተር ክፍሊ ኣፍሪቃ ሬድዮ ኣቶ ንጉሰ መንገሻ ድሕሪ 37 ዓመታት እዩ ናብ ሃገሩ ምምላሱ’ውን ተገሊጹ። ምሉእ ትሕዝቶ ኣብዚ ምስማዕ ይክኣል። No media source currently available


ኢትዮጵያዊት ኣትሌት ክብረ ወሰን ፍርቂ ማራቶን ፖርቱጋል ትሰብር

ትማሊ ሰንበት ኣብ ሊስቦን ፖርቱጋል ዝተኻየደ ውድድር ፍርቂ ማራቶን ደቂ ኣንስትዮ ኢትዮጵያዊት ይበርጋል መለሰ ኣቐዲሙ ዝጸንሓክብረ ወሰን ብምስባር ብ1፡00፡16 ቀዳመይቲ ኮይና ክትዕወት ከላ እስራኤላዊት ሎናህ ቻማቲ ብ1፡07፡55 ካልኣይቲ፡ ኬንያዊት ቤቲ ለምባስ ድማ ብ1፡09፡49 ሳልሳይቲ ኮይና ተዓዊታ። ብተመሳሳሊ ኣብ ዝተኻየደ ውድድር ፍርቂ ማራቶን ደቂ ተባዕትዮ ሞሮካዊ ሙስጠፋ ኢል አዚዝ ብ1፡00፡16 ቀዳማይ ፡ ኢትዮጵያዊ ዓብደዊክ ቱራ ብ1፡00፡41 ካልኣይ፡ ኤርትራዊ ኣማኑኤል መሰል ብ1፡00፡45 ሳልሳይ ብምኳን ተዓዊቶም። ኣብቲ ትማሊ ዝተኻየደ ናይ ደቂ ተባዕትዮ ማራቶን ውድድር ኢትዮጵያዊ ልመንህ ጌታቸው ብ 2፡07፡34 ቀዳማይ፡ ኬንያዊ ሳሙኤል ኑዱንጉ ብ2፡07፡51 ካልኣይ ኬንያዊ ጃስተን ኪፕሶንጊ ብ2፡07፡58 ሳልሳይ ብምኳን ክዕወቱ ከለው ብደቂ ኣንስትዮ ድማ ኢትዮጵያዊት ኩፍታ ዳዲሶ ብ2፡24፡56 ቀዳመይቲ፡ ኬንያዊት ሞኒካ ጄፕኮች ብ2፡27፡35 ካልኣይቲ፡ ኢትዮጵያዊት ትግስት መሙየ ብ2፡28፡35 ሳልሳይቲ ብምኳን ተዓዊተን ኣለዋ።  እቲ ውድድር ብሰንኪ ኣብታ ከተማ ዝተራእየ ህቦብላን ንፋስን ድሕሪ ናይ ሓደ ሰዓት ምድንጓይ ዝተጀመረ ኽከውን ከሎ ናይቲ ፍርቂ ማራቶን ዝኻየደሉ ቦታ ለምተቐየረ’ውን ተፈሊጡ’ሎ። ኣቐዲሙ ኣብ ፈረንሳ ከተማ ፓሪስ ዝተኻየደ ናይ 20 ኪ.ሜ ውድድር ጉያ ድማ ብደቂ ተባዕትዮ ኤርትራዊ ሳሙኤል ጸጋይ ቀዳማይ ሩዋንዳዊ ፈሊሳ ሙሂቲራ ካልኣይ ፈረንሳዊ ሓሰን ቻሃልዲ ሳልሳይ ኮይኖም ክዕወቱ ከለው ብደቂ ኣንስትዮ ድማ ፈረንሳዊት ኦፈሊ ክላውድያ ቀዳመይቲ፡ ኢትዮጵያዊት ጫልቱ ዲዳ ካልኣይቲ ፈረንሳዊት ሊቭ ዌስትፋል ሳልሳይቲ ብምኳን ተዓዊተን።


ድሕሪ 40 ዓመታት ንግዳዊ በረራ አዲስ አበባ- ሞቓዲሾ ጀሚሩ

ከምመቐጸልታ’ቲ ኣብ ቀርኒ ኣፍሪቃ ዝረአ ዘሎ ምሕያል ዝምድና ጎረባብቲ ሃገራት: ድሕሪ 41 ዓመታት ንግዳዊ በረራ ካብ አዲስ አበባ ናብ ዋና ከተማ ሶማል ሞቓዲሾ ብቐዳም ብዝተኻየደ ፈላማይ በረራ ጀሚሩ። እታ ዋንነታ ናይ ኢትዮጵያ ሃገራዊ መንገዲ ኣየር ዝተባህለ ናይ ውልቂ መንገዲ ኣየር ዝኾነት ነፋሪት ብቐዳም ካብ መዓርፎ ነፈርቲ አዲስ አበባ ተበጊሳ መዓርፎ ነፈርቲ ዓደን ዓደ ሞቓዲሾ ምእታዋን ኣብ ሰሙን ኣርባዕተ በረራታት ካብን ናብ አዲስ አበባ ሞቃዲሾ ከምተኻይድ ተፈሊጡ’ሎ። No media source currently available  “ነዚ ናይ ቐጥታ በረራ ካብ አዲስ አበባ ናብ ሞቓዲሾ ንምክያድ ምኽኣልና ንዓና ታሪኻዊ’ዩ። ቀሊል ኣይነበረን፡ ብተደጋጋሚ ክንፍትን ጸኒሕና ኢና እንተኾነ ኣብ መወዳእታ ተዓዊታ አለና።” ክብሉ ወናኒ’ቲ መንገዲ ኣየር ኣቶ አበራ ለማ እቲ ነፋሪት ሞቓዲሾ ኣብ ዝኣተወትሉ ዝተኻየደ ስነ ስርዓት ምቕባል ሓቢሮም። መንገዲ ኣየር ኢትዮጵያ ኣብ ዝሓለፈ ወርሒ ሓምለ ነቲ ኣብ መንጎ ኤርትራን ኢትዮጵያን ዝጸንሓ ግጭት ምዝዛም ስዒቡ ካብ ናብ ኣስመራ አዲስ አበባ በረራ ምጅማሩ ይዝከር። እቲ ኣብ መንጎ ኤርትራን ኢትዮጵያን ዝጀመረ መስርሕ ሰላም ስዒቡ ኣብ መንጎ ኤርትራን ሶማል ዲፕሎማሲያዊ ዝምድና ምጅማሩ ኣብ መንጎ ኤርትራን ጅቡቲን ዝጸንሓ ውጥረት ድማ ናብ ንምዝዛሙ ይስራሕ ከምዘሎ ይፍለጥ። ቀ/ሚ ኢትዮጵያ ዶ/ር ኣብይ ኣሕመድ ኣብ መንጎ ኢትዮጵያን ሶማል ዘሎ ዝምድና ንምሕያል ኣብ ዝሓለፈ ወርሒ ሰነ ናብ ሶማል ምብጽሖም'ውን ይዝከር።


ፕረ.ኢሳያስ ኣፈወርቂ ድሕሪ ናይ ክልተ መዓልታት ዑደት ኣብ ኢትዮጵያ ናብ ኣስመራ ተመሊሶም

ብመሰረት ካብ ቀዳማይ ሚንስትር ኢትዮጵያ ዶ/ር አብይ ኣሕመድ ዝተገብረሎ ዕድመ ፕረዚደንት ኢሳያስ ኣፈወርቂ ኣብ ኢትዮጵያ ናይ ክልተ መዓልታት ናይ ስራሕ ዑደት ድሒ ምክያድ ሎሚ ናብ ኣስመራ ተመሊሶም።  ክልቲኦም መራሕቲ ኣብ ወርሒ ሓምለ ዝተበጽሓ ስምምዕ ሰላምን ንምሕያልን ኣብ ካልኦት ንክልቲኦም ወገናት ዘገድሱ ጉዳያት ከምዝዝትዩ ሚንስትሪ ሓበሬታ ኣቶ የማነ ገብረመስቀል ሓቢሮም። ከም አካል’ዚ ዑደት ክልቲኦም መራሕቲ ትማሊ ሰንበት ነቲ ብ8.1 ቢልዮን ብር ወጻኢ ዝተሃንጸ ‘ኦሞ ኩራዝ ሳልሳይ’ ናይ ሽኾር ፋብሪካ መሪቖም ምክፋቶም ሓላፊ ቤት ጽሕፈት ቀ/ሚ ኣብይ ኣሕመድ ኣቶ ፍጹም አረጋ ኣብ ዘውጽእዎ ንናይ ትዊተር መልእኽቲ ሓቢሮም።  ኣብቲ ስነ ስርዓት ምረቓ ቀዳማይ ሚንስተር ኣብይ ኣሕመድ ኣብ ዘስምዕዎ መደረ ኢትዮጵያ ዓበይቲ መሰረት ልምዓት ናይ ምፍፃም ዓቕምን ድልውነትን ኣለዋ ኢሎም።ዓብይ ስለዝሓሰብና ዓበይቲ ስራሓት በይንና ኣይንሰርሕን ዝበሉ ቀዳማይ ሚንስተር ኣብይ ምስ ኤርትራዊያን ኣሕዋት ህዝቢ ሓቢርካ ናይ ምዕባይ ትልሚ ኣብ ምውጣን ንናይ ኤርትራ ፕረዚደንት ኢሳያስ ኣፈወርቂ ኣብ ስነስርዓት ምረቓ ፋብሪካ ሽኮር ኦሞ ንኽርከቡ ከምዝዓደሙዎም ገሊፆም። ፕረዚደንት ኢሳያስ ኣፈወርቂ ብወገኖም ኣብ ከምዚ ዝበለ ዓብዩ ፕሮግራም ልምዓት ክካፈሉ ንዝተገብረሎም ዕድመ ብምምስጋን ኤርትራ ካብዚ ፕሮጀክት እዚ ተመክሮ ክትረክብ እያ ምባሎም መንግስታዊ መርበብ ሓበሬታ ሻባይት ሓቢሩ’ሎ። ፋብሪካ ሽኮር ኦሞ ኩራዝ ቁጽሪ ሰለስተ ኣብ ትሕቲ ፕሮጀከት ልምዓት ሽኮር ኩራዝ ኦሞ ካብ ዝህነፁ ኣርባዕተ ፋብሪካታት ሽኮር ሓደ እዩ።


ኤርትራዊ ናትናኤል ተስፋጽዮን ኣብ 5ይ መድረኽ ቱር ታሁ ሌክ ሳልሳይ ኮይኑ ተዓዊቱ

ትማሊ ኣብ ዝተኻየደ ሓሙሻይ መድረክ ውድድር ቅድድም ብሽክለታ ዙር ቱር ታሁ ሌክ ኤርትራዊ ናትናኤል ተስፋጽዮን ሳልሳይ ብምዃን ውድድሩ ብዓወት ዛዚሙ።  ኣብቲ ትማሊ ዝተኻየደ 146 ኪ.ሜ. ዝሸፈነ ውድድር ኤርትራዊያንን ተወዳደርቲ ጽቡቕ ውጽኢት ምምዝጋቦም'ውን ተፈሊጡ'ሎ። እቲ ካብ ካብ ጥቅምቲ 7 ዝጀመረ ውድድር ቱር ታሁ ሌክ 2018 ቻይና ዝመጽእ ሰንበት ክዛዘም'ዩ።


"ምብጻሕ ቀ/ሚ ኮንተ ናብ ኤርትራ ዝምድና ክልቲኣን ሃገራት ዘሐድስ'ዩ" ኣቶ የማነ ገብረኣብ

ቀዳማይ ሚኒስተር ኢጣልያ ጁሰፐ ኮንቲ ሎሚ ኣብ ኣህጉራዊ መዓርፎ ነፈርቲ ኣስመራ ኣብ ዝኣተወሉ ፕረዚደንት ኢሰያስ ኣፈወርቂ ዝርከብዎም ላዕለዎት ሰበ ስልጣን መንግስቲ ኤርትራ ኣቀባብላ ገይሮምሉ። ቀዳማይ ሚኒስተር ኢጣልያ ጁሰፐ ኮንቲ ኣብ ኤርትራ ኣብ ዝጸንሓሉ ናይ ሓደ መዓልቲ ናይ ስራሕ ምብጻሕ ኣብ ሞንጎ ኤርትራን ኢጣልያን ዝምልከት ሓባራዊ ምትሕግ ጋዝ ዞባውን ኣህጉራውን ጉዳያት ምስ ላዕለዎት ሰበ ስልጣን መንግስቲ ኤርትራ ክዘራረብ ትጽቢት ተገይሩሎ ኣሎ። ቀ/ሚ ኮንተ ኣቐዲሙ ናይ ክልተ መዓልታት ወግዓዊ ዑደት ኣብ ኢትዮጵያ ምክያዱ ይፍለጥ። ምሉእ ትሕዝቶ ኣብዚ ምስማዕ ይክኣል። No media source currently available


ገለ እሱራት ቤት ማእሰርቲ መቐለ ሰብኣዊ መሰሎም ብዝጠሓሰ ኣገባብ ተታሒዞም ክብሉ ስድራቤት ጠሪዖም

ኣብ ቤት ማእሰርቲ መቐለ ደቅና ሰብኣዊ መሰሎም ብዝጠሓሰ ኣገባብ ተታሒዞም ይርከቡ ኣለው ክብሉ ስድራ ቤት እሱራት ጠሪዖም። ኣብቲ ቤት ማእሰርቲ ካብ ዝሓለፈ ወርሒ ሓምለ ጀሚሩ ኣብቲ ቦታ ብዝተፈጠረ ሓደጋ ባርዕ ሓዊ ስዒቡ ንበይኖም ተፈልዮም ዝርኸቡ ልዕሊ 70 እሱራት ጥሕሰት ሰብኣዊ መሰላት ይፍፀመሎም ኣሎ ኢሎም። ቢሮ ፀጥታን ምምሕዳርን ክልል ትግራይ ኣብዚ ጉዳይ ተሓቲቱ እቶም እሱራት በቲ ሓደጋ ባርዕ ምኽንያት ጉዳዮም ብቤት ፍርዲ ዝተተትሓዘ ብምዃኑ ዝርዝር መብርሂ ኣይህብን ኢሉ። ነቶም መቕረብቲ ቅሬታን ምላሽ ዝምልከቶ መንግስታዊ ኣካል ዝሓዘ ጸብጻብ ኣብዚ ምስማዕ ይክኣል። No media source currently available


ቀዳማይ ሚንስተር ኢጣልያ ናብ ኢትዮጵያን ኤርትራን ይበጽሑ

ቀዳማይ ሚንስተር ኢጣልያ ጁሴፐ ኮንተ ኣብ ኢትዮጵያ ናይ ክልተ መዓልታት ወግዓዊ ዑደት ንምኽያድ ሎሚ አዲስ አበባ ኣትዮም።  እቲ ርክብ ነቲ ኣብ መንጎ ክልቲኣን ሃገራት ዝጸንሓ ታሪኻዊ ዝምድና ዘሓይል’ዩ ክብሉ ሓላፊ ቤት ጽሕፈት ቀዳማይ ሚንስትር ኢትዮጵያ ኣብይ ኣሕመድ ኣቶ ፍጹም አረጋ ኣብ ዘውጽእዎ ናይ ትዊተር መልእኽቲ ሓቢሮም። ቀ/ሚ ጆሴፍ ኮንተ ዑደቶም ብምቕጻል ጽባሕ ናይ ሓደ መዓልቲ ምብጻሕ ንምኽያድ ናብ ኣስመራ ከምዝኸዱ ሚንስተር ዜና ኤርትራ አቶ የማነ ገብረመስቀል ሓቢሮም።  ኣቶ የማነ ብተወሳኺ ቀ/ሚ ኮንተ ምስ ፕረዚደንት ኢሳያስ ኣፈወርቂ ብዛዕባ ክልቲኣዊ ምትሕግጋዝ፡ ከምኡ`ውን ብዛዕባ ንኽልቲኦም ዘገድስ ዞባውን ኣህጉራውን ጉዳያት ክመያየጡ`ዮም ኢሎም። እቲ ኢጣልያዊ መራሒ መንግስቲ ሎሚ ኣብ መዓርፎ ነፈርቲ ኣዲስ ኣበባ ክኣቱ ኸሎ፡ መዘንኡ ቀዳማይ ሚንስተር ኣቢይ ኣሕመድ ተቐቢሎሞ። ቀ/ሚ ጁሰፐ ኮንተ ኣብ`ቲ እዋን -እቲ ቀታሊ ውጥረት ዶብ ኤርትራን ኢትዮጵያን ኣኽቲሙ ውዕል ሰላም ካብ ዝፍረም ንድሓር ብምዕራባዊ መራሒ ዝግበር ቀዳማይ ምብጻሕ`ዩ ክብል ተዛሪቡ- ከም ምንጪ ዜና ኣሶሸይትድ ፕረስ።


መንግስቲ ኢትዮጵያ ኦነግ ዕጥቑ ክፈትሕ ኣተሓሳሲቡ፡ ኦነግ ብወገኑ ከምዘይሰማማዕ ኣፍሊጡ’ሎ

ግንባር ሓርነት ኦሮሞ/ኦነግ/ ሰራዊቱ ዕጥቑ ክፈትሕ ከምዘለዎ መንግስቲ ኢትዮጵያ ኣተሓሳሲቡ።ኦነግ ብወገኑ ምስቲ መግለፂ ከምዘይሰማማዕ ኣፍሊጡ’ሎ። ኣማሲዩ መግለፂ ዝሃቡ ቀዳማይ ሚንስተር ኣብይ ኣሕመድ ኦነግ ከምዚ ክብል እዩ ኢለ ኣይሓስብን፤ኣብ ቀረባ ክነዘራርቦም ኢና ኢሎም። “ኦነግ ዕጥቒ ኣይፈትሕ ኢሉ’ሎ ኢለ ኣይኣምንን እየ።ምናልባሽ ናይ መልሓስ ጌጋ ከይኸውን መሊስካ ምርግጋፅ የድልይ።ንዝኾነ ይኹን ተወዳዳሪ ፓርቲ ዕጥቒ ኣየድልዮን እዩ።ናይ ሓሳብ ዕጥቒ እዩ ዘድልዮም።… ሎሚ ክሙግት ዘኽእል፣ምኽንታዊን ሳይንሳውን ዝኾነ ዓቕሚ እዩ ዘድሊ እምበር ክላሽ ኣየድልን።” ምኽትል ሚንስትር ጉዳያት ኮሚኒኬሽን መንግስቲ ኣቶ ካሳሁን ጎፌ ሎሚ ንጋዜጠኛታት ኣብዝሃብዎ መግለፂ ኦነግ ናብ ሃገር ዝኣተወ ሰላማዊ ፖለቲካዊ ውድድር ከካይድ እዩ፤ካብዚ ወፃኢ ዕጥቒ ሒዝካ ሰላማዊ ዝብሃል ነገር የለን ኢሎም።ኣብ ሓንቲ ልኡላዊት ሃገር ዕጥቒ ሒዙ ክመርሕ ዝኽእል መንግስቲ ጥራሕ እዩ፤ምፍታሕ ዕጥቒ ምስ ልዕልነት ሕጊ ዝተሓሐዝ ስለዝኾነ ንልዝብ ዝቐርብ ኣይኮነን፤ክልተ መንግስቲ ክህሉ ስለዘይግባእ መንግስቲ ናይ መንግስትነት ተራኡ ካብ ዝኾነ ይኹን እዋን ንላዕሊ ከረጋግፅ እዩ ኢሎም።መንግስቲ ዘርእዮ ዘሎ ትዕግስቲ ናይ መንግስቲ ድኽመት ተገይሩ ከይውሰድ ኩሉ ከፍልጦ ኣለዎ እውን ኢሎም። ኣቦ መንበር ኦነግ ኣቶ ዳውድ ኢብሳ ንድምጺ ኣሜሪካ ካብ ኣዲስ ኣበባ ኣብዝሃብዎ ቃለ ምልልስ ኦነግ ኣብ ደቡብን ምዕራብን እታ ሃገር ዝተዓጠቑ ሰራዊት ከምዘለዎ ብምግላፅ ምፍታሕ ዕጥቒ ብዝምልከት ሰራዊት ኢህወዴግ ናይ ፓርቲ ሰራዊት ሰለዝኾነ ስኽፍታና ስግኣትና ንቀ/ሚ ዶ/ር ኣብይ ኣሕመድ ገሊፅና ኢና ኢሎም። “ኣብ ውሽጢ ሰራዊት ኣእዳዎም ብደም ዝጠልቀየ ኣዘዝቲ ኣለው።እዚኦም ክፀርዩ ከምዘለዎምን ተገምጊሞም ንፁሃንን ሰራዊት ኢትዮጵያ ምዃኖምን ክረጋገፅ ናትና ሕቶን ስግኣትን ብምዃኑ መንግስቲ ነዚ ክፍፅም ሓቲትና ኢና።ብወገና ድማ ምስኦም ዝተሰማማዕናሉ ኣብ ውሽጢ ሓይልታት ደሕንነት መንግስቲ፣ኣብ ምክልኻል ሰራዊት ከምኡ እውን ኣብ ፖሊስ ኦሮሚያ ከመይ ክፅምበሩ ከምዝኽእሉ ኢና ተሰማሚዕና።” ኣቶ ዳውድ ንሕና ዝተሰማማዕናሉ ሓደ ዕጥቒ ዘፍትሕ ካልእ ድማ ዝፈትሕ ኣይኮነን፤ መንግስቲ ኲናት ዝኸፍት እንተኾይኑ ግን ናትና ጉዳይ ኣይኮነን ከም ድላዮም ክገብሩ ይኽእሉ እዮም ክብሉ ብጉዳያት ኮሚኒኬሽን ንዝተውሃበ መግለፂ መሊሶም። ምሉእ ትሕዝቶ ኣብዚ ምስማዕ ይክኣል። No media source currently available


ትካል ሰላምን ትራንስፎርሜሽንን ኢትዮጵያን ኤርትራን ንምቛም ተዳሊና ኣለና ይብሉ ሙሁራት

‘ምሒር ታሕጓስ ዘበገሶ ክልተ ኣንስቲ ርእሰን ምቁጽጻር ኣብዩወን ዝወደቓሉ፣ ክሳብ 26 ጊዜ ዝተሰዓዓማሉ፣ ክትገልጾ ካብ ትኽእል ንላዕሊ’ዩ’ ኣብ መረብ ዝተራእየ ክስተት’ ይብል ዶ/ር ክንፈ ኣብራሃ ብዛዕባ ምርኻብ ህዝቢታት ኢትዮጵያን ኤርትራን ክምስክር ከሎ። ባሕቲ መስከረም ብወገን መረብ ራማ ዝነበረ ኩነታት ዶ/ር በረከት ብርሃነ ክዛረብ ከሎ ‘እዚ ህዝቢ’ዚ ቀ/ሚ ኣብዪ ኣሕመድ ኣብ ኣስመራ ካብ ዝነበረቶ ታሪኻዊት ፍጻመ ሰለስተ ወርሒ’ዩ ተጸብዩ። እዚ ፍቕሪ’ዚ እንዳሃለወ፣ እዚን ከምዝ’ን እንዳሃለወ ስለምንታ’ከ እቲ ምፍልላይ ኣጋጠመ? ናብ ዝብል ሕቶ’ዩ ዘእትወካ’ ይብል። ክልቲኦም ሙሁራት ‘ነቲ ዛጊድ ኣብ ኢድ ህዝቢ ኣትዩ ዘሎ ሰላም መታን ከየምልጠና ንምዕቃቡን ንምጥንካርን ሰላም ዝሰርሕ  ትካል ሰላምን ቅያረን (ትራንስፎርሜሽን)   ኣብ ክልቲኡ ገጽ ሩባ መረብ ንምኽፋት ምቅርራባት ዛዚሞም ከምዘለው’ ጠቂሶም። No media source currently available


ኢትዮጵያ ንኣጠቓቕማ ወደባት ኤርትራ ብዝምልከት መጽናዕትታታ ኣጻፊፋ ከም ዝወደአት ኣፍሊጣ። ንሬድዮ ፋና ዝተዛረበት ዳይሬክተር ኮሚኒኬሽን በዓል-ስልጣን መጉዓዝያ ባሕሪ የሺ ፈቃደ፡ ኢትዮጵያ ንሎጂስቲክስን ዋጋታትን ዝምልከት ንዘሎ ኣማራጺታት ዳህሲሳ ከምዝወደአት ሓቢራ። መራሕቲ ኤርትራን ኢትዮጵያን ብወደባት ዓሰብን ምጽዋዕን ብምጥቃም ቁጠባዊ ርክባቶም ንምሕያል መደባቶም ከጻፍፉ ተሰማሚዖም ኔሮም`ዮም። ንታሪፍ ብዝምልከት ብወገን ኤርትራ`ውን ይጽናዕ ከምዘሎን፡ ክልቲኡ መጽናዕትታት ብሓደ ተራእዩ ኣብ መደምደምታ ዝብጻሕ ምዃኑን ተጠቒሱ`ሎ። ኣብ ኣገልግሎት መጎዓዝያ ባሕሪ ሓላፊ ኣገልግሎት ጽዕነት ካፔቴን ተፈራ በዳሳ ብወገኑ፡ እቶም ወደባት ናይ ኤርትራ ከም ምዃኖም መጠን፡ ተወሰኽቲ ቀረባት ሎጂስቲክስ ብኤርትራ ክስርሑ`ዮም ኢሉ። ብኻልእ ወገን፡ ንወደብ ባጽዕ ብቕዓቱ ንምርግጋጽ፡ መስርሕ ምጽጋን ወደብን ጽርግያታትን ኣብ ምጅማር ከምዝርከብ እታ ሓላፊት ኮሚኒኬሽን መጉዓዝያ ባሕሪ ኢትዮጵያ ወሲኻ ሓቢራ`ላ። ኢትዮጵያን ኤርትራን ንናይ 20 ዓመት ናይ ምትፍናን ምዕራፍ ዓጺየን ምሕዝነተን ናብ ንቡር ክመልሳ ድሕሪ ምስምምዐን፡ ኣብ መንጎ ክልቲኣን ሃገራት መስመራት መንገዲ ኣየር፡ ተሌፎንን መጉዓዝያ-መሬትን ተኸፊቱ ስርሑ ቀጺሉ ይርከብ።


240 ዝኾኑ ኣባላት ሰራዊት ምክልኻል ኢትዮጵያ፡ ሕቶ ደሞዝ ኣልዒሎም ሎሚ ናብ ቤተ-መንግስቲ ምምርሖም ዝተወሰነ ስንባደ ፈጢሩ ምንባሩ ተፈሊጡ

ሎሚ 240 ዝኾኑ ናይ መሰል ሕቶ ዘለዎም ኣባላት ሰራዊት ምክልኻል፡ ምስ ዕጥቆም ናብ ቤተ-መንግስቲ ብምምርሖም ተፈጢሩ ዝነበረ ምስንባድ ከምዝተረጋግአ ኮሚሽነር ፈደራል ፖሊስ ዘይኑ ጀማል ንድምጺ ኣሜሪካ ገሊጹ። ቀዳማይ ሚንስተር ኣቢይ ኣሕመድ ኣማሲይኡ ንመራኸቢ ብዙሃን ውሽጢ ሃገር ኣብ ዝሃብዎ መግለጺ እቲ ጉዳይ ብሰላማዊ መንገዲ ብምምይጥ ከምዝተፈትሐ`ውን ሓቢሮም። እቶም ወተሃደራት ኣብ ቡራዩ ዝነበረ ኩነታት ንምርግጋእ ካብ ኣዋሳ ተጸዊዖም ዝነበሩ ምዃኖምን፡ ተልእኮኦም ፈጺሞም ናብ ቦትኦም ኣብ ዝምለስሉ ዝነበሩ እዋን “ዶ/ር ኣቢይ ኣሕመድ እዩ ሽግርና ዝፈትሓልና” ብዝብል ናብ ቤተመንግስቲ ምምርሖም እቲ ኮሚሽነር ሓቢሩ። No media source currently available  እቶም ወተሃደራት ዕላምኦም ክሳብ ዝፍለጥ ድማ ካልእ ሓይሊ ተጸዊዑ ንሓለዋ`ቲ ኸባቢ ከምዝተዋፈረ`ውን ሓቢሮም። ቀዳማይ ሚንስተር ኣቢይ ኣሕመድ ኣማሲይኡ ንመራኸቢ ብዙሃን ውሽጢ ሃገር ኣብ ዝሃብዎ መግለጺ እቲ ጉዳይ ብሰላማዊ መንገዲ ብምምይጥ ከምዝተፈትሐ`ውን ሓቢሮም። “ብምንም ዓይነት ዝተፈለየ ዕላማ ዘለዎም ኣይኮኑን፡ ሕቶና ናብ ዶ/ር ኣቢይ ክነቕርብ ኢና ብምባል ትኽ ኢሎም ዝመጹ`ዮም። ካብ ቡራዩ ናብ ኣዋሳ እናሓለፉ ከለዉ እግረ-መንገዶም ሕቶና ከየቕረብና ኣይንኸይድን ካብ ዝብል ዝተበገሰ`ዩ። ካልእ ዘሻቕል ናይ ጸጥታ ሽግር ኣይነበረን። እቶም ወተሃደራት`ውን ካልእ ዝተፈለየ ዕላማ ኣይነበሮምን-ግን ሕቶኦም ክሳብ ዝፍለጥ ንጥንቃቐ ዝኣክል ሓደ ሓደ ናይ ጸጥታ ሓለዋ ተገይሩ ኔሩ`ዩ”። እቶም ኣባላት ምክልኻል ኣብ`ቲ እዋን ምስ ቀ/ሚ ኣቢይ ኣሕመድ ከምዝተመያየጡ ዝተገልጸ ክኸውን ከሎ፡ ዶ/ር ኣቢይ ድሕሪ`ቲ ምይይጥ ንመራኸቢ ብዙሓን ኣብዝሃቦ መግለጺ፡ ብዛዕባ ምውሓድ ደሞዝን ናብርኦምን ሕቶ ከምዘቕረብሉን ኣዚዩ ሃናጺ ምይይጥ ምንባሩን ገሊጹ።  “ጸገም ደሞዝ ከምዘሎ ፍሉጥ`ዩ-ኢትዮጵያ ድኻ ሃገር`ያ። ዋና ዕላማና ወጻኢ ቖጢብና ናብ ነባሪ ልምዓታዊ ፕሮጀክት ምዛር`ዩ። ንሕና ደሞዝና ክብ ኣቢልና እንተበሊዕናዮ ልምዓት ዝብሃል ነገር ኣይክህሉን`ዩ። እዚ ሰራዊት ምክልኻል ኮነ ካልእ ሰራሕተኛ መንግስቲ ክግንዘቦ ዘለዎ ጉዳይ`ዩ። ልዑል ደሞዝ እናወሰድና ዘላቒ ልምዓት ክነምጽእ ኣይንኽእልን ኢና። ዝበዝሐ ሃብትና ናብ ልምዓት እንተኣዚርናዮ ግን፡ ኣብ ቀጻሊ ዝሓሸት ሃገር ክንሃንጽ ንኽእል ኢና። ሰለዚ ምክልኻል`ውን ኣካል ናይ`ዚ ሓላፍነት`ዩ። ናታቶምን ናይ ካልኦትን ኩነታት ነመሓይሸሉ መንገዲ እናረኣናን እናኣፅናዕናን ዝርአ`ዩ ዝኸውን።” ኣተሓሒዙ ቀዳማይ ሚንስተር ኣቢይ ኣሕመድ፡ እቲ ሓቂ እዚ ኾይኑ እናሃለወ፡ ብማሕበራዊ ሚድያታት ዝቐርቡ ዘለው ካብ ሓቂ ዝረሓቑ`ዮም-እቲ ሕብረተሰብ ርግእ ኢሉ ትኽክለኛ ምንጪ ክረክብ ይግባእ ኢሉ። “ኣብ ካልእ ጉዳይ`ዩ ከምኡ`ዩ ንምግጫው፡ ሽግር ከምዘሎ ሽብራ ከምዘሎ ከምስል ዝደሊ ሓይሊ ኣሎ። ሕብረተሰብ ርግእ ኢሉ እንተዘይሰሚዑ፡ ናይ ሓሶት ወፍሪ ተቐቢልና እንተኣተኣናግድና- ምብልላዕ`ዩ ጠቕሚ የብሉን።ብጉዳይ ብሄር፡ ብጉዳይ ሃይማኖት፡ ብጉዳይ ስልጣን መብዛሕቲኡ ዝለዓለ ነገር ኮነ ኢልካ ዝፍረኽ ነገር`ዩ። እዚኣቶም ምሳይ ዝተራኸቡ ኣባላት ምክልኻል ግን፡ ምንም ዓይነት ናይ ፖለቲካ ኣጀንዳ ዘይብሎም፡ ሃገሮምን ህዝቦምን ዝፈትዉ መንእሰያት`ዮም፡ ጠቓሚ ነገራት ከኣ ተመያይጥና ኣለና።” ምሉእ ትሕዝቶ ጸብጻብ ኣብዚ ምስማዕ ይክኣል። No media source currently available


ልዕሊ 2,500 ሰራዊት ደምህት ዕጥቆም ፈቲሖም ካብ ኤርትራ ናብ ኢትዮጵያ ኣትዮም

ካብ ኤርትራ ናብ ኢትዮጵያ ዝምለሱ ዝነበሩ ሰራዊት ደምህት ብዘጋጠሞም ሓደጋ መኪና 4 ሰባት ሞይቶም ብመሰረት መንግስቲ ኢትዮጵያ ዘቕረቦ ፃውዒት ልዕሊ 2,500 ሰራዊት ዴሞክራስያዊ ምንቅስቓስ ህዝቢ ትግራይ(ደምህት) ሎሚ ሶሉስ ዕጥቆም ፈቲሖም ካብ ኤርትራ ናብ ኢትዮጵያ ኣትዮም።  ሎሚ ንጉሆ ካብ ኣስመራ ተበጊሶም ናብ ዘላምበሳ ይጓዓዙ ዝነበሩ ሰራዊት ዴምህት ኣብ ሰገንይቲ( ኤርትራ) ብዘጋጠሞም ሓደጋ መኪና ህይወት ኣርባዕተ ኣባላት ሰራዊት እቲ ምንቅስቓስ ሓሊፉ። No media source currently available  ዴምህት ናብ ኢትዮጵያ ዝኣተወ ሰላማዊ ቃልሲ ንምክያድ ምዃኑ ኣፍሊጡ'ሎ። ምሉእ ትሕዝቶ ኣብዚ ምስማዕ ይክኣል። No media source currently available


217 ስደተኛታት ካብ ማእከላይ ባሕሪ ድሒኖም ማልታ ምእታዎም ተገሊጹ

ወታሃደራዊ ሓይሊ ማልታ 217 ስደተኛታት ካብ ዝጥሕላ ዝነበራ ክልተ ጀላቡ ብምድሓን ናብ ማልታ ምእታዎም ገሊጹ። እቶም ስደተኛታት ብሰንበት ካብ ማእከላይ ባሕሪ ዝደሓኑ ክኾኑ ከለው እቶም ቀዳሞት 120 ስደተኛታት ድሕሪ ምድሓኖም ቁሩብ ሰዓታት ካልኦት 97 ምድሓኖም ወታሃደራዊ ሓይሊ ማልታ ሓቢሩ። ጉዳይ ስደተኛታት ንሃገራት ሕብረት ኣውሮጳ ኣብ ክልተ ከፊሉ ኣብ ዘሎ ሕጂ እዋን ቁጽሪ ማእለካይ ባሕሪ ብምቁራጽ ኣውሮጳ ዝበጽሑ ስደተኛታት ምጉዳሉ ይግለጽ ኣሎ። No media source currently available  ይኹን ደአ እምበር ማልታን ኢጣልያን ኣብ ማእከላይ ባሕሪ ዝንቀሳቀሳ ሓገዝ ወሃብቲ መራኽብ ኣብቲ ባሕሪ ከይንቀሳቀሳ ድሕሪ ምኽልካለን ቁጽሪ ካብ ሊብያ ተበጊሶም ማእከላይ ባሕሪ ንምቁራጽ ዝፍትኑ ስደተኛታት ክብ ምባሉ ይገልጽ ኣሎ።


ርእይቶ ነበርቲ መቐለ ኣብ መበል 11 ጉባኤ ኢህወዲግ

ዝሓለፈ ሰሙን ኣብ ከተማ ኣዋሳ ዝተዛዘመ ጉባኤ ኢህወደግ፡ንውሳነታቱን ኣካይድኡን ዝምልከት ንገለ ነበርቲ መቐለ ባህ ኣየበለን። ገሊኦም ዝተጸበናዮ ውሳነታት ኣየሕለፈን ክብሉ ከለዉ፡ ዶ/ር ደብረጽየን ኣብ`ቲ ውድድር ክሳተፍ ኣይነበሮን ይብሉ። ዶክተር ኣብይ ኣሕመድ ካብ 177 ኣባላት ቤት ምኽሪ ኢህወዴግ 176 ድምፂ ብምርካብ ብዝለዓለ ድምፂ ክምረጽ ከሎ፡ ኣቶ ደመቀ መኮነን 149 ድምፂ ብምርካብ ምኽትል ኣቦ መንበር ኮይኑ`ሎ፡ ንምኽትል ኣቦ-መንበር ዝተጠቆመ ኣቦ-መንበር ሕወሓት ዶ/ር ደብረጽየን ድማ15 ድምጺ ረኺቡ። ምሉእ ትሕዝቶ ኣብዚ ምስማዕ ይክኣል። No media source currently available


ፕረ.ክልል ሶማል ነበር ዝርከብዎም 4 ተጠርጠርቲ ዘቕረብዎ ናይ ዋሕስ መሰል ቤት ፍርዲ ነጺግዎ

ናይ ኢትዮ-ሶማሊያ ክልል ፕረዚደንት ነበር ኣቶ ኣብዲ መሓመድ ዑመር ሓዊሱ ኣርባዕተ ተጠርጠቲ ዘቕረቡዎ ሕቶ መሰል ዋሕስ ቤት ፍርዲ ነጺግዎ።ቤት ፍርዲ ፖሊስ ዘቕረቦ ተወሳኺ ናይ ምርመራ እዋን ብምፍቃድ ን9 ጥቅምቲ 2011 ዓ/ም ቆፀሮ ሂቡ’ሎ። ተጠርጠርቲ ኣብ ኣተሓሕዝኦም ንዘቕረቡዎ ጥርዓን እውን እቶም ተኸሰስቲ ከምዝበልዎ ፀልማት ቤት ማእሰርቲ ከምዘየለን፣ሕክምና እውን ክሳብ ናይ ፖሊስ ሆስፒታል እናኸዱ ይሕኸሙ ምህላዎም ፖሊስ መልሲ ሂቡ’ሎ


ኣብ ዕረፍቲ ዝጸንሓ ፓርላማ ኢትዮጵያ ሎሚ ስራሑ ጀሚሩ

ኣብ ክረምታዊ ዕረፍቲ ዝነበሩ ክልቲኦም ባይቶታት ኢትዮጵያ ናይ 2011 ዓ/ም ፈላማይ ሓባራዊ ኣኼብኦም ፕረዚደንት ሙላቱ ተሾመ ብዘስምዕዎ መደረ ሎማ ሶኑይ ተጀሚሩ’ሎ። ኣብዚ ኣኼባ ክልቲኡ ባይቶታት ቤት ምኽሪ ፌደረሽንን ቤት ምኽሪ ወከልቲ ህዝብን ዝተዛረቡ ፕረዚደንት ዶ/ር ሙላቱ ተሾመ ቀንዲ ትኹረት እቲ መንግስቲ ካብ ዝኾኑ ሓደ ልዕልና ሕጊ ከምዝኸውን ኣፍሊጦም።ኣዋጅ ፀረ ሽበራ ሓዊሱ ዝተፈላለዩ ኣዋጃት ናይ ምምሕያሽ ስራሕ እውን ኣብዚ ዓመት’ዚ ከምዝፍፀም ኣረዲኦም ኣለው። ምሉእ ትሕዝቶ ኣብዚ ምስማዕ ይክኣል። No media source currently available


ዲፕሎማሲ ኤርትራ እንተተለወጠ'ዃ እሱራት ፖለቲካ ግን ኣይተፈትሑን ክብል ሁማን ራይትስ ዎች ኣፍሊጡ

ኤርትራ ዲፕሎማስያዊ ለውጢ እንተገበረት’ኻ ግን እሱራት ገና ኣይተፈትሑን ክብል ተሓላቂ ሰብኣዊ መሰላት ሁማን ራይትስ ዎች አፍሊጡ። እቲ ትካል ወሲኹ ኣብ ቀረባ ዝተገብረ ማእሰርቲ ሚንስተር ፋይናንስ ነበር ብርሀነ ኣብርሀ’ውን ሜላ ጭቆና ቀፂሉ ከምዘሎ ዘርኢ ዘሻቅል ምልክት’ዩ ኢሉ’ሎ። ኤርትራ ምስ ኢትዮጵያ ስምምዕ ሰላም ድሕሪ ምግባራ ኣብ ኤርትራ ነቶም ንብዙሕ ዓመታት ዝተኣሰሩ እሱራት ፖሎቲካ ለውጢ ክመፅእ’ዩ ዝብል ተስፋ እንተነበረ’ኻ ዛጊት ዝተራእየ ለውጢ የለን ክብላ ኣብቲ ተሓላቂ ሰብኣዊ መሰላት ዳይሬክተር ምብራቅ አፍሪቃ ማርያ ብርነት ንሬድዮ ድምፂ ኣሜሪካ ገሊፀን። ኤርትራ እሱራት ክትፈትሕን መሰል ሓሳብካ ናይ ምግላፅ ገደብ ኣልቦ ሃገራዊ አገልግሎት ናብ 18- አዋርሕ ክትመልስን እቲ ጉጅለ ፀዊዑ። ብዛዕባ’ዚ መግለፂ ሁማን ራይትስ ዎች ምላሽ መንግስቲ ኤርትራ ንምርካብ ዝገበርናዮ ፈተነ ኣይሰለጠን። እቲ ጉጅለ ተሓላቂ ሰብኣዊ መሰላት ዘውፅኦ ናይ ፅሑፍን ቪድዮን መግለጺን ከምኡ’ውን ድምጺ ኣሜሪካ ምስ ናይቲ ጉጅለ ዳይሬክተር ምብራቅ ኣፍሪቃ ዘካየደቶ ቃለ-መጠይቅ ኣብዚ ምስማዕ ይክኣል። No media source currently available ምሉእ ጸብጸብ ትካል ተሓላቒ ሰብኣዊ መሰላት ሁማን ራይት ዎች ኣብዚ ምንባብ ይክኣል።


ዶ/ር ኣብይ ኣሕመድ ኣቦ መንበር ኣቶ ደመቀ መኮነን ምኽትል ኢህወዴግ ኮይኖም ተመሪፆም

ኣብ ከተማ ሃዋሳ ክካየድ ዝቐንየ መበል 11 ጉባኤ ኢህወዴግ ንዶ/ር ኣብይ ኣሕመድ ኣቦ መንበር ንኣቶ ደመቀ መኮነን ድማ ምኽትል ኣቦ መንበር ገይሩ ብምምራፅ ሎማ ዓርቢ ተዛዚሙ። ንሰለስተ መዓልታት ኣብ ከተማ ሃዋሳ ክካየድ ዝቐነየ ጉባኤ ኢህወዴግ ናይቲ ውድብ ኣቦ መንበር ዶክተር ኣብይ ኣሕመድ ምኽትል ኣቦ መንበር ኣቶ ደመቀ መኮነን ክኾኑ መሪፁዎም ኣለው።ዶክተር ኣብይ ኣሕመድ ካብ 177 ኣባላት ቤት ምኽሪ ኢህወዴግ 176 ድምፂ ብምርካብ ብዝለዓለ ድምፂ ተመሪፆም ኣለው።ኣቶ ደመቀ መኮነን 149 ድምፂ ብምርካብ ምኽትል ኣቦ መንበር ኮይኖም ኣለው። ኣብቲ ጉባኤ ብተዓዛብነት ካብ ዝተሳተፉ ሓደ ኣቶ ደሳለኝ ሃይሉ እቲ ከይዲ ምርጫ ንኹሉ ግልፂ ከምዝነበረ ብምሕባር ንኣቦ መንበርነትን ምኽትልን ዝነበረ ምርጫ ከምዚ ክብሉ ገሊጾሞ ። “ሰለስተ ሰባት ተረቑሖም ።ንዶ/ር ኣብይ ናይ ደቡብ ክልል ኣቶ ሚሊዮን ይመስለኒ ጠቒሞምዎም፣ኣቶ ለማ መገርሳ ንኣቶ ደመቀ ጠቒሞምዎም ኣቶ ገዱ ድማ ንዶ/ር ደብረፅዮን ጠቒሞምዎም።” ኮሚቴ እቲ ውፅኢት ክገልፅ ከሎ ብዓብይ ጣቒዕትን ጭደራን ዝተሰነየ ነይሩ።ናይቲ ኮሚቴ ተወካሊ ዝኾኑ ዋና ዓቃቢ ሕጊ ፌደራል ኣቶ ብርሃኑ ፀጋየ ነቲ ውፅኢት ከምዚ ክብሉ ኣወጁ። “ፈለማ ንኣቦ መንበርነት ካብ 177 ኣድመፅቲ 176 ድምፂ ንዶ/ር ኣብይ ኣሕመድ ሂቦም ኣለው።” ኣብቲ ጉባኤ ዝተሳተፉ ኣባላት እቲ ምርጫ ዴሞክራሲያዊ ከምዝነበረ ገሊፆም ኣለው።ኣብ ወፃኢ ሃገር ኮይኖም ንኢህወዴግ ብምንቃፍ ካብ ዝፍለጡ ኣብቲ ጉባኤ ብተዓዛብነት ካብዝተሳተፉ ዶ/ር ብርሃነ መስቀል ኢህወዴግ ተቓወምቲ የልዕሉዎም ምስ ዝነበሩ ሓሳባት ምስምምዑ ዕግበቶም ብምግላፅ በዚ ክቕፅልሉ ተስፋና እዩ ኢሎም። ኢህወዴግ ኣብ መወዳእታ ሸውዓተ ነጥብታት ዝሓዘ መግለፂ ኣውፂኡ’ሎ። እቲ መግለፂ ናይ ዜጋታት ምዝንባል፣ናይ ዕስለ ፍርዲ ኢሰብኣዊ ተግባራት ይፍፀሙ ከምዘለው እቲ መግለፂ ከም ብድሆታት ጠቒሱዎም ኣሎ። “ናይ ዜጋታት ሞትን ምዝንባልን፣ካብ ቦታ ናብ ቦታ ብነፃነት ተዘዋዊርካ ናይ ምስራሕ ሕገ መንግስታዊ መሰላት ክጥሓሱ ይርኣዪ ኣለው።እዞም ፀገማት እዚኦም ካብ ሱሮም ክቡቀሱ ዘለዎም ፀገማት ብምዃኖም ናይ መንነት ይኹን ናይ ወሰን ሕቶታት ብነፃ ድልየት ዝምልከቶም ዜጋታት ኣብ ግምት ብምእታው ብሕገ መንግስታውን ዴሞክራሲያውን መስርሓት ክፍትሑ፣ናይ ዜጋታት ኣብዝኾነ ቦታ ተዘዋዊሮም ናይ ምንባር፣ናይ ምስራሕን ብቋንቍኦም ናይ ምምሃርን ናይ ምድናይን ባህሎም ናይ ምዕባይ …ሕገመንግስታዊ መሰሎም ክኽበረሎም ከምኡ እውን ብሄራዊ መንነትን ሃገራዊ ሓድነትን ከይተነፃፀሉ ንክኽበሩ ኣበርቲዕና ክንሰርሕ ኢና።” ኣብቲ መግለፂ እሱራት ምፍትሖም ናይ ዴሞክራሲ ሃዋህው ምስፍሑ፣ዝተፈላልዩ ውድባት ናብ ሃገር ኣትዮም ብሰለም ክንቀሳቐሱ ምግባሩ፣ኢትዮጵያን ኤርትራን ሓደሽ ናይ ሰላም ምዕራፍ ምጅማረ ዓብዪ ናይ ዲፕሎማሲ ዓወት ተባሂሉ’ሎ። ምሉእ ትሕዝቶ ኣብዚ ምስማዕ ይክኣል። No media source currently available


ርእይቶ ተሳተፊቲ መበል 12 ጉባኤ ዲሞክራሲያዊ ፓርቲ ኣምሓራ

ተሳተፍቲ ኣብ ዝሓለፈ ሰሙን ኣብ ከተማ ባህር ዳር ዝተኻየደ መበል 12 ናይ ኣምሓራ ዴሞክራሲያዊ ፓርቲ ጉባኤ እቲ መድረኽ ካብ ዝተፀበናዮ ንላዕሊ እዩ፤እቲ ውድብ ኣብቅድሚኡ ዕድላትን ፈተናታትን ይፅበዩዎ ኣለው ክብሉ ተሳተፍቲ ርእይቶኦም ሂቦም ኣለው። ኣብ መበል 12 ጉባኤ ዴሞክራሲያዊ ፓርቲ ኣምሓራ ዝተሳተፉ ኣቦ ወንበር ኮሚቴ ኣናዳይ ሕቶ መንነት ወልቃይት ኮሎኔል ደመቀ ዘውዴ እቲ መድረኽ ከመይ ከምዝነበረ ተሓቲቶም ከምዚ ክብሉ ይምልሱ። “እቲ መድረኽ ኣዚዩ ካብ ትፅቢትና ንላዕሊ እዩ ነይሩ።ዴሞክራሲያዊ ነይሩ፤ኣዐሪዩ ኣስተውዓሊ ህዝቢ ተሳቲፊ ነይሩ።ዘቕርቡዎ ሓሳብ እውን ካብ ስምዒትን ፀቢብነትን ነፃን ኣምሓራይን ዝኾነ ኣተሓሳስባ ዘለዎ፤ኣብዚ ክልል ናይ ዝነብር ህዝቢ መሰል ዘረጋግፅ ሓሳባት ዝቐረበሉ ነይሩ።ኣብ መወዳእታ ዝሓሸ ውፅኢት እውን ሪኢና ኣለና።” እቲ ሓድሽ መሪሕነት ካብ ምሁራን፣መናእሰይ፣ደቂ ኣንስትዮን ካብ ነባራት ኣባላት ማእኸላይ ኮሚቴን ዝሓቖፈ ስለዝኾነ ዝሓሸ ውፅኢት ከመዝግቡ ይኽእሉ እዮም ኢሎም።ፍትሓውን ዴሞክራሲያዊን ነይሩ ኣብዝተብሃለ ጉባኤ ዝተመርፁ ሓደስቲ ኣባላት ኣመራርሓ ኣብ ቅድሚኦም ሕማቕን ፅቡቕን ይፅበዮም ከምዘሎ ኮሊኔል ደመቀ ይግለፁ። “ነዚ ህዝቢ ብዝግባእ እንተድኣ መሪሖምዎ ብዙሕ ሓጋዚ ኣለዎም።ካብ ህፃን ክሳብ ዓብይ፣ካብ ደቂ ኣንስትዮ ክሳብ ደቂ ተባዕቲዮ ህዝቢ ኣምሓራ ኣብ ጎኖም ደው ክብል ይኽእል እዩ።ክጥቀምሉ እንተድኣ ክኢሎም እዚ ዓብይ ዓቕሚ እዩ።ምስ ወሰንን ሕቶ መንነትን ክገጥሞም ዝኽእል ፈተና ፀኒዖም እንተድኣ ዘይፈቲሖምዎ ፈተና እዩ።ሕዚ ብመረገፂ ከም ውድብ ተቐቢሎምዎ ኣለው።ሕቶ ወሰንን መንነትን ናይ መላእ ኣምሓራ ሕቶ ስለዝኾነ ናቲ ውድብ መርገፂ ኮይኑ በቲ ጉባኤ ተወሲኑ’ሎ።እዚ ንምፍፃም ሓደ መርገፂ እንተድኣ ሒዞም ህዝቢ ኣብ ጎኖም ደው ክብል እዩ።” ኣባል ፈፃሚ ስራሕ ኢህወዴግ ኮይኖም ዝተመረፁ ዶ/ር ኣምባቸው መኮነን ኣብዝሃብዎ ርእይቶ ድማ ከምዚ ኢሎም። “እቲ ውድብ ፈፂሞም ለውጢ ብዝደልዩ ሓይልታት እናተመልአ መፂኡ’ሎ።እቲ መደረኽ እውን ከምዝርኣኹምዎ ንዝፈትዎ እናንኣደ ንዝፀልኦ ድማ ብድምፁ በቲ ዝረኣኹምዎ ኣገባብ እንዳነቐፈ ዝተዛዘመ ጉባኤ እዩ ነይሩ።” ኣቶ ቹቹ ኣላባቸው ዝተበሃሉ ካልእ ወሃቢ ርእይቶ እቲ መሪሕነት ብብዙሕ መልክዑ ዝሓሸን ሰብ ክሰምዖ ዝኽእልን መሪሕነት ረኺቡ’ሎ ኢሎም።ናይ ኣምሓራ ዴሞክራሲያዊ ፓርቲ ቅድሚ ሎሚ ህውሓት እዩባ ከምዚ ገይሩኒ፣ናይ ካልእ ኣባል መሪሕነት ይመርሐኒ’ሎ፣በረኸት እዩ ከምዚ ገይሩ ዝብሉ ምኽንያታት ስለዘየለ ነቲ ውድብ ብዝለዓለ ደረጃ ከቃልዖ እዩ ኢሎም። ምሉእ ትሕዝቶ ኣብዚ ምስማዕ ይክኣል። No media source currently available


15 ሰራሕተኛታት ድምጺ ኣሜሪካ ብጠንቂ ዘይግቡእ ባህሪያት ክእግዱ ተወጢኑ

ሬድዮ ድምጺ ኣሜሪካ ኣብ ኣገልግሎት ቋንቋ ሃውሳ ይሰርሑ ንዝነበሩ 15 ኣባላቱ ካብ ስራሕ ኣጊዱ ወይካኣ ንክእግዶም ወጢኑ ኣሎ። ምኽንያት፣ ዘይግቡእ ባህሪ ኣርእዮም ከምኡውን ዘይግበኦም ክፍሊት ተቐቢሎም ዝብል ክሲ ድሕሪ ምቕራቡ። ዳይረክተር ቪኦኤ ኣማንዳ ቤነት ናብ ሰራሕተኛታት ኣብ ዝሰደደቶ መልእኽቲ ኢሜይል 'መሪሕነት'ቲ ትካል ነቲ ክሲ ቅድሚ ቀረባ ኣዋርሕ ከምዝሰምዐን፣ ምርመራ ከምዘሳለጠን' ጠቒሳ። 'ሕጊ ሚስጢራዊነት ንመንነትን ትሕዝቶን'ቲ ክሲ ንከይንዝርዝሮ ይኽልክለና'ዩ፣ እንተኾነ ድሕሪ መርመራን ምጽራይን'ዩ ናብ'ዚ ስጉምቲ እገዳን ውጡን እገዳን ኣብጺሑና'ውን' በለት ኣማንዳ ቤነት። ቪኦኤ ኣገልግሎት ሃውሳ ናብ ናይጀርያን ኒጀርን ዝፍኖ ኣገልግሎት'ዩ። እቲ ዘይግቡእ ክፍሊት ካብ'ቲ 'ፈነወ ዝቃላሓሉ ዞባ' ከምዝመጸ'ውን ወ/ሮ ኣማንዳ ገሊጻ። ቤነት ኣብ ጽሑፋ 'መሪሕነት ክፍሊ ኣፍሪቃ ነቲ ምርመራን ምጽራይን ሙሉእ ድጋፍ ገይሩን ናብ ውሳነ እገዳን ውጡን እገዳ ንምብጻሕ'ውን ተሓባቢሩን'ዩ' ኢላ። ንሳ ወሲኻ 'ሰማዕትና ኣባና ካብ ዘሕደርዎ እምነት ዝበለጸና ነገር ክህሉ ኣይኽእልን። እዚ እምነት ሰማዕቲ ንምዕቃብ ድማ እቲ ዝላዓለ ብቕዓት ጋዜጠኝነት ካብ ምርግጋጽ ዝበለጸ ጉዳይ ኣይክህልወናን'ዩ' በለት።


ኣብ ኢትዮጵያ ብሰንኪ ተፈጥሮኣዊ ደርቂ 7.8 ሚልዮም ሓገዝ ዘድልዮም ሰባት ከምዘለው ተሓቢሩ

ናይ ኢትዮጵያ ኣመራርሓ ኮሚሽን ሃገራዊ ስግኣት ሓደጋ ብሰንኪ ግጭት ካብ መነባብርኦም ዝተመዛበሉ ሰባት ነናብ ምምሕዳሮም ንምምላስ ይስራሕ ኣሎ ክብሉ ኣፍሊጦም። ብተወሳኺ መብዛሕትኦም ካብኣቶም ነናብ መንበሪኦም ተመሊሶም’ዮም ክብሉ ኣመራርሓ’ቲ ኮሚሽን ሓቢሩ’ሎ። ብሰንኪ ተፈጥሮኣዊ ደርቂ ቁጽሪ ሓገዝ ዘድልዮም ዜጋታት 7.8 ሚልዮን ከምዝበጽሓ እቲ ኮሚሽን ኣፍሊጡ’ሎ። ነቶም ኣብ ቀረባ እዋን ኣብ ቤንሻንጉል ብዝተፈጥረ ግጭት ንዝተመዛበሉ ንምሕጋዝ’ውን ይንቀሳቀስ ከምዘሎ ገሊጹ። ኣብ ዝሓለፈ ሰሙን ኣብ ክልል ቤንሻንጉል ጉምዝ ብዝተፈጥረ ግጭት 91,348 ሰባት ካብ መነባብርኦም ምዝንባሎም ምግላጹ ይዝከር። ኣብዚ እዋን’ዚ ብተፈጥሮን ሰብ ሰርሖ ሓደጋ ልዕሊ 8 ሚልዮን ዜጋታት ጉድ ኣት ከምዝበጽሖምን ረ ኤት ከምዘድልዮምን ነዚ’ውን ልዕሊ 6 ቢልዮን ብር ከምዘድልይ ክግለጽ ጸኒሑ’ዪ ንዝብል ሓበሬታ ምላሽ ዝሃቡ ሓላፊ ህዝባዊ ርክባት ኮሚሽን ሃገራዊ ስግኣትን ሓደጋን ኣቶ ደበበ ዘውዱ ብሰንኪ ግጭትን ዘይምርግጋእን ዝተመዛበሉ ሰባት ብዝተ ሰባት እዮም ኢሎም። ምሉእ ትሕዝቶ ኣብዚ ምስማዕ ይክኣል። No media source currently available


ኢጣልያ፡ ንስደተኛታት ሓገዝ ትህብ መርከብ ናብ ገማግም ባሕሪ ሊብያ ምብጋሳ ተገሊጹ

ኢጣልያ ንስደተኛታት ሓገዝ ትህብ መርከብ ሎሚ ሓሙስ ናብ ገማግም ባሕሪ ሊብያ ምብጋሳ ኣብታ ሃገር ዝመደበረን ሓገዝ ወሃብቲ ትካላት ገሊጸን። ምብጋስ እታ መርከብ ዝተገለጸ ንነዊሕ እዋን ኣብ ማእከላይ ባሕሪ ሓገዝ ትህብ ዝነበረት መርከብ አኳይረስ ናብ ወደባት ማርሰል ኣብ ዝበጽሓትሉን ፓናማ እታ መርከብ ኣብ ትሕቲ ባንዴራኣ ከይትጉዓዝ ድሕሪ ምክልኻላ’ዩ። እታ ‘ማር ጆኒ’ ዝተባህለት ሓዳሽ መርከብ ኣብ ትሕቲ ናይ ኢጣልያ ባንዴራ ከምትጉዓዝን ካብ ወደብ አጉስታ ሲሲሊ ትማሊ ረቡዕ ምብጋሳን ተፈሊጡ’ሎ። እታ መርከብ ስደተኛታት ንምሕጋዝን ናብ ውሑስ ወደባትን ንምግዓዝ ዘይኾነ ኣብ ሓደጋ ዘለዋ ስደተኛታት ዝጸዓና መራኽብ ንምልላይ ናብ ገማግም ባሕሪ ሊብያ ምውፋራ ተገሊጹ። ብተወሳኺ ህላወ’ታ መርከብ ነቲ ብወታሃደራዊ መራኽብ ሓለዋ ባሕሪ ሊብያን ዓለምለኸ ሓለዋ ባሕሪን ዝተዓበለለ ማእከላይ ባሕሪ ሲቪላዊ ህላወ ንኽሕልዎ ምዃኑ ተሓቢሩ’ሎ። ኣቐዲሙ ናይ ስጳኛ ዘይመንግስታዊ ትካል ፕሮኣክቲቫ ኦፕን ኣርምስ ‘ኣስትራል’ ዝተባህለት መርከቡ ናብቲ ከባቢ ሊብያ ምልኣኹን ይዝከር። እታ መርከብ ብተወሳኺ ንዝኽሪ መበል ሓሙሻይ ዓመት ኣብ ገማግም ላምባዱሳ ዝሞቱ 366 ስደተኛታት ናብቲ ወደብ ምኻዳ’ውን ተፈሊጡ’ሎ። እዚ ኣብ 2013 ዓ.ም ኣብ ላምባዱሳ ዘጋጠመ ሓደጋ ምጥሓል 366 ስደተኛታት ኢጣልያ ስደተኛታት ንምድሓን ወታሃደራዊ ስርሒት ዘካይዳ መራኽብ ናብ ማእከላይ ባሕሪ ክተውፍር ዝደረኸ ክከውን ከሎ ድሒሮም ዘይመንግስታዊ ትካላት’ውን ነቲ ስርሒት ህይወት ኣድሕን ተሓዊሶሞ። እንተኾነ ኣብዚ ሕጂ እዋን መብዛሕትኦም ሓገዝ ወሃብቲ መራኽብ ዘይመንግስታዊ ትካላት ነቲ ኣብ ማእከላይ ባሕሪ ዘካይድዎ ስርሒት ህይወት ኣድሕን ደው አቢሎም ኣለው። ጸብጻብ ዓለምለኸ ትካል ስደተኛታት ድሕሪ ናይ ላምባዱሳ ሓደጋ ኣስታት 15,000 ስደተኛታት ኣብ ማእከላይ ባሕሪ ምሟቶም ይገልጽ።


ጉባኤ ኢህወደግ ሎሚ ኣብ ኣዋሳ ተኸፊቱ-ክሳብ ዓርቢ ክቕጽል`ዩ-ኣቦ መንበርን ምኽትል ኣቦ መንበርን ክመርጽ`ዩ

“ክሳብ ሎሚ ብጥምየትን ኩናትን ብልመናን ብስደትን ንዝፈልጠና ዓለም፡ ወሃባይ`ምበር ተመጽዋታይ፡ ርእሲ`ምበር ጭራ ከምዘይኮና ንኽነርኢ ተጊህና ምስራሕ ከድልየና`ዩ”ቀ/ሚ ኣብይ ኣሕመድ። ቀ/ሚ ኣቢይ ኣሕመድ ኣተሓሒዙ፡ እቲ ቁምነገር ንሕና ነዛ ታሪኻዊት ሃገር ካብ`ቲ ክትጥሕል`ያ ዝተባህለትሉ ዓዘቕቲ ኣውጺእና ናይ ደቃ ኩርዓትን ክብርን ዲና ክንገብራ ወይስ ኣብ መበል 21 ክፍለዘመን ምህላውና ዘንጊዕና ነንሕድሕድና ብርስትን ጉልትን እናተባላዕና ናይ ደቅና መሕፍርትን ናይ ዓለም መስሓቕትን ክንገብራ ኢና ክብል ሓቲቱ።  ኣብ ማእከልና ሓደ እንተተጎዲኡ ኩልና ኢና ንጉዳእ ዝበለ ዝበለ ዶ/ር ኣቢይ ኣሕመድ፡ ንኹላትና ትኸውን ውቅብቲ ሃገር ተደሚርና ክንሃንጻ ኣለና ኣለና ኢሉ። ቀ/ሚ ኣቢይ ኣሕመድንብልሽውና ብዝምልከት ብፍላይ ህዝቢ ዘድልዮ ኣገልግሎት ብገንዘብ ክዕድግ ኣይግባእን-ከምኡ እንተኾይኑ ምስፋን ሕማቕ ምሕደራ`ዩ ኢሉ። “ብጉልባብ ምጉዳል ሰናይ ምሕደራ ነቲ ቀንዲ ሓደጋ ሃገርና ዝኾነ ሌብነት፡ በዞም ብልሽውና፡ ክራይ-ኣካብነት ዝብሉ መዐሸዊ ቃላት ምቅብጣር ገዲፍና ንሃገር ዝሰረቐ ሌባ፡ ሌባ ንብለሉ ሞራል ብቖራጽነት ክንሃንጽ ኣለና።” ን18 ፖለቲካዊ ውድባት ውሽጢ ሃገር ወኪሉ ኣብ`ቲ ናይ ኢህወደግ ጉባኤ መደረ ዘስምዐ ኣቶ ዋሲሁን ተስፋየ ብወገኑ፡ ህዝቢ ንውልቀ-ምልካዊ ስርዓት በቃ ኢሉ ብዘካየዶ ቃልስን ኢህወደግ ንባዕሉ ኣሪሙ ምቕራቡን ንሃገር ካብ ጫፍ ውድቀት ምድሓን ከምዝተኻእለ ጠቒሱ። “ሃገርና ኣብ ከመይ ዓይነት ኸቢድን ንህልውና ኣስጋኢ ዝኾነ ኩነታት ክትወድቕ ኣብ ጫፍ በጺሓ ምንባራ እንዝክሮ መሪር ሓቂ `ዩ።” ምሉእ ትሕዝትኡ ኣብ`ዚ ምስማዕ ይክኣል። No media source currently available


ትንታነን ትፅቢትን ጉባኤታት ህውሓትን ኢህወዴግን

ኣሓት ውድባት ኢህወዴግ ኣብዝሓለፉ ሰሙናት ጉባኤአን ብምክያድን መራሕተን ብምምራፅን መበለ 11 ጉባኤ ኢህወዴግ ሎማዕንቲ ረቡዕ 23 መስከረም 2011 ዓ/ም ዋና ከተማ ብሄር፣ብሄረሰባት ህዝብታትን ክልል ደቡብ ኣብዝኾነት ሃዋሳ ጀሚሮም ኣለው። ኣብ ዝሓለፈ ሰሙን ጉባኤኡ ዘካየደ ህውሓት ልዕሊ ፍርቂ ሓደስቲ መናእሰይ ኣባላት ማእኸላይ ኮሚቴ ንክኾኑ እንተገበረ እውን ኣብ ላዕለዋይ መሪሕነት ፖሊት ቢሮ ክንድቲ ዝድለ ኣይኣተውን ይብሉ ሪኢቱኦም ዝሃቡና ምሁራትን ናይ ማሕበራዊ መራኸቢ ኣክቲቪስትታትን።ወ/ሪት ሓዳስ በርሀ ብዓልቲ ሙያ ሕጊ ኮይና ኣብ ከተማ ሽረ እንዳስላሰ ኣብ ዝርከብ ንስድተኛታት ዝሰርሕ ናይ ኖርዌይ ትካል ትሰርሕ።ኣብ ማሕበራዊ ሚዲያ እውን ትነጥፍ። ኣቶ ሃያሉ ጎደፋይ ኣብ ዩኒቨርስቲ ነቀምት መምህር ሰነ-ልምዓት እዩ።ኣብ ማሕበራዊ መራኸቢ ብምፅሓፍ ይፍለጥ። ኣሓት ውድባት ኢህወዴግ ኣብ ውሽጠን ብሰንኪ ዘሎ ምስሕሓብንን ይኽተልኦ ብዘለዋ ዝተፈላለየ ናይ ፖለቲካ እምነትን ሓደ ኮይኑ ክቕፅሉ ክፅገሙ እዮም ይብሉ ክልቲኦም። ዝርዝሩ ኣብዚ ምስማዕ ይክኣል። No media source currently available


ኣብ ቤንሻንጉል ጉምዝ ብዝተፈጥረ ጎንጺ ቁጽሪ ዝተመዛበሉ 91,348 ምብጽሑ ተገሊጹ

ኣብ ኢትዮጵያ ኣብ ቀረባ እዋን ኣብ ቤንሻንጉል ጉምዝ ብዝተፈጥረ ጎንጺ ቁጽሪ ዝተመዛበሉ ሰባት 91,348 ከምዝበጽሓ ኣመራርሓ ኮሚሽን ሃገራዊ ስግኣት ሓደጋ ኣፍሊጡ። እቲ ኮሚሽን ብተወሳኺ ለገስቲ አካላትን ሕብረተሰብን ነቶም ካብቲ ክልል ዝተመዛበሉ ንክንሕግዙ ሓቲቶም ኣለው። ብኻልእ ወገን ካብ ዞባ ኮማሸ ዝተመዛበሉ ሰባት ብዘይካ ካብ ህዝቢ ነቀምቴ ዝወሃቦም ደገፍ ካብ መንግስቲ ዝረኸብናዮ ነገር የለን ብምባል ብህጹጽ መፍትሒ ይወሃበና ኢሎም። ኣብቲ ዞባ ዝርከቡ ነበርቲ ገለገለ ወረዳታት ኸአ ሕጽረት መግቢ ኣለና ይብሉ ኣለው። ሰበ ስልጣን’ቲ ክልል ብወገኖም ሕቶ ተመዛበልቲ ንምምላስ ንሰርሕ ኣለና ኢሎም ኣለው። ተመዛበልቲ ግን ጸገሞም እናገደደ ምበር ክመሓየሽ ኣይረኣናና ኢሎም።


ኣሜሪካዊ ዲፕሎማት ቲቦር ናጅ ንልኡኽ ኤርትራ ኣብ ዋሺንግተን ተቐቢሉ ኣዘራሪቡ

ምኽትል ሚንስተር ጉዳያት ወጻኢ ኣሜሪካ ሓላፊ ጉዳይ ኣፍሪቃ ቲቦር ናጅ፡ ብሚንስተር ወጻኢ ጉዳያት ኤርትራ ዑስማን ሳልሕ ዝምራሕ ጉጅለ ልኡኽ ኣብ ዋሺንግተን ዲሲ ተቐቢሉ ከምዘዘራረቦ ብወግዓዊ ትዊተሩ ኣብ ዝለኣኾ መልእኽቲ ኣፍሊጡ። ቲቦር ናጅ ኣብ`ቲ መልእኽቱ፡ ኤርትራ ኣብ ዞባ ቀርኒ ኣፍሪቃ ሰላም፡ ጸጥታን ብልጽግናን ኣብ ምስፋሕ ኣገዳሲ ተራ ኣለዋ ኢሉ።  ኣተሓሒዙ፡ እቲ ኣብ`ቲ ዞባ ዝቕጽል ዘሎ ለውጢ፡ ንህዝቢ ኤርትራን ኪነዉን ርግኣትን ዕድላትን ከምጽእ ይኽእል`ዩ ኢሉ። ሚንስተር ወጻኢ ጉዳያት ዑስማን ሳልሕ ምስ ሓላፊ ጉዳይ ኣፍሪቃ ቲቦር ናጅ ኣብ ዋሽንግተን ምርኻቡ ኣቐድም ኣቢሉ ኣብ ኒው ዮርክ ኣብ ዝተኻየደ ሓፈሻዊ ዋዕላ ሕቡራት ሃገራት ብምስታፍ ዝሓለፈ ቀዳም ነቲ ጉባኤ መደረ ከምዘስምዐ ይፍለጥ። ሚንስተር ዑስማን ኣብ`ቲ መደርኡ፡ ህዝቢ ኤርትራ ማዕቀብ ክልዓለሉ ጥራይ ዘይኮነስ፡ ንዝወረዶ በደል`ውን ካሕሳ ከምዝሓትት ኣፍሊጡ ኔሩ።


ኢትዮጵያ፡ ንነዊሕ እዋን ዘገልገሉ 90 ሰራሕተኛታት ዲፕሎማሲያዊ ተልእኾ ናብ ሃገር ክምለሱ ጸዊዓ

ኣብ ዝተፈላለዩ ሃገራት ዝርከቡ ናይ ኢትዮጵያ ዲፕሎማስያዊ ተልእኾ ንነዊሕ ዓመታት ከገልግሉ ዝፀንሑ ሰራሕተኛታቶም ናብ ሃገሮም ክምለሱ ከምዘፀውዓ ወሃቢ ቃል ሚንሰትሪ ጉዳያት ወፃኢ ኣቶ መለስ ኣለም ገሊፆም። ወሃቢ ቃል ሚንስትሪ ጉዳያት ወፃኢ ኢትዮጵያ ኣቶ መለስ ኣለም ንድምጺ ኣሜሪካ ኣብዝሃብዎ መብርሂ ናብ ሃገሮም ክምለሱ ዝተፀውዑ ዲፕሎማት ዘይኮኑስ ኣብ ዝተፈላለዩ ተልእኾታት ኣብ ስራሕ ኣገልግሎት ምሃብ ተዋፊሮም ዝፀንሑ ልዕሊ 90 ዜጋታት እዮም ኢሎም። እዚ ስጉምቲ ሕዚ ኣብ ዋና ቤት ፅሕፈት ይካየድ ምስ ዘሎ ናይ ምምሕያሽ ብዝተኣሳሰርን ብቀዳማይ ሚንስተር ኣብይ ኣሕመድ ተቐባልነት ዝረኸበን ስራሕ ንምጅማር ምንቅስቓስ ይግበር ናይ ዘሎ ኣካል ከምዝኾነን እውን ገሊፆም። “ሚንስተር ጉዳያት ወፃኢ ንነዊሕ ዓመታት ኣብ ዘፈር ኣገልግሎት ኣብ ተልእኾታት ክሰርሑ ዝፀንሑ ልዕሊ 90 ሰራሕተኛታት ኣብ ውሽጢ ክልተ ኣዋርሕ ናብ ሃገር ክምለሱ ፀዊዑ’ሎ።…እዞም ኣዲስ ኣበባ ኣብ ዝርከብ ዋና ቤት ፅሕፈት ሪፖርት ክገብሩ ዝተፀውዑ ኣብ ኤምባሲታትን ቆንስላትን ዝሰርሑ እዮም።” ኣቶ መለስ ኣለም ንዝተፀውዕሉ ምኽንያት ክገልፁ ከለው እታ ሃገር ምስ እትርከበሉ ውሽጣውን ደጋውን ኩነታት ውፅኢታዊ ዝኾነ ናይ ወፃኢ ርክብን ናይ ዲፕሎማሲ ስራሕን ንምፍፃም እቲ ሓደ ምኽንያት እዩ ኢሎም።ስሙር ፍሰት ሓበሬታን ዝተዋደደ ስራሕ ብምስራሕ ስሉጥ ኣገልግሎት ንምሃብ እውን ካልእ ምኽንያት እዩ ኢሎም።ነዚ ዝምጥን ናይ መሓውር ምምሕያሽን ናይ ዲፕሎማቲክ ዳግማይ ምደባን ከምዝፀደቐ’ውን ሓቢሮም። “ስለዚ ብሓፈሻ ኣዚዩ ቕልጡፍ ብዝኾነ ኣገባብ እናተለዋወጠ ይኸይድ ዘሎ ዞባውን ዓለምለኻውን ኣህጉራውን ኩነታት ተኣሳሲሩ ናይ ሃገርና ናይ ወፃኢ ርክብን ናይ ዲፕሎማሲ ስራሕን እናወሰኸ ምስ ምምፅኡ ሓላፍነትና ብዝግባእ ንምውፃእ ናይ መሓውር ምምሕያሽ የድሊ እዩ።በዚ ኣቢሉ እውን ስራሕን ሰራሕተኛን ናይ ምርኻብ ስራሕ እዩ ዝካየድ ዘሎ።” እዞም ተፀዊዖም ዘለው ብመሰረት ዝፀንሕሉ እዋን ምዃኑ ዝገለፁ ወሃቢ ቃል ሚንስትሪ ጉዳያት ወጻኢ ኢትዮጵያ ኣቶ መለስ ኣለም ክሳብ ሎሚ ስለምንታይ ኣይተሰርሐን ንዝብል ሕቶ ኣብቲ ናይ መሓውር ምምሕያሽ ዝተርኣየ ጉድለት እዩ ኢሎም።ነዚኦም ዝትክኡ ሰራሕተኛታት ተዳሊዮም ስለዘለው ንሳቶም ክመፁ ከለው ካልኦት ክዋፈሩ እዮም ኢሎም ። ምሉእ ትሕዝቶ ኣብዚ ምስማዕ ይክኣል። No media source currently available


ኢጣልያ መራኽብ ህይወት ኣድሕን ኣብ ወደባት ከይዓርፋ ምኽልኻላ ቁጽሪ ሞት ስደተኛታት ማእከላይ ባሕሪ ክብ ዘብል’ዩ ክብሉ ሰብ ሞያ የጠንቕቑ

ኢጣልያዊያን ተመራመርቲ ብመሰረት ካብ ናይ ሕቡራት ሃገራት ትካላት ዝተአኸበ ሓበሬታ ኢጣልያ ወደባታ ንናይ ህይወት ኣድሕን መራኽብ ምዕጻዋ ኣብ ማእከላይ ባሕሪ ንዘጋጥም ቁጽሪ ሞት ክብ ከምዘብል የጠንቕቑ። ሚንስትር ውሽጣዊ ጉዳያት ኢጣልያ ማቶ ሳልቪኒ ኣብ ወርሒ ሰነ ናብ መዝነት ካብ ዝመጹ ንደሓር ብዘይመንግስታዊ ትካላት ዝውነና ናይ ህይወት ኣድሕን መራኽብ ኣብ ወደባት ኢጣልያ ከይዓርፋ ምክልኻሎም ይፍለጥ። እዚ ፖሊስ ሚንስተር ሳልቪኒ ነቲ ናብ ኢጣልያ ዝኣትው ቁጽሪ ስደተኛታት ብ 80 ሚእታዊት ምጉዳሉን ካብ አባላት ፓርቲኦም ዘለዎም ደገፍ ብዕጽፊ እንተወሰኸ ዓለምለኸ ትካል ስደተኛታት ግን ቁጽሪ ኣብ ማእከላይ ባሕሪ ዝሞቱ ወይ ሃለዋቶም ዘይፍለጥ ክብ ምባሉ ይገልጽ። ኣብ ዝሓለፈ ኣርባዕተ ኣዋርሕ ሚንስተር ሳልቪኒ ናብ መዝነት ዝመጽሉ ቑጽሪ ኣብ ማእከላይ ባሕሪ ዝሞቱ ስደተኛታት ገምጋም ኣብ መዓልቲ ካብ 3 ናብ 8 ክብ ምባሉ ተመራመርቲ ወሲኾም የረድኡ። ኣብዚ ሕጂ እዋን እታ እንኾ ብዘይመንግስታዊ ትካል ትውነን ዝነበረት መርከብ አኳይረስ ኣብ ማእከላይ ባሕሪ ከይትንቀሳቀስ ብምክልካላ ስደተኛታት ዝሕግዛ ኮነ ሓገዝ ዝህባ መራኽብ የለዋን። ንሚንስተር ውሽጣዊ ጉዳያት ኢጣልያ ሳልቪኒ ቅርበት ዘለዎም ምንጭታት ኣገልግሎት ዜና ሮይተርስ ዒላማ እቶም ሚንስተር ውሕስነት ብዘይብሎም መራኽብ ማእከላይ ባሕሪ ንምቁራጽ ዝብገሱ ስደተኛታት ደው ንምባል ምኳኑ ይሕብሩ። መራኽበን ኣብ ማእኸላይ ባሕሪ ዘንቀሳቀሱ ዘይመንግስታዊ ትካላት ምስ ዘይሕጋዊያን ኣስገርቲ ደቂ ሰባት ምትእስሳር ኣለዎም ንዝብል ብተደጋጋሚ ዝቐርበሎም ክሲ ክነጽጉ ምጽንሖም’ውን ይፍለጥ። እዚ ከምዚ ኢሉ ከሎ ላዕለዋይ ኮሚሽነር ትካል ስደተኛታት ሕቡራት ሃገራት ፍሊፖ ግራንዲ ኣብ ማእከላይ ባሕሪ ተወሳኺ ሓገዝ ወሃብቲ ከምዘድልይ ትማሊ ሶኑይ ጻውዒት ኣቕሪቦም ኣለው።


ግሎባል አላያንስ ካብ ቡራዩ ንተመዘናበሉ ዜጋታት ናይ 400,000 ዶላር ሓገዝ ኣተአኻኺቡ

ዓለምለኸ ምትሕብባር ንመሰል ኢትዮጵያዊያን/Global Alliance For the Rights of Ethiopians /ዝተብሃለ ትካል ኣብ ቡራዮ ግድኣት ንዝወረዶም ዜጋታት ዝውዕል ኣብ ወፃኢ ካብ ዝነብሩ ኢትዮጵያዊያን ልዕሊ 400 ሽሕ ዶላር ሓገዝ ምእካቡ ገሊፁ። ናይቲ ትካል መስራቲ ኣቶ ታማኝ በየነ ኣብ ዝሃቦ ጋዜጣዊ መግለፂ ክንድ’ዚ ዝኣክል ገንዘብ ንምትእኽኻብ ብዙሕ ከምዘይተሰርሐ ብምግላፅ ክሳብ ሎሚ ኣብ ወፃኢ ካብ ዝነብሩ ኢትዮጵያዊያን ከምዚ ዝበለ ህልኽ ዝተመልኦ ሓገዝ ተራእዩ ኣይፈልጥን ኢሉ።  ነቲ ገንዘብ ብወገን መንግስቲ ዝቆፃፀሮ ሃገራዊ ኮሚሽን ኣመራርሓ ስራሕ ሓደጋ ስግኣት ምዃኑ ተፈሊጡ’ሎ። ናይቲ ኮሚሽን ምኽትል ኮሚሽነር ኣቶ ዳመናው ዳሮ ነቲ ገንዘብ ካብ ኢድ ኣክቲቪስት ታማኝ በየነ ምቕባሎም’ውን ተሓቢሩ’ሎ።


ኣብ ክልል ቤንሻንጉል ብዝተላዕለ ግጭት ብዓሰተታት ዝቑጸሩ ሰባት ምሟቶም ተገሊጹ

ኣብ ኢትዮጵያ ክልል ቤንሻንጉል ጉምዝ ዞባ ከማሼ ብፍላይ ድማ ቡሎይን ጅጋንፎይን ኣብ ዝተባህለ ከባቢ ኣብዝቐፀለ ግጭት ልዕሊ 72 ሽሕ ሰባት ምዝንባሎም ኣብ ነቀምት ዝርከቡ ሓላፊ ምምሕዳርን ፀጥታን ዞባ ምብራቕ ወለጋ ገሊጾም።ንሶም ብተወሳኺ ዝተወደበን ዝተዓጥቐን ሓይሊ ትማሊ ከቢድ መጥቓዕቲ ብምኽፋት ብወገን ክልል ኦሮሚያ 23 ሰባት ምሟቶም ሓቢሮም ኣለው። ምኽትል ኣማሓዳሪ ክልል ቤንሻንጉል ኣቶ ኣበራ ባይታ ብወገኖም ሰባት ምዝንባሎም ብምሕባር እቲ ኣሃዝ ግን ዝተጋነነ እዩ ኢሎሞ ኣለው።ብወገን ቤንሻንጉል 31 ሰባት ከምዝተቐትሉ’ውን ሓቢሮም። ናይ ኣካል ጉድኣት ዝወረዶም ከምዘለውን ብዙሓት መንበሪ አባይቲ ከምዝነደዱን ክልቲኦም ክልላት ገሊፆም። ምሉእ ትሕዝቶ ኣብዚ ምስማዕ ይክኣል። No media source currently available


መበል 13 ጉባኤ ህውሓት ኣመራርሓ’ቲ ውድብ ብምምራጽ ተዛዚሙ

መበል 13 ጉባኤ ህወሓት ዶክተር ደብረፅዮን ገብረሚካኤል አቦ መንበር እቲ ውድብ ንወ/ሮ ፈትለወርቅ ገብረእግዚ ኣብሄር ድማ ምክትል አደ መነብር’ቲ ውድብ ጌሩ ብምምራጽ ኣኼብኡ ሎሚመዓልቲ ዛዚሙ። ኣብቲ ጉባኤ 55 ኣባላት ማእከላይ ኮሚቴ ተመሪፆም ካብዚኦም እቶም 30 ሓደሽቲ እዮም። ኣባላት ማእከላይ ኮሚቴ ቅድሚ ሐዚ ካብ ዝነበሩ 45 ናብ 55 ቁፀሪ ክውስኽ ዝተገበረ ኮይኑ ኣባላት ኮሚቴ ፈፃሚ ስራሕ ድማ ካብ 9 ናብ 11 ክዓቢ ተገይሩ። 12 ነባራት ኣመራርሓ ማእከላይ ኮሚቴ እውን ካብቲ ኮሚቴ ብኽብሪ ተሰናቢቶም። ኣብዚ ጉባኤ ሕገ ደንቢ እቲ ውድብ ዝተመሓሸ ኮይኑ ብመሰረት እዚ ኣባል ህወሓት ንምዃን ተወላዲ ትግራይ ጥራሕ ዘይኮነስ ዝኾነ ተወላዲ ካlእ ክልል እውን መስመር እቲ ውድበ ተኣሚንሉ ኣባል ክኸውን ይኽእል እዩ ተባሂሉ። ምሉእ ትሕዝቶ ኣብዚ ምስማዕ ይክኣል። No media source currently available


ኤርትራ ተነቢሩ ዘሎ እገዳ ክለዓልን ንዝሰዓበ ጉድኣት ክትከሓስን ሓቲታ

ህዝቢ ኤርትራ ሕጂ ዝሓቶ ዘሎ፡ ኣብ ልዕሊኡ ተጻዒኑ ዝጸንሐ ማዕቀባት ብዘይ ምድንጓይ ውዱቕ ክግበር ጥራይ ዘይኮነስ፡ ንዝወረደ ጉድኣትን ንዝተኸሰረ ዕድላትን ክከሓስን`ውን`ዩ ክብል ሚንስተር ጉዳያት ወጻኢ ኤርትራ ዑስማን ሳልሕ ኣብ ሓፈሻዊ ዋዕላ ሕቡራት ሃገራት ዘስምዕዎ መደረ ኣፍሊጡ። ኣብ መንጎ ኤርትራን ኢትዮጵያን ዝተፈረመ ታሪኻዊ ስምምዕ ሰላም፡ ነቲ ናይ 20 ዓመታት ጸሊም ምዕራፍ ዝዓጸወ`ዩ ዝበለ ሚንስተር ዑስማን፡ ኣብ ዞባዊ ጸጥታን ርግኣትን ዘርእዮ ዘሎ ኣወንታዊ ምዕባለታት`ውን ተወሳኺ ምስክር`ዩ ኢሉ። ታሪኻዊ ፍጻመ ንዝበሎ ኣብ መንጎ ኤርትራን ኢትዮጵያን ዝተፈረመ ስምምዕ ሰላም ንተሳተፍቲ ብምዝኽኻር መደርኡ ዝጀመረ ሚንስተር ጉዳያት ወጻኢ ኤርትራ ዑስማን ሳልሕ፡ እቲ ስምምዕ ነቲ ጸልማትን፡ 20 ዓመት ዘቑጸረን ናይ ኩናት ምዕራፍ፡ ነቲ ቀጻሊ ናይ ወጥርን ምፍሕፋሕን እዋን ዘኽተመ`ዩ ክብል ገሊጹ። እዚ ታሪኻዊ ዓወት-ሽሕ`ኳ 16 ዓመት ዝደንጎየ እንተኾነ- ክልቲአን ሃገራት፡ ጸጋታተን፡ ዓቕምታተን፡ ኣድማዒ ሓይልታተን ኣብ`ቲ ብጣዕሚ ዘድልየን ዕብየት ንኸውዕላ ዘፍቅደለን`ዩ። ድሮ`ኳ ኣብ ህዝብታት ክልቲአን ሃገራት ተስፋን ብሩህ ራእይን ኣስኒቑ`ሎ።  ኣቶ ዑስማን ኣተሓሒዙ፡ ኣብ ምዕዋት`ቲ ኣብ ጉዕዞ ዘሎ ታሪኻዊ መስርሕ፡ብዝተፈላለየ መንገድታት ኣበርክቶ ዝገበራን፡ ፖለቲካዊ ሰናይ ድልየት ዘርኣያን ብርክት ዝበላ ሃገራት ምስጋናና ንገልጽ ኢሉ። ድሕሪ`ዚ ናብ`ቲ ኣብ 2009ን 2011 ኣብ ልዕሊ ኤርትራ ዝተነብረ እገዳታት ዝሓለፈ ኣቶ ዑስማን ሳልሕ፡ ኣብ`ዚ እዋን`ዚ ብርክት ዝበላ ኣባላት ባይቶ ጸጥታ ሕቡራት ሃገራት፡ እቲ ማዕቀብ ብቕልጡፍ ክልዓል ይሓታ`ኳ እንተለዋ፡ እቲ ዝርአ ዘሎ ዲፕሎማሲያዊ ኣካይዳ ግን ኣብ ሓደ ዝሰመረ ኣይኮነን ኢሉ። ገለ ሃገራት መስርዕ ኣካይዳን ካልእ ምኽንያታትን ቅድመ-ኹነትን ከናድያ ይርእያ`ለዋ-እዚ ድማ ነቲ ዘይሕጋዊ እገዳ፡ ናብ ካልእ ኣማእዚንካ ከምዝቕጽል ምግባር`ዩ ዝበለ ሚንስተር ዑስማን ሳልሕ፡ ህዝቢ ኤርትራ ፍትሒ ክሳብ ዝረጋገጽ ንመሰላቱ ደው ምባሉ ክቕጽል`ዩ ኢሉ። “ኤርትራ ብድልቲ ኣካል ከም ምዃና መጠን፡ ንትሸዓተ ነዋሕቲ ዓመታት ነቲ ብርዑን-ፍትሒ ተሸኪማ ደው ዝበለት ሃገር ከም ምዃና መጠን፡ ንምሕረትን ርሕራሐን ክትሓትት ኣይትኽእልን`ያ። ህዝብን መንግስትን ኤርትራ፡ ፍትሒ ክሳብ ዝረጋገጽን፡ ኣብ ልዕሊኦም ዝተፈጸመ ጌጋ ክሳብ ዝእረምን-ንመሰላቶም ደው ምባሎም ክቕጽሉ`ዮም።” ምኽንያት እገዳታት፡ ሰለስተ ምዃኖምን፡ ንሳቶም ድማ ቅድሚ ሎሚ ዝነበሩ ምምሕዳራት ኣሜሪካ፡ ድኽመት ዓቕሚ ሕቡራት ሃገራት፡ ከምኡ ድማ ንረብሓ ሓያላት ሃገራት ዘገልግሉ መንግስታት ምዃኖም ዝጠቐሰ ኣቶ ዑስማን ሳልሕ፡ ምትእስሳር ዘይብሉ ጉዳያት እናምጻእካ ናይ ሓይሊ ኣገባብ ዝኽተል ኣካይዳ ምንባሩ ይገልጽ። “ቀንዲ ሃንደስቲ ናይ`ቲ ማዕቀብ፡ ቅድሚ ሎሚ ዝነበሩ ምምሕዳራት ኣሜሪካ `ዮም። ግጉይ ኣጀንድኦም ንምስጓም፡ ኣብ ባይቶ ጸጥታ ዘሎ ሓይሎም ተጠቒሞም ንሓንቲ ንእሽቶ ሃገርን ህዝብን ክቐጽዑ ደልዮም። ኣብ`ዚ ክዝከር ዘለዎ ነገር፡ ገለ ሰበ-ስልጣን ምምሕዳር ኣሜሪካ ዝነበሩ፡ ኣብ እዋን ጥርዚ ኩናት ዶብ 1999-2000 `ውን ተመሳሳሊ ማዕቀብ ክጽዕኑ ደልዮም ምንባሮም`ዩ። ንሱ ድማ ምትእስሳር ዘይብሉ መደባት ኣቕሪብካ ዝግበር ዝነበረ ናይ ሓይሊ ኣገባብ ክኸውን ከሎ፡ እቲ ኣብ 2009 ዝተግብረ`ምበኣር ነቲ ናይ ሽዑ ኣጀንዳ ንምትግባር ዝተፈብረኸ ክሲ`ዩ።” ሚንስተር ጉዳያት ወጻኢ ኤርትራ ኣቶ ዑስማን ሳልሕ ኣተሓሒዙ ንሓይልታት እገዳ ዝበሎም ከም ካልኣይ ክረቁሕ ኸሎ፡ ቅድሚ ሎሚ ዝነበሩ ስርዓታት ኢትዮጵያ፡ ንቻርተር ሕቡራት ሃገራትን፡ ነቲ ብውሕስነት ባይቶ ጸጥታ ዝተፈጸመ ውዕል ስምምዕ ኣልጀርስን ብቕሉዕ እናጠሓሱን፡ በቲ ኣብ ሚያዝያ 13, 2002 ዝተዋህበ ውሳነ ኮሚሽን ዶብ ኤርትራን ኢትዮጵያን ምቕያድ እናኣበዩን ከለዉ፡ ዝኾነ ትርጉም ዘለዎ ስጉምቲ ኣብ ልዕሊኦም ዘይምውሳዱ`ዩ ኢሉ። ሳልሳይ ረቛሒ ድማ፡ ንኣጀንዳታት ሓያላት ሃገራት ዘሳስዩ መንግስታት `ዮም ኢሉ። ኣስዒቡ፡ እቲ እገዳታት ካብ ኤርትራ ሓሊፉ ኣብ`ቲ ዞባ ዘስዓቦ ህውከትን ዘይምርግጋእን ዝለዓለ ምዃኑ ይጠቅስ፡ “ንዝሓለፈ ትሸዓተ ዓመታት ኣብ ኤርትራ ዝተነብረ ማዕቀባት፡ ርኡይ ቁጠባዊ ጉድኣት፡ ኣብ ህዝባ ድማ ዘየድሊ ሕሰም ኣስዒቡ`ዩ። ተተሓሒዙ ዝሰዓበ ናይ ምጽላም ወፍሪ፡ ንምስሊ `ታ ሃገር ኣብ ምድዋንን ንዕድላት ኢንቨስትመንት ኣብ ምድኻምን እዚ ዘይብሃል ጉድኣት ኣውሪዱ`ዩ። ምናልባት እቲ ዝዓበየ ጉድኣት ግን፡ ኣብ`ቲ ዞባ ዘስዓቦ ዘይምርግጋእን፡ ህውከት ክወልድ ምግባሩን`ዩ።” ሕጂ`ውን ኣብ`ዚ ብሰፊሑ ተቐባልነት ዝረኸበ ሰላምን ምትሕብባርን ሃገራት`ቲ ዞባ እናሃለወ፡ ገለ ዝተወሰና ሃገራት ነዚ ንጹር ሓቂ ዕሽሽ ኢለን እቲ ማዕቀብ ክቕጽል ምድላየን ዘስደምም`ዩ ዝበለ ኣቶ ዑስማን ሳልሕ፡ ህዝቢ ኤርትራ ኣብ`ቲ ዞባ ሰላምን ምርግጋእን ክሰፍን ን60 ዓመታት ዝገበሮ ነዊሕን ሓያልን ቃልሲ፡ ንኹሉ በደላትን ዘይፍትሓዊ እገዳን ክሰግሮ ኽኢሉ`ሎ ኢሉ። ኣብ መወዳእታ ህዝቢ ኤርትራ ዝፈጸሞ ገበን ስለዘየለ፡ይቕረታ/ምሕረት ክሓተሉ ዝድረኾ ምኽንያት የብሉን-እኳ ድኣስ፡ ኣብ ልዕሊኡ ተጻዒኑ ዝጸንሐ ማዕቀባት ብዘይ ምድንጓይ ውዱቕ ክግበር ጥራይ ዘይኮነስ፡ ንዝወረደ ጉድኣትን ንዝተኸሰረ ዕድላትን ክከሓስን`ውን`ዩ ዝሓትት ኢሉ። ሚንስተር ጉዳያት ወጻኢ ኤርትራ ዑስማን ሳልሕ ኣብ ኒው ዮርክ ዝጸንሓሉ እዋን፡ ምስ ዋና -ጸሓፊ ሕቡራት ሃገራት ኣንቶንዮ ጉተረስ ከምዝተራኸብን፡ ብዛዕባ ኣብ ቀርኒ ኣፍሪቃ ዝርአ ዘሎ ኣወንታዊ ምዕባለታት፡ ኣብ`ቲ ዞባ ንዝተረፉ ኣብ ምፍታሕ መንገድታት ኣብ ምርኣይን ከምዝዘተዩ ክፍለጥ ተኻኢሉ`ሎ። ሚንስተር ዑስማን ሳልሕን ፕረዚደንታዊ ኣማኻሪ የማነ ገብረኣብን ዝርከብዎ ጉጅለ ልኡኽ ኤርትራ፡ ኣቐድም ኣቢሉ ኣብ ኒውዮርክ፡ ምስ ሚንስተራት ወጻኢ ኢትዮጵያን ጅቡትን ተራኺቡ ምዝታዩ ይዝከር። ምሉእ ትሕዝቶ ኣብዚ ምስማዕ ይክኣል። No media source currently available


መበል 12 ኣኼባ ብኣዴን ተጀሚሩ

ናይ ብሄረ ኣምሓራ ዲሞክራክራስያዊ ምንቅስቃስ መበል12 ኣኼብኡ ትማሊ ጀሚሩ። እቲ ቀጻልነት ለውጢ ንረብሓ ዲሞክራሲያዊ ህዝቢ ኣምሓራ ብዝብል ቴማ ዝተጀመረ ጉባኤ ብኣዴን ልዕሊ 1500 አባላትን ዕዱማትን ከምዝትረኽቡ ተፈሊጡ'ሎ። ነቲ ጉባኤ ብመደረ ዝኸፈትዎ አቦ መንበር አቶ ደመቀ መኮንን እዮም። አቶ ደመቀ ኣብ መደረኦም ኣብ ማዕርነት ዝኣምን ፈታዊ ነጻነትን ሕቡን ዝኾነ ህዝቢ ኣምሓራ ካብ ጌጋታትና ክንመሃር ዕድል ሂቡና'ዩ ኢሎም። ምሉእ ትሕዝቶ ኣብዚ ምስማዕ ይክኣል። No media source currently available


ኢትዮጵያ ኣብ ልዕሊ ኤርትራ ዝተበየነ እገዳ ክልዓል ጸዊዓ

ሚኒስተር ጉዳያት ወጻኢ ኢትዮጵያ ዶክተር ወርቅነህ ገበየሁ ሎሚ ሓሙስ መስከረም 28 ኣብ መበል 73 ሓፈሻዊ ኣኼባ ውድብ ሕቡራት ሃገራት ተረኺቡ ኣብ ዘስምዖ መደረ ባይቶ ጸጥታ ውድብ ሕቡራት ሃገራት ኣብ ልዕሊ ኤርትራ ንዝበየኖ እገዳ ከይደንጎየ ከልዕሎ ግቡእ ምዃኑ ኣገንዚቡ። ሚኒስተር ጉዳያት ወጻኢ ኢትዮጵያ ዶክተር ወርቅነህ ኣብ መደረኡ ኣብ ኢትዮጵያ ብፍላይ ኣብ ቀርኒ ኣፍሪቃ ድማ ብሓፈሻ ሓድሽ ናይ ሰላም ለውጢ ተጀሚሩ ምህላው ብምጥቃስ ብፍላይ ምስ ኤርትራ ብዝተተሓዘ ብዘይካ ምስ ኢትዮጵያ ምስ ሶማልን ጅቡትን እውን ሰላማዊ ጽምዶ ተጀሚሩን ካብ ሕብረት ኣፍሪቃን ዞባውያን ሃገራትን ሰፊሕ ደገፍ ምርካቡን ሓቢሩ።  ምስዚ ብዝተሓሓዝ ዶ/ር ወርቅነህ ገበየሁ ቅድሚ ሽዱሽተ ኣዋርሕ ዝተጀመረ ለውጢ ኣብ ውሽጢ ሃገርን ኣብ ጎረባብቲ ሃገራት ተስፋ ሒዙ ይመፅእ ኣሎ ኢሎም።ናይ ጅቡቲ ሚንስተር ጉዳያት ወፃኢ ብወገኖም ኣብ ቀርኒ ኣፍሪካ ኣወንታዊ ምዕባለ ይመፅእ ኣሎ መራሕቲ ኤርትራን ጅቡቲን ዘይተፈትሑ ፀገማት ንምፍታሕ ተሰማሚዖም ኣለው ኢሎም። ኣብ ኒው ዮርክ ይካየድ ኣብዘሎ መበል 73 ሓፈሻዊ ጉባኤ ሕቡራት መንግስታት መደረ ዘስምዑ ዶ/ር ወርቅነህ ገበየሁ ኢትዮጵያ ኣብቶም ዝሓለፉ ሽዱሽተ ኣዋርሕ ዴሞክራስን ልዕነት ሕግን ንምርግጋፅ እናሰርሐት ትርከብ ኢሎም። ምስ ሓድሽ ፖለቲካውን ዴሞክራሲያዊን ክውንነት፣ብኩሉ ህዝቢ ተቐባልነት ዝረኸበ ለውጢ ነካይድ ኣለና ዝበሉ ንሶም እዚ ራኢ እዚ ኣብዚ ነካይዶ ዘለና ክትዕን ዘተን ሓፈሻዊ ጉባኤ ኣገዳሲ እዩ ዝብል እምነት ኣለና ኢሎም። መንግስቶም ዴሞክራሲያዊ ምሕደራ፣ልዕልነት ሕጊ፣ሚዛናዊነት፣ፍትሒ፣ፋይናንሳውን ቁጠባውን ተሓታትነት፣ግሉፅነትን ህዝባዊ ተሳትፎን ንምስፍሕፋሕ ይሰርሕ ከምዘሎ ዘርዚሮም። “ኣብቶም ዝሓለፉ ሽዱሽተ ኣዋርሕ እዚኣቶምን መልእኽትታት ምሕረት፣ ዕርቂ፣ሓድነትን ምሕዝነትን ህዝብታትና ንምርግጋፅ ኩሉ ዝክኣል ፃዕርታት ገይርና ኢና።” ብቀዳማይ ሚንስተር ኣብይ ኣሕመድ ዝምራሕ መንግስቶም ኣብ ኩሎም መዳያት ተኸታተልቲ ስጉምታት ብምውሳድ ቅድም ኢሎም ዝነበሩ ማሕለኻታት ልምዓት፣ብልሽውና፣መግሃስቲ ሰብኣዊ መሰላት፣ድልየትን ተስፋን ህዝብና ንምምላስ ክወስድ ዝፀንሑ ስጉምታት ኣብታ ሃገርን ካብኡ ንላዕልን ተቐባልነት ረኺቦም ኣለው ኢሎም። ፃዕርታትና ኣብ ውሽጢ ኢትዮጵያ ጥራሕ ዝተሓፀረ ኣይኮነን ዝበሉ ንሶም ኣብቲ ዞባ ካሊእ ታሪኻዊ ክስተት እውን ይፍፀም ኣሎ ኢሎም። “ኣብቶም ዝሓለፉ ሰለስተ ኣዋርሕ ቀዳማይ ሚንስተርና ኣብ ምሉእ ቀርኒ ኣፍሪካ ማዕረ ኣገዳስነት ዘለዎ ጉዳይ ፈፂሞም ኣለው።ኣብ መንጎ ሃገራት ቀርኒ ኣፍሪካ ስሩዕ ርክብ ብምጅማር ኢትዮጵያን ኤርትራን ኣብ ርክባተን ሓቀኛን ሓድሽን ምዕራፍ ተኸፊቱ’ሎ።” ኤርትራን ሶማሊያን ኣፈላላያተን ብምትዕራቕ ዲፕሎማሲያዊ ርክባተን ዳግም ምጅማረንን ሰለስቲኦም ሚንስተራት ወፃኢ ኢትዮጵያ፣ኤርትራን ሶማሊያን ኣብ ኣስመራ ኣኼባ ብምክያድ ናብ ጅቡቲን ብምጉዓዝ ኣብ መንጎ ኤርትራን ጅቡትን ሓድሽ ናይ ርክብ ምዕራፍ ምኽፋቱ ነቲ ጉባኤ ገሊፆም። ቀዳማይ ሚንስተር ኣብይ ኣሕመድን ፕሬዝዳንት ኢሳያስ ኣፈወርቅን ንዓሰርተታት ዓመታት ዝፀንሐ ምስሕሓብ ከብቅዕ ኣብ ስዑዲ ዓረብ ዝተፈረመ ስምምዕ ብምጥቓስ ኣብ ልዕሊ ኤርትራ ዝተነብረ ማዕቐብ ክልዓል እዋኑ እዩ ኢሎም። “እዞም ኣገደስትን ኣወንታዊ ምዕባለታትን ኣብ ግምት ብምእታው ቤት ምኽሪ ፀጥታ ብዘይ ምድንጓይ ኣብ ልዕሊ ኤርትራ ዝተነብረ ማዕቐብ ከልዕሎ ብዕቱብ ክሓስበሉ ግቡእን እዋናውን እዩ።” ኣብ ደቡብ ሱዳን ዝተርኣዩ ኣወንታዊ ምዕባለታት ብምግላፅ ብሓፈሻ ኣብቲ ከባቢ ዝተፈጥረ ሃዋህው ከምዚ ኢሎም። “እዚኦም ናይ ብሓቂ ኣብ ምብራቕ ኣፍሪካ ዝተኸሰቱ ዓበይቲ ምዕባለታት እዮም።ዋና ፀሓፊ ጉተረዝ ከምዝበሉዎ ኣብ ምሉእ ቀርኒ ኣፍሪካ ሓያል ናይ ተስፋ ንፋስ ይነፍስ ኣሎ።” ኢትዮጵያ ኣብ ምዕቃብ ሰላም ተበርክቶ ዘላ ኣስተዋፅኦ ክገልፁ ከለው ዶ/ር ወርቅነህ ኣብ ቅድሚኣ እትስራዕ ዋላ ሓንቲ ሃገር የላን፤ምስ ሓድሽ ብድሆ ምዕቃብ ሰላም ቅሩብነትና ቀፃሊ እዩ ኢሎ። ኢትዮጵያ ሰላም፣ፀጥታን ምርግጋእ ሃገሮም ከምኡ እውን ዞባውን ኣህጉራውን ኣፍሪካ ፃዕርታትና ክቕፅል እዩ ኢሎም። ብዝተኣሳሰረ ኣብቲ ጉባኤ መደረ ዘስምዑ ናይ ጅቡቲ ሚንስተር ጉዳያት ወፃኢ ማሕሙድ ዓሊ ዮስፍ ኣብ ዙሪያ ዓለም ናይ ልምዓትን ዕብየትን ኣጀንዳ ንምፍፃም ግጭት፣ህውከት፣ሽበራን ዝተወደበ ገበንን ዕንቅፋ ምዃኖም ብምሕባር ብኣንፃሩ ኣብ ቀርኒ ኣፍሪካ ኣወንታዊን ታሪኻውን ምዕባለ ይርኢ ኣሎ ኢሎም። ኣብ መንጎ ኢትዮጵያን ኤርትራን ዝተፈጥረ ሓድሽ ርክብ ንኻልኦት ሃገራት እውን ኣወንታዊ ውፅኢት ሒዙ መፂኡ’ሎ፤ከም ውፅኢቱ ናይ ኤርትራን ጅቡቲን ኩነታት ከምዚ ክብሉ ገሊፆም። “ፕሬዝዳንትታት ጅቡቲን ኤርትራን 17 መስከረም ብመንጎኛነት ንጉስ ስዑዲ ዓረብ ሳልማን ዓብዱል ዓዚዝ ኣል-ሳውድ ኣብ ጅዳ ተራኺቦም ምዝርራቦም ንተሳተፍቲ እዚ ጉባኤ ክገልፅ እፈቱ።ኣብ መንጎ እዘን ኣሓት ሃገራት ሓዱሽ ምዕራፍ ክኸፍቱ ተሰማሚዖም ኣለው።” “እዚ ኣኼባ ስዒቡ ሳላ ዕቱብ ፃዕሪ ንጉስ ስዑዲ ዓረብን ክቡር ቀዳማይ ምንስቴር ኢትዮጵያ ዶ/ር ኣብይ ኣሕመድን ዝጀመሩዎ ልዝብ ክቕፅልሉን ምስሕሓብ ዶብን እሱራት ኲናትን ሓዊሱ ዘይተፈትሑ ጉዳያት ብሰላም ንምፍታሕ ተሰማሚዖም ኣለው።” ኣብ መንጎ ተነሓናሕቲ ወገናት ደቡብ ሱዳን ዝተበፅሕ ስምምዕ ሰላም እውን ብሓጎስ ከምዝተቐበሉዎም ሓቢሮም።ህዝቢ ደቡብ ሱዳን ነዊሕ ተሳቕዮም ኣለው ሰላምን ዝሓሸ መፃዕን ይግብኦም እዩ ኢሎም ምንስቴር ወፃኢ ጅቡቲ። ብመሰረት ዝወፀ ፕሮግራም ናይ ኤርትራ ምንስቴር ወፃኢ ዑስማን ሳሊሕ ፅባሕ ቀዳም መደረ ከስምዑ እዮም። ምሉእ ትሕዝቶ ኣብዚ ምስማዕ ይክኣል። No media source currently available


ካቢነ ሚኒስተራት ኤርትራ ኣብ ህልው ጉዳያት ዘትዩ

ካቢነ ሚኒስተራት ኤርትራ ነቲ ታሪኻዊ ዝኾነ ኣብ መንጎ ኤርትራን ኢትዮጵያን ዝተበጸሐ ስምምዕ ሰላምን ደረኽቲ ዝኾኑ ረቛሒታትን ስዒቡ ኣብቲ ዞባ ንዝተራእየ ምዕባለታት ብዝምልከት ሰፊሕ ዘተ ምክያዱ ሚኒስተር ዜና ኤርትራ አቶ የማነ ገብረመስቀል ገሊጾም። ካቢነ ሚኒስተራት ኤርትራ: ነቲ ዝተጀመረ ዞባዊ ሽርክነትን ዝምርሓሉ ሓድሕድ ልኡላውነት ምኽባር: ንሓባራዊ ጥቅሚ ዘገልግሉ ቅጥዓ ምንጻር: ጎዳኢ ግዳማዊ አጀንዳ ምንጻግ: ጠቓሚ ዞባዊ ኩነታት ምፍጣር ከምኡ’ውን ድምር ኩሉ ንጥፈታት ምክትታል ኣብ ዝብሉ ሓሙሽተ ነጥብታት ዘትዩ።  በዚ መሰረት ድማ ካቢነ ሚኒስተራት ኣብ ምሕዳስን ምስፋሕን ወደባት: መጉዓዝያ ምድሪ: ጸዓት: ኢንዳስትርን ካልኦት ዓውድታትን ዘድልይ ፋይናንሳዊን ካልእ ውጥናት ተጀሚሮም ይስርሓሎም ከምዘሎን ኣብ ውሽጢ ሰለስተ ወርሒ ከምዝዛዘሙ ሓቢሩ’ሎ።


ሚኒስተራት ጉዳያት ወጻኢ ኤርትራ: ኢትዮጵያን ጅቡትን ኣብ ስሉሳዊ ጉዳያት ሃገራቶም ዘትዮም

ሚኒስተራት ጉዳያት ወጻኢ ኤርትራ ኢትዮጵያን ጅቡትን ኣብ ስሉሳዊ ጉዳያት ብፍላይ ድማ ኣብ ሓድሕዳዊ ምድልዳል ሰላም፡ ሕውነትን ምትሕግጋዝን ኣብ ሞንጎ ሃገራቶም ዘትዮም። እቶም ሚኒስተራት ጉድያት ወጻኢ ሃገራት ቀርኒ ኣፍሪቃ ጎድኒ ጎድኒቲ ኣብ ኒውዮርክ ኣብ ዝካየድ ዘሎ መበል 73 ሓፈሻዊ ኣኼባ ውድብ ሕቡራት ሃገራት ኣብ ዘካየድዎ ርክብ: ሚኒስተር ጉዳያት ወጻኢ ኢትዮጵያ ዶክተር ወርቅነህ ገበየሁ ኣብ ኢትዮጵያ ዝተኻየደ ሰላማዊ ምስግጋር ስልጣንን ተሃድሶ ለውጥን ንድሌት ኢትዮጵያውያን ከማልእ ዝግስግስ ዘሎ ምዃኑ ብምጥቃስ: ኣብ ጉዳያት ደሞክራሲ፤ ግዝኣተ ሕጊ ፤ ፖለቲካ፤ ቁጠባ ማሕበራዊ ማዕርነትን ፍትሕን ብዝበለጸ ንኽዓብዩ ዝግበር ዘሎ ስራሕ ተንቲኑ። ሚኒስተር ጉዳያት ወጻኢ ኢትዮጵያ ዶክተር ወርቅነህ ገበየሁ: እቲ ኣብ ዕርቅን ሕድገትን ኣምር ቀዳማይ ሚኒስተር ኢትዮጵያ ዶክተር ኣብይ ኣሕመድ ምርኩስ ገይሩ ኣብ ምምዕባል ደሞክራሲ ምሕደራን ምኽባር ሰብኣዊ መሰላትን ዝስራሕ ዘሎ ስርሓት ድማ ንሓድነት ኢትዮጵያ የጠናኽር ምህላው ገሊጹ። መልእኽቲ ናይዚ ድማ ኣብ ኢትዮጵያ ጥራይ ከይተሓጽረ ክንዮ ዶባት ኢትዮጵያ: ኣብ ቀርኒ ኣፍሪቃ ሰላምን ምርግጋእን ብምፍጣር ንዝግበር ዘሎ ጻዕሪ ኣህጉራዊ ድጋፍን ሓገዝን ይረክብ ምህላው ሚኒስተር ጉዳያት ወጻኢ ኢትዮጵያ ዶክተር ወርቅነህ ብተወሳኺ ኣፍሊጡ። ሰለስቲኦም ሚኒስተራ ጉዳያት ወጻኢ ኤርትራ ኢትዮጵያን ጅቡትን ንሰላምን ምትሕግ ጋዝን ብዝበለጸ ክሰርሑ ምዃኖምን ኣብ ዞባውን ኣህጉራውያን ጉዳያት ብሓባር ብምስራሕ ንዝተበጽሐ ደረጃ ምትሕግ ጋዝ ናብ ዝለዓለ ደረጃ ክብ ከብልዎ ድልውነቶም ከምዘረጋገጹ ካብ ሚኒስትሪ ጉዳያት ወጻኢ ዝተዋህበ መግለጺ ብተወሳኺ ሓቢሩ።


ኣከባብራ በዓል መስቀል

በዓል መስቀል ሎሚ 27 መስከረም ኣብ ሜዳ ባሕቲ መስከረም መራሕቲ ሃይማኖት ክርስትናን ምስልምናን፡ላዕለዎት ሰበስልጣን ኤርትራ፡ዲፕሎማትን ብኣሽሓት ዝቑጸሩ ካብ ውሽጥን ወጻእን ዝመጽኡ ሰባት ኣብ ዝተረኽብሉ ብዓብይ ሃይማኖታውን ባህላውን ኣገባብ ተኸቢሩ። በዓል መስቀል ንግስት እሌኒ እየሱስ ክርስቶስ ዝተሰቕለሉ መስቀል ንምርካብ ኩዕታ ዝጀመረትሉ መዓልቲ ንምዝካር ከምዝበዓል ካብ ቤ/ጽ መንበር ፓትሪያርክ ኦርቶዶክስ ተዋህዶ ኤርትራ ሓላፊ መንፈሳዊ ትምህርቲ መሪገታ ሰመረኣብ ኣፈወርቂ ንድምጺ ኣሜሪካ ገሊጾም። ካብ ወጻኢ ሃገራት ዝመጽኡ በጻሕቲ፡ በዓል መስቀል ሃይማኖታውን ባህላውን ትሕዝቶ ብዘለዎ ኣገባብ ብምብዓሉ ፍሉይ ተምሳጥ ከምዘሕደረሎም ክገልጹ ከለዉ፡ኣብቲ በዓል ዝተሳተፉ ኤርትራውያንን ኢትዮጵያውያንን በጻሕቲ ብወገኖም ድሕሪ 20 ዓመታት ንበዓል መስቀል በሓባር ክኽብሩ ብምብቕዖም ዝተሰምዖም ሓጎስ ገሊጾም። እዚ ከምዚ ኢሉ ከሎ በዓል መስቀል ኣብ ጎቦ ጮምዓ ከተማ መቐለ ከምኡ’ውን ኣብ ከተማ ዓዲ ግራት ትማሊ ምሸት ብድምቀት ተኸቢሩ። No media source currently available  እቲ በዓል ኣብ ምብራቓዊ ኣንፈት መቐለ ካብ ዝርከብ ጎቦ ጮምዓ ነበርቲ ሽግ ወሊዖም ክወርዱ ከለዉ ዘርኢ ምስሊ ኣዚዩ ሰሓቢ ምዃኑ ተሳተፍቲ እቲ በዓል ይገልፁ። ብተመሳሳሊ ኣብ 27 ዓመታት ንመጀመርያ ጊዜ ኣብ ዋሽንግተን ዲሲን ከባቢኡን ዝርከባ 24 ናይ ኢትዮጵያ ኦርቶዶክስ ኣብያተ ክርስትያን ብሓባር ብምኳን ትማሊ ምሸት ኣብዚ ዋሽንግተን ዲሲ በዓል መስቀል አኽቢረን። ምሉእ ጸብጻብ ኣከባብራ በዓል መስቀል ኣብ መቐለ፡ዓዲ ግራት፡ ኣስመራን ዋሽንግተን ዲሲን ኣብዚ ምስማዕ ይክኣል። No media source currently available


ኣምንስቲ ኣብ አዲስ አበባ ዝተኻየደ ናይ ጅምላ ማእሰርቲ ከምዘሻቐሎ ገሊጹ

ኣብ ከተማ አዲስ አበባ ዝተኻየደ ናይ ጅምላ ማእሰርቲ ከምዘሻቀሎ ዓለምለኸ ተሓላቒ ሰብኣዊ መሰላት ኣምንስቲ ኢንተርናሽናል ኣፍሊጡ። እቲ ትካል ብተወሳኺ መንግስቲ ኢትዮጵያ ሰብኣዊ መሰል ዜጋታት ከኽብር ጸዊዑ። ፈደራል ፖሊስ’ታ ሃገር ብወገኑ እቲ ዝተወስደ ስጉምቲ ናይ ጅምላ ማእሰርቲ ዘይኾነ ብገበን ዝተጠርጠሩ ተፈልዮም ዝተረፉ ዝፍትሕሉ መስርሕ’ዩ ኢሉ’ሎ። ኣብ ኣምንስቲ ኢንተርናሽናል ኣብ ጉዳይ ቀርኒ ኣፍሪቃ ተመራማሪ ዝኾኑ ኣቶ ፈሰሃ ተኽለ ንድምጺ ኣሜሪካ ኣብ ዝሃብዎ ቃል ትካሎም እቲ ኩነታት ማእሰርቲ ከምዘሻቀሎ ኣረጋጊጾም ኣለው። ምሉእ ትሕዝቶ ኣብዚ ምስማዕ ይክኣል። No media source currently available


ጉባኤ ህወሓት 'ንህዝቢ ዝረብሕ ውሳነ ዝሓልፈሉ'ምበር፣ ካልእ ሸርሒ ዝስራሓሉ ንከይኾን' ኣቦ መንበር ህወሓት መጸዋዕታ ኣቕሪቦም

መበል 13 ውድባዊ ጉባኤ ህዝባዊ ወያነ ሓርነት ትግራይ (ህወሓት) 'ህዝባዊነትና መሰረት ጽንዓትናን ህዳሴናን' ኣብ ትሕቲ ዝብል ቴማ'ዩ ዝካየድ ዘሎ። ኣቦ መንበር ህወሓት ዶ/ር ደብረጽየን ገ/ሚካኤል ኣብ ዘስምዕዎ መደረ 'ድልየትን ሕቶን ህዝቢ ትግራይ ዝምልሱ ውሳነታት ክሓልፉ'ዮም ዝብል ትጽቢት ከምዘለዎም' ገሊጾም። 'በዚ ታሪኻዊ ኣጋጣሚ'ዚ፣ ኣብ'ቲ ጉባኤ ዝተረኸብና ሕድ-ሕድና ንሕድሪ ስዋኣት ከየዕበርና ንህዝቢ ዝረብሕን ሓሳባትን ውሳነታትን ክነሐልፍ ዲና ወይስ ካልእ ሸርሒ ክንፍጽም?' ኢሎም ሓቲቶም። ጉባኤ ህወሓት ኣብ ሞንጎ ኢትዮጵያን ኤርትራን ንኣስታት ዕስራ ዓመታት ዝጸንሐ ዘይምቅድዳው ተፈቲሑ ናብ ንቡር ሰላም ምእታው ኣብ ዝተጀመረሉ እዋን'ዩ ይካየድ ዘሎ። ኣብ'ቲ ስሩዕ ጉባኤ ናይ ደገፍ መልእኽቲ 3 ኣሓት ውድባት ኢህወዴግ፣ ንመራሒ ዓረና ትግራይ ሓዊሱ ወከልቲ ዝተፈላለዩ ተፎኻኸርቲ ፓርቲታት ኢትዮጵያ ከምኡውን ወከልቲ ኮምኒስት ፓርቲ ቻይናን ሃገራዊ ኮንግረስ ኣፍሪቃን መልእኽቲ ኣቕሪቦም ኣለው። No media source currently available


ኣብ አዲስ አበባን ከባቢኣን ንዝተፈጸሙ ተግባራት ሓሙሽተ ውድባት ፖለቲካ ኦሮሞ ኮኒኖም

ኣብ አዲስ አበባን ከባቢኣን ሎሚ ቅነ ዝተፈጸሙ ተግባራት ኣብ ልዕሊ ህልውና ህዝቢ ኦሮሞ ዝተፈተኑ መጥቓዕትታት’ዮም ክብሉ ሓሙሽተ ውድባት ፖለቲካ ኦሮሞ ብሓባር ኮኒኖም። ፈጸምቲ’ውን ናብ ፍርዲ ክቀርቡ ሓቲቶም። ብካልእ ወገን እዚ ኣብታ ሃገር ዝረአ ዘሎ ፖለቲካዊ ኩነታት ካብ ስምዒት ወጺእኻ ኣስተውዒልካ ምንቅስቃስ ዝሓትት’ዩ ክብሉ ክልተ ቀንዲ መራሕቲ ተቓዋሚ ፓርቲ ገሊጾም። ገለ ናይ ምንቅስቃስ ነገራት እንተሎ’ኳ ቀልጢፍካ ምላሽ ምሃብ ኣየድልን ክንብል ንኣባላትናን ደገፍትናን መምርሒ ሂብና ኣለና ክብሉ ኣቦ መንበር ግንባር ሓርነት ኦሮሞ ገሊጾም። ወሃቢ ቃል ግንቦት 7 እውን ብተመሳሳሊ መጸዋዕታ ኣቅሪቦም ኣለው። ሎሚ ረፋዲ ኣብ አዲስ አበባ ሓሙሽተ ውድባት ፖለቲካ ናይ ኦሮሞ ግንባር ነጻነት፡ናይ ኦሮሞ ፈደራላዊ ኮንግረስ፡ ዝተሓባበሩ ግንባር ነጻነት ኦሮሞ፡ ግንባር ሓድነት ኦሮሞ ኣብ ዝሃብዎ መግለጺ ካብ መጀመርያ ወርሒ መስከረም ንነጀው አብ አዲስ አበባን ከባቢኣን ዝተፈጸሙ ተግባራት ገበን ኣውጊዞም። ኣብ ካልኦት ጉዳያት’ውን ሰፊሕ መብርሂ ሂቦም ኣለው። ኣብ ገለ ገለ ጉዳያት’ውን ሓባራዊ መርገጺኦም ገሊጾም ኣለው። ምሉእ ትሕዝቶ ኣብዚ ምስማዕ ይክኣል። No media source currently available


ትንታነ ክልተ ምሁራት ደቂ ኣንስትዮ ብዛዕባ ትፅቢትን ጠመተን ጉባኤ መበል 13 ህውሓት

ፅባሕ ረቡዕ ዝጅምር መበል 13 ጉባኤ ህዝባዊ ወያነ ሓርነት ትግራይ ኢትዮጵያ ኣብ ፈታኒ እዋን ኣብ እትርከብሉ ዝካየድ ዘሎ ስለዝኾነን ብድሆ ለውጢ ንምምፃእ መንገዲ ስለዝህብን ከም ፅቡቕ ዕድል ይጠቅም እዩ ትብል ዶ/ር ፀጋ ብርሃነ ኣብ ዩኒቨርስቲ መቐለ መምህርን ተመራማሪትን ኣስትሮ ፊሲክስን ኣብቲ ዩኒቨርስቲ ዳይረክተር ኢንስቲቱዩት ከባቢያዊ ሓለዋ፣ፆታን ልምዓትን።ዶ/ር ፀጋ ብምውሳኽ ደቂ ኣንስትዮ ኣብቲ ዝለዓለ ሓላፍነት ክንድቲ ዝግብአን ኣይመፃን ዘለዋ እዚ ዝኾነሉ ምኽንያት ድማ ህውሓት ክንድቲ ዝድለ ስለዘሰርሓትሉ እዩ ትብል። ኣብ ኣዲስ ኣበባ ዝመደብሩ ብዓል ስልጣን ኢኒስቲቱዩት ምርምር ልምዓት ኢትዮጵያ ክኢላን ብስነ ቁጠባ ናይ PhD ትምህርታ ኣብ ምክትታል ትርከብን ወ/ሮ ሓንሳ ተኽላይ ብወገና እቲ ጉባኤ ምስ ህዝቢ ኤርትራ ዝተፈጥረ ፅቡቕ ርክብን ብደረጃ ሃገር ተፈጢሩ ዘሎ ፈተና ኣብ ግምት ኣእትዩ ክኸይድ ኣለዎ ትብል።ደቂ ኣንስትዮ ፍርቂ ሕብረተሰብ ኮይነን ኣብ ኣመራርሓ ግን 10፣15 ሚእታዊ ዘይምብፅሑ ዘተሓሳስብ ስለዝኾነ ካብ መሰረቱ ፀገማት ደቂ ኣንስትዮ ዝፈትሑ ፖሊስታትን ፕሮግራማት ክሕንፀፁ ኣለዎ ትብል። ክልቲአን ምሁራት ውድብ ህውሓት ምስ እዋኑ ዝተዓፃፀፉ መናእሰይ ናብ መሪሕነት ብምምፃእን ኣብ ቢሮክራሲ ድማ ብቕዓት መሰረት ዝገበረን ኩሉ ብዝኣምኖን ብዝሪኦን መምዘኒ እናተወዳደረ ዝምደበሉ ዕድል ብምፍጣር ፀገም ሰናይ ምሕደራ ንምፍታሕ ዝለዓል ቆላሕታ ክውሃቦ ኣለዎም ኢለን ኣለዋ። ንምሉእ ትሕዝቱኡ ኣብዚ ምስማዕ ይክኣል።  No media source currently available


ሃለዋቶም አባላት ስድራቤቶም ዘይፈልጡ ኢትዮጵያዊያን ሕጂ’ውን ዕረፍቲ ከምዘይረኸቡ ይዛረቡ

ኢትዮጵያ ኣብ ቀዳሞት ኣዋርሕ ዓመተ 2018 ብኣሽሓት ዝቑጸሩ እሱራት ምፍትሓ ይዝከር።ይኹን ደአ እምበር ቅድሚ 24 ዓመታት ካብ ጎደናታት ዝተወስዱ ሰለስተ ኣሕዋትን ወዲ ሓወቦ ሃና ተሰማ ግን ሕጂ’ውን ደሃዮም ኣይተረኽበን። ስለዝኾነ ድማ እየን ሃናን ሓፍታን ኣብቲ ኣብ ወርሒ ሰነ ንቀዳማይ ሚንስተር ኣብይ ኣሕመድ ድጋፍ ንምሃብ ኣብ ዝተኻየደ ሰልፊ “ኣሕዋትና አብይ ኣለው?” ዝብል ጭርሖ ብምሓዝ ዝወጻ፡ ሃለዋት ኣሕዋተን ንምፍላጥ ካብ ዘለወን ክቱር ድልየት ድማ እየን ድሕሪ’ቲ ኣብቲ ሰልፊ ዘጋጠመ መጥቓዕቲ ቦምብ’ውን ኣብቲ ቦታ ምጽንሓን ይሕብራ። “ ብህይወት ንነብር የለናን ስለዚ ንምንታይ ንሕባእ?’ ዝበለት ሃና በዚ ድማ ንቀዳማይ ሚንስትር አብይ ኣሕመድ ኣብ ህዝባዊ ቦታታት ንምብዳህ ዝወሰነትሉ ምክንያት ምዃኑ ተረድእ። ይኹን ደአ እምበር ክሳብ ሕጂ ዋላ ሓደ ግብረ መልሲ ከምዘይረኸበት ኣይሓብኣትን። ቀዳማይ ሚንስትር አብይ አሕመድ ኣብ ወርሒ ሚያዝያ ናብ መዝነት ካብ ዝመጹ ንደሓር ብዙሕ ለውጢ ኣታትዮም’ዮም። ገለ ካብኡ ምፍታሕ ኣብ ማእሰርቲ ዝጸንሑ አባላት ተቓወምቲ ውድባትን ሓይልታት ጸጥታ’ታ ሃገር ኣብ ልዕሊ እሱራት ስቅያት ምፍጻሞም ብወግዒ ምእማንን ይርከብዎም። እዚ ግን ንሃናን ካልኦት ከምኣ ሃለዋት አባላት ቤተሰቦምን ዘይፈለጡ ኢትዮጵያዊያን ዕረፍቲ ኣይሃበን። “ስድራቤትና ፋሕ ፋሕ ኢሉ’ዩ? ንምንታይ ኢና ግን ንሳቐይ?” ክትብል ሃና ንኣጃንስ ፍራንስ ፕረስ ትገልጽ። ሓዋ ንሃና ምንሊክ ተሰማ ኣብ እዋን ማእሰርቲ ወዲ 19 ዓመት ዝነበረ ኽኸውን ከሎ አባል ተቓዋሚ ውድብ ናይ መላእ ኣምሓራ ምንቅስቃስ ምንባሩ ትሕብር። ኣብ 1994 ዓ.ም ኣብ ዝተካየደ ኣኼባ’ቲ ፓርቲ መደረ ድሕሪ ምስምዑ ሲቪል ክዳውንቲ ዝተኸደኑ አባላት ጸጥታ ንምንሊክን ወዲ ሓወብኡን ከምዝወሰድዎም፡ ሽዑ ምሸት ምእሳር ኣሕዋቶም ካብ ጎረባብቲ ዝሰምዑ ክልተ መናቱ ኣሕዋት ሃና ደሃይ ኣሕዋቶም ንምፍላጥ ናብ ከተማ ወጺኦም። እንተኾነ ንሶም’ውን ብሓይልታት ጸጥታ ተታሒዞም ናብ ቤቶም ኣይተመልሱን። ካብታ መዓልቲ ንደሓር ደሃይ እዞም ኣርባዕተ አባላት’ዚ ስድራ ኣይተረኽበን። ሃና ኣብ ሓደ እዋን ምስ ሓደ በዓል ስልጣን መንግስቲ ተራኺባ ዝርዝር ኩነታት ኣሕዋታ ድሕሪ ምርድኣ” መንግስትና ከምዚ ዓይነት ተግባር ኣይፍጽምን” ዝብል መልሲ ከምዝተወሃባ ትገልጽ። ኣብ ኣምንስቲ ኢንተርናሽናል ተመራመሪ ሰብኣዊ መሰላት ዝኾኑ ኣቶ ፍሰሃ ተኽለ አባላት ተቓወምቲ ውድባት አበይ ከምዘለው ከምዘይፍለጥ ምግባር ሓደ ካብ ፍሉይ ስትራቴጂ ገዛኢ ፓርቲ ኢትዮጵያ ኢህኣዲግ ከምዝነበረ ይገልጹ። ብርሃኑ እጅጉ ሲቪል ክዳውንቲ ብዝተኸድኑ አባላት ጸጥታ ኣብ 1994 እዩ ተወሲዱ። ኣዋርሕ ድሕሪኡ ሃለዋት ሓው ዝሓተተ ገበየሁ እጅጉ ሓው አሎ ኣብዝተባህለ ቤት ማእሰርቲ ምስ ኸደ ዝረኸቦ ሰብ ግን ሓው ከምዘይኾነ ይገልጽ። ንሱ “ ሃለዋቶም አቦታቶም፡ አዴታቶም፡ ኣሕዋቶም፡ ፈተውቶምን አባላት ስድራቤቶም ዘይፈልጡ ብዙሓት ሰባት ኣለው። እዞም ሰባት ሃለዋቶም አባላት ስድራቤቶምን ፈተውቶምን ክፈልጡ ይግባእ” ይብል። ነዚ ብዝምልከት ኣቶ ፈሰሃ ተኽለ ቁጽሪ’ቶም ሃለዋቶም ዘይተፈልጠ ሰባት ብርግጽ ንምፍላጥ ከምዘጸገም የረድእ። ኣብዚ ሕጂ እዋን ኣብታ ሃገር ከይንቀሳቀሱ ተኸልኪሎም ዝነበሩ ከም ኦነግ ዝአመሰሉ ውድባት ቃልሶም ብሰላማዊ መንገዲ ንምክያድ ናብ ውሽጢ ሃገር ኣትዮም ኣለው። “መንግስቲ ብዛዕባ ይቕረ ምባል ይዛረብ ኣሎ ግን ሓቂ ቀዳምነት ክወሃቦ ኣለዎ” ይብል ኣቶ ፍሰሃ ተኽለ ተመራማሪ ኣብ ዓለምለኸ ተሓላቒ ሰብኣዊ መሰላት ኣምንስቲ ኢንተርናሽናል። ካልእ ኣብ 1992 ብሓይልታት ጸጥታ ምስ ተወስደ ሓለዋቱ ክሳብ ሕጂ ዘይተፈልጠ በቀለ ዳውኖ ሄብኖ’ዩ። ወዱ ኤድዎ ደሃይ ኣብኡ ንምርኻብ ብተደጋጋሚ ካብ ኣሜሪካ ናብ ኢትዮጵያ እንተመላለሰ እኳ ደሃይ ወላዲኡ ክረኽብ ኣይከአለን። “ ኣብዚ ሕጂ እዋን ስድራይ ኣብ መንጎ ሞትን ህይወትን እዮም።” ስለዚ ይብል ንሱ እዚ ኩነታት ዝቕየር እቲ ሓቂ ምስ ዝፍለጥ ጥራይ ምዃኑ ይገልጽ።


አዲስ ኣበባ፡ ምስ ናይ ዝሓለፈ ሰሙን ዕግርግር ብዝተሓሓዝ 174 ጥርጡራት ናብ ቤት ፍርዲ ምቕራቦም ፖሊስ ሓቢሩ

ኣብ ዝሓለፈ ሰሙን ኣብ ኣዲስ ኣበባ ብሰንኪ ዝነበረ ዕግርግር 28 ሰባት ከምዝሞቱ ፖሊስ ገሊፁ።ፖሊስ ኣብ ትሕቲ ቀይዲ ዝእተዎም 174 ተጠርጠርቲ ድማ ናብ ቤት ፍርዲ ከምዝቕርቦም ካልኦት 1,204 ሰባት ድማ ንስልጠና ናብ ማእኸል መሰልጠኒ ጦላይ ከምዝልኣኾም ኣፍሊጡ። ኣብ ዝሓለፈ ሰሙን ምስ ምስቃል ባንዴራን ካልኦት ምንቅስቓሳትን ተኣሳሲሩ ኣብ ኣዲስ ኣበባ ብዝተፈጥረ ዘይምርግጋእ ኣብ ልዕሊ ህይወት ሰብን ንብረትን ከቢድ ጉድኣት ከምዘወረደ ኮሚሽነር ደግፌ በዲ ሓቢሮም። “ኣብ ኣዲስ ኣበባ ህይወት ኣስታት 28 ሰባት ጠፊኡ’ሎ።ብክፍለ ከተማ ክንዝርዝሮ ከለና ኣብ ኣዲስ ከተማ 5፣ኣራዳ 2፣ኮልፌ 14፣ንፋስ ስልኪ 3፣ጨርቆ 5 ሰባት ሞይቶም።” እዚ ኣሃዝ ናይ ቡራዩን ካልኦት ከባቢታትን ከምዘይሓውስ እውን ሓቢሮም። ኣብ ህውከትን ናይ ጎደና ዕግርግርን ዝተዋፈሩ ተባሂሎም ዝጥርጠሩ ብርክት ዝበሉ ሰባት ኣብ ቁፅፅር ከምዝኣተውን ዝበዝሑ ጉዳዮም አጻርዩ ነጻ ከምተለቑን እቶም ኮሚሽነር ወሲኾም ኣብሪሆም። “ኣብቲ ህውከት ብቐጥታ ዝተሳተፉ 1,204 ሰባት ንመአረሚ ናብ ማእኸል መሰልጠኒ ጦላይ ኣትዮም ክምሃሩን ሕጊ ኣኽበርቲ ዜጋ ንክኾኑ ፕሮግራም ሒዝና ናብኡ ወሲድናዮም ኣለና።ኣብ 10 ክፍለ ከተማታት እምኒ ዝደርበዩ፣ንሰባት ዝጎድኡ ተጠርጢሮም ዝተትሓዙ ናብ ሕጊ ክቐርቡ ዘለዎም 174 ሰባት ኣለው።ናይዚኦም ጉዳይ ብቤት ፍርዲ ዝውዳእ እዩ።” ብዝሖም ብንፁር ዘይተፈልጠ ዝቖሰሉ ፈቖዶ ሆስፒታል ከምዝርከቡ እውን ወሲኾም ሓቢሮም።ኣብ ልዕሊ ንብረት ዝወረደ ዕንወት ክገልፁ ከለው ህንፃታት መሳኹቶም ከምዝዓነወን ኣብያተ ባንኪ ንምዝራፍ ፈተነ ተገይሩ መሳኹቲ ከምዝዓነው ገሊፆም። “ናይ ንግዲ ስርዓት ተዛቢዑ ብዙሓት ብንግዲ ዝመሓደሩ ሹቖም ንሰለስተ መዓልታት ተዓፅዩ እዩ ነይሩ።ኣብ ልዕሊ ቁጠባ ዝለዓለ ጉድኣት ወሪዱ’ሎ።” ፖሊስ ኣብ ኣዲስ ኣበባ ንመናእሰይ ይሓፍስ ኣሎ ንዝብል ሕቶ ብዘይሕጋዊ ሰልፍን ናይ ጎደና ናዕብን ዝለዓለ በዝሒ ዘለዎም ብዕስለ ህውከት ከምዘልዓሉን ኣብ ልዕሊ ፖሊስ እምኒ እናደርበየ ጉድኣት ዘወረዱን እዮም፤ምሕፋስ ኣይኮነን ኢሎም። ናይቲ ግጭት መንቀሊ ባንዴራ ምስቃልን ቀለም ምልኻይን ምንባሩ ዝሓበሩ ኮሚሽነር ደግፌ ፖሊስ ጥፍኣት ከይወርድ ዓብይ ጥንቃቐ ከምዝገበረ ሓቢሮም። ምሉእ ትሕዝቶ ኣብዚ ምስማዕ ይክኣል። No media source currently available